বর্তমান পরিস্থিতিতে: জামায়াতে নামাজ ও জুমআর নামাজ বর্তমান পরিস্থিতিতে: জামায়াতে নামাজ ও জুমআর নামাজ – Daily Khoborpatra\nশুক্রবার, ০৫ জুন ২০২০, ০৬:১৭ অপরাহ্ন\nমাননীয় প্রধানমন্ত্রী ও সম্মানিত দায়িত্বশীল আলেমগণের সঠিক সময়ে যথাযথ সিদ্ধান্ত গ্রহণ অতিব জরুরী । করোনা ভাইরাসের সংক্রমণ রোধে জামায়াতে নামাজ ও জুমআর নামাজের জামায়াত বন্ধ রাখার ব্যাপারে ওলামায়ে কেরামের মাঝে মতভেদ পরিলক্ষিত হচ্ছে। এ কথা বলতে দ্বিধা নেই যে, সবাই ইসলামের বিধানকে গুরুত্ব দিয়েই তাদের মতামত পেশ করছেন। কেউ কেউ যে কোন অবস্থায় ছোট পরিসরে হলেও জামায়াতে নামাজ ও জুমআর নামাজ অব্যাহত রাখার পক্ষে মত প্রকাশ করছেন। আবার কেউ কেউ রাসূল সা. এর হাদীস, খোলাফায়ে রাশেদীনের বাস্তব দৃষ্টান্ত ও পরিস্থিতির ভয়াবহতা এবং তাকওয়াবান বিশেষজ্ঞ চিকিৎসকগণের মূল্যবান পরামর্শের আলোকে বর্তমানে জামায়াতে নামাজ ও জুমআর নামাজ বন্ধ রাখার পক্ষে মতামত ব্যক্ত করেছেন। এমতাবস্থায় বর্তমান সরকারের মাননীয় প্রধানমন্ত্রী সম্ভবত আলেমদের মতপার্থক্যের কারণে এমন একটি জটিল বিষয়ে সতর্কতার সাথে সিদ্ধান্ত নেয়ার কথা ভাবছেন। আমার বিশ্বাস, এমন কঠিন পরিস্থিতিতে জান্নাতের সুসংবাদ প্রাপ্ত ইসলামের দ্বিতীয় খলিফা, বিচক্ষণ, দূরদর্শী, রাসূলের সা. যুগে বিভিন্ন জটিল বিষয়ে প্রজ্ঞাপূর্ণ মতামত উপস্থাপনকারি সাহাবী হযরত ওমর রা এর খিলাফতকালীন সময়ে তাঁর সাথে সংশ্লিষ্ট নিম্নোল্লেখিত ঘটনাটি মাননীয় প্রধানমন্ত্রী ও দায়িত্বশীল ওলামায়ে কেরামকে সিদ্ধান্ত নেয়ার ক্ষেত্রে সঠিক দিকনির্দেশনা প্রদান করবে।\nঘটনাটি হলো:আব্দুল্লাহ ইবনু আব্বাস রা. হতে বর্ণিত যে, উমার ইবনু খাত্তাব রা. সিরিয়ার দিকে রওনা করেছিলেন। শেষে তিনি যখন সারগ এলাকায় গেলেন, তখন তাঁর সঙ্গে সৈন্য বাহিনীর প্রধানগণ তথা আবূ উবাইদা ইবনু জাররাহ ও তার সঙ্গীগণ সাক্ষাৎ করেন। তাঁরা তাঁকে জানালেন যে, সিরিয়া এলাকায় প্লেগের বিস্তার ঘটেছে। ইবনু আব্বাস রা. বলেন, তখন উমার রা. বলেন, আমার নিকট প্রবীণ মুহাজিরদেরকে ডেকে আন। তখন তিনি তাঁদের ডেকে আনলেন। উমার রা. তাঁদের সিরিয়ার প্লেগের বিস্তার ঘটার কথা জানিয়ে তাঁদের কাছে পরামর্শ চাইলেন। তখন তাঁদের মধ্যে মতভেদের সৃষ্টি হলো। কেউ বললেন, আপনি একটি গুরুত্বপূর্ণ ব্যাপারে বের হয়েছেন, কাজেই তা থেকে প্রত্যাবর্তন করা আমরা পছন্দ করিনা। আবার কেউ কেউ বললেন, বাকী লোক আপনার সঙ্গে রয়েছেন এবং রাসুল সা. এর সাহাবীগণ। কাজেই আমরা সঠিক মনে করিনা যে, আপনি তাঁদের এই প্লেগের মধ্যে ঠেলে দিবেন। উমার রা. বললেন, তোমরা আমার নিকট থেকে চলে যাও।\nএরপর তিনি বললেন, আমার নিকট আনসারদের ডেকে আন। আমি তাদের ডেকে আনলাম। তিনি তাঁদের কাছে পরামর্শ চাইলে তাঁরাও মুহাজিরদের পথ অবলম্বন করলেন এবং তাদের মতই মতপার্থক্য করলেন।\nউমার রা. বললেন, তোমরা উঠে যাও। এরপর আমাকে বললেন, এখানে যে সকল বয়োজ্যেষ্ঠ কুরাইশী আছেন, যারা মক্কা জয়ের বছর হিজরত করেছিলেন, তাঁদের ডেকে আন। আমি তাদের ডেকে আনলাম, তখন তারা পরস্পরে মতভেদ করলেন ন্।া তারা বললেন, আপনার লোকজনকে নিয়ে প্রত্যাবর্তন করা এবং তাদের প্লেগের মধ্যে ঠেলে না দেয়াই আমরা ভালো মনে করি। তখন উমার রা. লোকজনের মধ্যে ঘোষণা দিলেন যে, আমি ভোরে সাওয়ারীর পিঠে আরোহন করবো (ফিরার জন্য)। অতএব তোমরাও সকালে সওয়ারীর পিঠে আরোহন করবে।\nআবু উবাইদা রা. বললেন, আপনি কি আল্লাহর নির্ধারিত তাকদীর থেকে পালানোর জন্য ফিরে যাচ্ছেন? উমার রা. বললেন, হে আবু উবাইদা! যদি তুমি ব্যতীত অন্য কেউ কথাটি বলতো! হ্যাঁ, আমরা আল্লাহর এক তাকদীর থেকে আল্লাহর আরেকটি তাকদীরের দিকে ফিরে যাচ্ছি। তুমি বলতো, তোমার কিছু উটকে যদি তুমি এমন কোন উপত্যকায় নিয়ে যাও যেখানে আছে দু’টি মাঠ। তন্মধ্যে একটি হলো সবুজ শ্যামল, আর অন্যটি হলো শুষ্ক ও ধূসর। এবার বলো ব্যাপারটি কি এমন নয় যে, যদি তুমি সবুজ মাঠে চরাও তাহলে তা আল্লাহর তাকদীর অনুযায়ীই চরিয়েছ। আর যদি শুষ্ক মাঠে চরাও, তাহলে তাও আল্লাহর তাকদীর অনুযায়ীই চরিয়েছ।\nবর্ণনাকারি বলেন, এমন সময় আব্দুর রহমান ইবনে আওফ রা. আসলেন। তিনি এতক্ষণ যাবত তার কোন প্রয়োজনের কারণে অনুপস্থিত ছিলেন। তিনি বললেন, এ ব্যাপারে আমার নিকট একটি তথ্য আছে আমি রাসুলুল্লাহ সা. কে বলতে শুনেছিঃ তোমরা যখন কোন এলাকায় (প্লেগের) বিস্তারের কথা শোন, তখন সেখানে প্রবেশ করো না। আর যদি কোন এলাকায় এর প্রাদুর্ভাব নেমে আসে, আর তোমরা সেখানে থাক, তাহলে সেখান থেকে বেরিয়ে যেয়ো না। বর্ণনাকারি বলেন, এরপর উমার রা. আল্লাহর প্রশংসা করলেন, তারপর প্রত্যাবর্তন করলেন।\nসূত্র ঃ বুখারি শরিফ, ৫ম খন্ড, তাওহীদ পাবলিকেশন্স, ৪র্থ প্রকাশ, জুন ২০১২ খ্রি. [৫৭৩০, ৬৯৭৩; মুসলিম ৩৯/৩২, হাঃ ২২১৯] (আ.প্র. ৫৩০৯, ই.ফা. ৫২০৫)।\nসম্মানিত ওলামায়ে কেরামগণ, আপনারা নিশ্চয়ই লক্ষ করেছেন যে, হযরত ওমর রা. এর সিদ্ধান্ত গ্রহণ পদ্ধতিটি ছিল খুবই প্রজ্ঞাপূর্ণ। এছাড়া তাঁর মতো একজন মর্যাদা সম্পন্ন সাহাবীকে যখন বলা হলো, আপনি কি আল্লাহর নির্ধারিত তাকদীর থেকে পালানোর জন্য ফিরে যাচ্ছেন? তখন তিনি তাকদীরের কি চমৎকার ব্যাখ্যাই দিয়েছেন; তাই না? আজকে একটি অদৃশ্য করোনা ভাইরাস বিশ্বব্যাপি আমাদেরকে আক্রান্ত করছে। আমরা এর আক্রান্তের সীমানা নির্ধারণ করতে পারছিনা। এ কারণে অনেক মুসলিম দেশ ওলামায়ে কেরামের পরামর্শে নামাজের জামায়াত ও জুমআয়ার নামাজ স্থগিত করেছে। রাসূল সা. এর সময়ও সঙ্গত কারণে আযানের বাক্য পরিবর্তন করে বাড়িতে নামাজ আদায়ের জন্য বলা হয়েছে। ইসলামে মুসাফিরের জন্যও ফরজ নামাজকে সংক্ষিপ্ত করে জুমআর নামাজ আদায়ে বাধ্যবাধকতা আরোপ করা হয়নি। সেদিন পত্রিকায় প্রকাশিত একটি প্রবন্ধে পড়লাম এ পর্যন্ত মহামারি ও যুদ্ধসহ বিভিন্ন কারণে পবিত্র হজ্জের মতো একটি গুরুত্বপূর্ণ ইবাদত প্রায় ৪০ বার আদায় করা সম্ভব হয়নি। আগামী হজ্জের ব্যাপারে সৌদি সরকার এখনো কোন সিদ্ধান্ত নিতে পারছে না। ভারতে তাবলীগ জামায়াতের একটি প্রোগ্রামের কারণে করোনা ভাইরাসে কয়েক জন মুসলমানের মৃত্যুবরণকে কেন্দ্র করে তাবলীগ জামায়াতকে মানবতার দূষমন আখ্যায়িত করে ইসলামের ব্যাপারে নেগেটিভ ধারণা ছড়িয়ে দিচ্ছে। কাজেই সম্মাণিত দায়িত্বশীল ওলামায়ে কিরামগণ, আপনারা যারা মানবজাতির এমন ক্রান্তিকালে মাননীয় প্রধানমন্ত্রীকে এ ব্যাপারে পরামর্শ দিচ্ছেন তারা গভীরভাবে বিষয়টি নিয়ে ভাবুন এবং জরুরী ভিত্তিতে সঠিক সিদ্ধান্ত গ্রহণ করুন। যতদূর জানি, ইসলামে ইজতিহাদে ভুল করলেও গুনাহ হয় না। আমার বিশ্বাস বাংলাদেশের মানুষকে আল্লাহ কঠিন বিপদে ফেলবেন না। কারণ এ দেশের মানুষ আল্লাহ ও তাঁর রাসূলের ভালোবাসায় হাসিমূখে শহীদ হতে জানে। তথাপি আল্লাহ কোন জাতির ভাগ্য পরিবর্তন করেন না যতক্ষন না তারা নিজেরা নিজেদের ভাগ্য পরিবর্তনের জন্য সচেষ্ট না থাকে। পরিশেষে বলতে চাই, হে আল্লাহ! তুমি আমাদের গুনাহের জন্য আমাদেরকে ধ্বংস করো না; এই মহামারি হতে শিক্ষা নিয়ে তোমার নিকট আমাদের আত্মসমর্পন করার তৌফিক দাও। আমীন (মতামতের জন্য সম্পাদক দায়ী নন। লেখক: ড. মুহাম্মদ আব্দুল জলিল, সহকারি অধ্যাপক, ইসলামী শিক্ষা বিভাগ, সরকারি সৈয়দ মহব্বত আলী কলেজ, দেলদুয়ার, টাঙ্গাইল।)


অভিনয় জীবনের ৫২ বছর – NewslineBD\nবিকাল ৫:৩৩ শুক্রবার ১৮ই জুন, ২০২১ ৪ঠা আষাঢ়, ১৪২৮\nবিকাল ৫:৩৩ শুক্রবার ৪ঠা আষাঢ়, ১৪২৮\nby নিউজলাইনবিডি 31 May 2021, 10:15 pm\nঅভিনয়ের ৫২ বছরে বলিউডের ‘শাহেনশাহ’ অমিতাভ বচ্চন। অতিমারির কারণে নেটমাধ্যমেই সোনালি স্মৃতি রোমন্থন করছেন তিনি। কিসের জোরে ৭৮ বছরেও বলিউডের ‘শাহেনশা’ তিনি? তারই ছোট্ট বিশ্লেষণ রবিবার গভীর রাতে নেটমাধ্যমে তুলে ধরলেন বিগ বি স্বয়ং।\nসাফল্যের জন্য কার কাছে ঋণী তিনি? অমিতাভের শেয়ার করা ইনস্টাগ্রাম বলছে, তিনি পুরো কৃতিত্ব দিচ্ছেন ঈশ্বরকে। ধন্যবাদ জানিয়ে তার দাবি, ‘১৯৬৯ থেকে ২০২১– ৫২ বছর একই জায়গায় কাটিয়ে দেওয়া মুখের কথা নয়! সবটাই সম্ভব হয়েছে সর্বশক্তিমান ঈশ্বরের জন্য। কিংবদন্তি নিজেও বিস্মিত, কী করে এটা সম্ভব হল! এই তো সেদিন ইন্ডাস্ট্রিতে পা রেখেছিলেন তিনি। অমিতাভের অনুভূতি নেটমাধ্যমে ছড়িয়ে পড়া মানেই সেখানে নেটাগরিকদের ভিড়। শুধুমাত্র শুভেচ্ছা জানাতেই বিগ বি-র ইনস্টাগ্রামে জড়ো হয়েছেন ৫ লক্ষেরও বেশি অনুরাগী।\nসেখানে রয়েছেন শিল্পা শেট্টির মতো তারকা অভিনেতাও। তার মন্তব্য, ‘আপনার মতো অভিনেতা বলিউডে দ্বিতীয় আর কেউ নেই। আপনিই প্রথম আপনিই শেষ। মন্তব্যের পাশাপাশি ইনস্টাগ্রাম জুড়ে অমিতাভ অভিনীত নানা চরিত্রের ছবির কোলাজ। ‘আনন্দ’, ‘জঞ্জির’, ‘শোলে’, ‘সিলসিলা’, ‘ত্রিশূল’, ‘শক্তি’, ‘শাহেনশা’, ‘সূর্যবংশী’, ‘বাগবান’ হয়ে সাম্প্রতিক ‘গুলাবো সিতাবোঁ’– প্রায় সব সিনেমার ছবিই সেই কোলাজে জায়গা করে নিয়েছে। দেখা গিয়েছে, ‘বুডঢা হোগা তেরা বাপ’ ছবিতে অভিনীত চরিত্রও।\nPrevious article কোভিড যোদ্ধা পরিচয়ে টিকা গ্রহণ, মীরার বিরুদ্ধে সমালোচনার ঝড়\nNext article ঢাকায় এলো ফাইজারের টিকা


সৈয়দপুরে জুয়া খেলায় দায়ে ৮ জুয়ারির বিভিন্ন মেয়াদে সাজা | অবলোকন ।\nসৈয়দপুরে জুয়া খেলায় দায়ে ৮ জুয়ারির বিভিন্ন মেয়াদে সাজা\nনীলফামারীর সৈয়দপুরে জুয়ার খেলার দায়ে আট জুয়ারির পৃথক পৃথক মেয়াদের কারাদন্ড দিয়েছেন ভ্রাম্যমান আদালত। আজ বৃহস্পতিবার ভ্রাম্যমান আদালতে বিচারক নির্বাহী ম্যাজিষ্ট্রেট ও সৈয়দপুর উপজেলা সহকারি কমিশনার (ভূমি) পরিমল কুমার সরকার ওই দন্ডাদেশ দেন।\nদন্ডপ্রাপ্তরা হলেন মো. সাদ্দাম হোসেন, মো. আরিফ, মো. টিপু, মো. রাজা ইসলাম, মো. ইমান আলী, মো. ইদ্রিস আলী, মো. মাহ্মুদ আলী এবং আব্দুল মজিদ। এদের মধ্যে টিপু ও রাজা ইসলামের সাত দিন করে, ইমান আলীর ৩ দিন এবং অন্য ৫ আসামীর এক মাসের করে বিনাশ্রম কারাদন্ড প্রদান করা হয়েছে। দন্ডপ্রাপ্তদের সকলের বাড়ি ধলাগাছ কয়া কিসামতপাড়া ।\nভ্রাম্যমান আদালত সূত্রে জানা গেছে, ঘটনার দিন গতকাল (বৃহস্পতিবার) রাত সাড়ে ১২ টার সময় সৈয়দপুর উপজেলার ধলাগাছ কয়াকিসামতপাড়াস্থ জনৈক সাদ্দাম হোসেনের চায়ের দোকানে তাস ও টাকা দিয়ে প্রকাশ্যে জুয়ার খেলাা হচ্ছিল। আর বিশ্বস্ত সূত্রের খবরের ভিত্তিতে সৈয়দপুর নির্বাহী ম্যাজিষ্ট্রেট ও সৈয়দপুর উপজেলা সহকারি কমিশনার (ভূমি) পরিমল কুমার সরকারের নেতৃত্বে থানার পুলিশ ওই চায়ের দোকানে আকস্মিক অভিযান পরিচালনা করে। এ সময় সেখান থেকে তাস ও টাকার দিয়ে জুয়ার খেলা অবস্থায় উল্লিখিত আট ব্যক্তি হাতেনাতে আটক করা হয়। পরে ভ্রাম্যমান আদালত বসিয়ে আটককৃতদেও তাস ও টাকা দিয়ে জুয়ার খেলার দায়ে ১৮৬৭ সালের জুয়ার আইনের ৩/৪ ধারায় উল্লিখিত ব্যক্তিদের পৃথক পৃথক মেয়াদে বিনাশ্রম কারাদন্ড দেওয়া হয়েছে। ভ্রাম্যমান আদালত পরিচালনা করেন নির্বাহী ম্যাজিষ্ট্রেট ও সৈয়দপুর উপজেলা সহকারি কমিশনার (ভূমি) পরিমল কুমার সরকার।\nসৈয়দপুর থানার পরিদর্শক (তদন্ত) মো. আবুল হাসনাত খান জুয়া খেলার দায়ে ভ্রাম্যমান আদালতে ৮ ব্যক্তির পৃথক মেয়াদে কারাদন্ডের বিষয়টি নিশ্চিত করেন। তিনি জানান, দন্ডপ্রাপ্তদের গতকাল বৃহস্পতিবার নীলফামারী কারাগারে পাঠানো হয়েছে।


Many workers are not getting 100 days work regularly in Purulia - Anandabazar\nMany workers are not getting 100 days work regularly in Purulia\n২৫ অগস্ট, ২০১৯, ০১:৪৫:৪৪\nশেষ আপডেট: ২৫ অগস্ট, ২০১৯, ০১:৫৭:১৭\n‘গ্রামে কাজ পেলে কেউ বাইরে যায়’\nনিয়মিত একশো দিনের কাজ পেলে কি আর বাইরে কাজে যেতে হয়! শনিবার আড়শা ব্লকের হেটগুগুই গ্রাম পঞ্চায়েতের উপরগুগুই গ্রামে একশো দিনের প্রকল্পে হাপা খননের কাজ পরিদর্শনে গিয়ে এমনই প্রশ্নের মুখে পড়তে হল পুরুলিয়ার জেলাশাসক রাহুল মজুমদারকে।\nকাজ কেমন পাচ্ছেন, শ্রমিকদের কাছে তা জানতে চেয়েছিলেন জেলাশাসক। তখন এক শ্রমিক তাঁর কাছে অভিযোগ করেন, গত পৌষ মাসে সাত দিন করে দু’দফায় তিনি কাজ পেয়েছিলেন। আর পাননি। তার পরে দু’দিন আগে জল সংরক্ষণের জন্য এই হাপা তৈরির কাজ তিনি পেয়েছেন। সেই সময়ে ভিড়ের মধ্যে থেকে মহকম গড়াত নামে এক শ্রমিক বলে ওঠেন, ‘‘গ্রামে কাজ পেলে কি আর এত দুর্দশা থাকত আমাদের?’’ জেলাশাসক তাঁর দিকে নজর দিলে তিনি বলেন, ‘‘আমাদের ঘর নাই। কাজ পাই না। তাই বাইরেই কাজ করতে যেতে হয়।’’\nশুক্রবার জেলার একশো দিনের কাজের প্রকল্পের সঙ্গে যুক্ত আধিকারিকদের নিয়ে বৈঠকে ঠিক এ কথাই বলেছিলেন জেলাশাসক। তিনি জানিয়েছিলেন, এই প্রকল্পে কাজে গতি বাড়িয়ে আরও বেশি মানুষকে কাজ করার সুযোগ দেওয়া যাবে। তা হলে ভিন্ রাজ্যে আর কাউকে কাজ করতে যেতে হবে না। একই সঙ্গে জেলার স্থায়ী সম্পদও সৃষ্টি হবে। সে জন্য তিনি কাজের লক্ষ্যমাত্রাও বাড়িয়ে দেন।\nশ্রমিকেরা জানান, এলাকায় কাজ না থাকায় তাঁরা দুর্গাপুর, কলকাতা, রাঁচীতে কাজ করতে যান। ‘‘ঘর ছেড়ে ও সব জায়গা কে থাকতে চায় বলুন?’’—জেলাশাসকের দিকেই পাল্টা প্রশ্ন ছুঁড়ে দেন বৈশাখী গড়াত, শুকুরমণি গড়াতেরা। ‘‘গ্রামে কাজ পেলে গ্রামেই থাকবেন?’’— জানতে চান জেলাশাসক। একযোগে অনেকেই বলে ওঠেন— ‘‘নিশ্চয়’’। এখানে অনেক ক্ষেত্রে যন্ত্রে মাটি কাটার কাজ হয় বলেও অভিযোগ তোলেন শ্রমিকদের কেউ কেউ। জেলাশাসক তাঁদের আশ্বস্ত করেন।\nসেখান থেকে অযোধ্যা পাহাড়ের ঢালে চাটুহাঁসা পঞ্চায়েতের দুর্গম গ্রাম ধানচাটানিতে যান প্রশাসনিক আধিকারিকেরা। গ্রামবাসীকে নিয়ে প্রাথমিক স্কুল চত্বরে বসে তাঁরা একশো দিনের কাজ পান কি না তা জানতে চান। সেখানেও একই অভিযোগ—কাজ হয়নি। শেষ কবে কাজ পেয়েছেন? তিলক কর্মকার নামে এক প্রৌঢ় দাবি করেন, ‘‘মনে পড়ে না।’’\nজেলাশাসক পঞ্চায়েতের নির্মাণ সহায়কের কাছে জানতে চান, মানুষজন কাজ করতে চাইলেও কেন তা পাচ্ছেন না? আমতা আমতা করে তিনি দাবি করেন, ‘‘এই গ্রামের জন্য দু’টি হাপা তৈরির কাজ ধরা হয়েছে।’’ কেন শুরু হয়নি? যুবকের জবাব, ‘‘প্রস্তুতি চলছে। শীঘ্রই শুরু হবে।’’ আজ, রবিবারের মধ্যে সমস্ত প্রক্রিয়া শেষ করে সোমবার থেকে ওই গ্রামে কাজ শুরু করার নির্দেশ দেন জেলাশাসক। তিনি বলেন, ‘‘সোমবার কাজ শুরু করে আমার কাছে ছবি পাঠাবেন।’’\nগ্রামবাসী জলের সমস্যার সমাধানে জেলাশাসকের কাছে একটি বড় পুকুর খুঁড়ে দেওয়ার অনুরোধ জানান। উপযুক্ত জমি আছে কি না জেলাশাসক জানতে চান। তিনি গ্রামবাসীর সঙ্গে এই বিষয়টি নিয়ে স্থানীয় প্রশাসনকে যোগাযোগের নির্দেশ দিয়ে যান।


অভিনেত্রী শ্রাবন্তী নতুন প্রেমিকের সংগে একই বাসায় থাকছেন ! অভিনেত্রী শ্রাবন্তী নতুন প্রেমিকের সংগে একই বাসায় থাকছেন ! – দৈনিক দেশের কন্ঠ\nঅভিনেত্রী শ্রাবন্তী নতুন প্রেমিকের সংগে একই বাসায় থাকছেন !\nবিনোদন প্রতিবেদক | স্বামী রোশান সিংয়ের সংগে থাকছেন না অভিনেত্রী শ্রাবন্তী চট্টোপাধ্যায়। ডিভোর্সের কোনো খবর দু’জনের কেউই দেননি। এরমধ্যে নতুন খবর- আবারও প্রেমে পড়েছেন শ্রাবন্তী।\nবাইপাসের পাশের যে বাসায় তিনি থাকেন, প্রেমিক অভিরূপ নাগ চৌধুরীও সেখানকারই বাসিন্দা। পেশায় তিনি একজন ব্যবসায়ী।\nপ্রতিবেদনে বলা হয়েছে, এই সম্পর্কের বয়স খুব বেশি দিন নয়, একমাস মতো। কিন্তু যাঁরা শ্রাবন্তীকে কাছ থেকে চেনেন, তাঁরা জানেন, মন দেওয়ার জন্য একমাস কম সময় নয়।\nভারতীয় সংবাদমাধ্যমগুলো বলছে, বেকারি সংস্থার মালিক অভিরূপ পার্টি করতে ভালবাসেন। তাঁর সোশ্যাল মিডিয়া পেজ দেখলেও তা বোঝা যায়।\nসূত্রের বরাতে আনন্দবাজার জানিয়েছে, বুধবার দু’জন নাকি সম্পর্কের একমাস উদযাপন করতে পার্টিও করেন।\nতবে এখনো এ বিষয়ে শ্রাবন্তীর বক্তব্য পাওয়া যায়নি।\nরাজীব বিশ্বাস, কৃষাণ ব্রজের সংগে বিয়ে ভেঙে যাওয়ার পরে ২০১৯ সালে রোশন সিংহের সংগে নতুন জীবন শুরু করেছিলেন শ্রাবন্তী। কিন্তু সেখানেও ভাঙন ধরে। গত অক্টোবরের দিকে দু’জনের সম্পর্ক ভেঙে যাওয়ার খবর শোনা যায়। শ্রাবন্তীর ফ্ল্যাট ছেড়ে রোশন নিজের বাড়িতে ফিরে যান। তারপর তাঁদের দেখাসাক্ষাৎ হয়নি। নায়িকা একাই থাকছিলেন। সিনেমা এবং জিম নিয়েই ওই সময়ে ব্যস্ত ছিলেন শ্রাবন্তী।


রাজস্ব আয় বাড়াতে জেলা-উপজেলায় কমিটি চান ডিসিরা -Deshebideshe\nঢাকা,১৫ জুলাই- দেশের উন্নয়নে রাজস্ব আদায় বাড়াতে ভূমিকা রাখতে চান জেলা প্রশাসক ডিসিরা। এ জন্য জেলা ও উপজেলা পর্যায়ে ডিসির নেতৃত্বে কমিটি গঠনের প্রস্তাব দেওয়া হয়েছে। এ ছাড়া কৃষক এবং নারী উদ্যোক্তরা যাতে সহজে ঋণ পেতে পারেন, সে জন্য বিদ্যমান শর্তসমূহ আরও সহজ করার কথা বলেছেন ডিসিরা।\nসোমবার ডিসি সম্মেলনের দ্বিতীয় দিনে প্রথম অধিবেশনে এসব প্রস্তাব উঠে এসেছে মাঠ পর্যায়ের কর্মকর্তাদের কাছ থেকে। প্রধানমন্ত্রীর অর্থনৈতিক বিষয়ক উপদেষ্টা ড. মসিউর রহমান এতে সভাপতিত্ব করেন। অভ্যন্তরীণ সম্পদ বিভাগ, আর্থিক প্রতিষ্ঠান বিভাগ, অর্থনৈতিক সম্পর্ক বিভাগ, বাস্তবায়ন পরিবীক্ষণ ও মূল্যায়ন বিভাগ, অর্থ বিভাগ, পরিসংখ্যান ও তথ্য ব্যবস্থাপনা বিভাগ এবং পরিকল্পনা বিভাগের সঙ্গে জেলা প্রশাসক ও বিভাগীয় কমিশনারদের নিয়ে এ অধিবেশন হয়। মন্ত্রিপরিষদ সচিব মোহাম্মদ শফিউল আলম, আইআরডির সিনিয়র সচিব মোশাররফ হোসেন ভুঁইয়াসহ সংশ্নিষ্ট মন্ত্রণালয় ও বিভাগের সচিবরা এতে উপস্থিত ছিলেন। বৈঠক শেষে সাংবাদিকদের ব্রিফ করেন ড. মসিউর রহমান।\nদেশে রাজস্ব আয়ের দায়িত্ব পালন করে জাতীয় রাজস্ব বোর্ড (এনবিআর)। ডিসিরা মনে করেন, একাজে তাদেরও ভূমিকা রাখার সুযোগ রয়েছে। এজন্য প্রত্যেক জেলায় ডিসির নেতৃত্বে পৃথক কমিটি গঠন করা যেতে পারে। এই কমটিতে উপজেলা নিবার্হী কর্মকর্তাকে সম্পৃক্ত করার প্রস্তাব করা হয়।\nজানা যায়, বৈঠকে আইআরডির সিনিয়র সচিব ও এনবিআর চেয়ারম্যান মোশাররফ হোসেন ভুঁইয়া ডিসিদের এ প্রস্তাবকে স্বাগত জানিয়ে বলেন, এটি ভালো প্রস্তাব। তবে মাঠ পর্যায়ে রাজস্ব আদায় কার্যক্রম জোরদার করতে এনবিআরের একটি প্রস্তাব রয়েছে। এতে উপজেলা পর্যন্ত আয়কর অফিস চালুর পরিকল্পনা রয়েছে সরকারের। এর জন্য বাড়তি জনবল নিয়োগ করা হবে। ফলে ডিসিদের দেওয়া নতুন প্রস্তাবটি পর্যালোচনা করে দেখতে হবে। যাতে কোনো ধরনের সমন্বয়হীনতা তৈরি না হয়।\nএ প্রসঙ্গে ড. মসিউর রহমান সাংবাদিকদের বলেন, ডিসিদের প্রস্তাব ছিল জেলা ও উপজেলা পর্যায়ে কমিটি করা, ডিসি ও উপজেলা নির্বাহী অফিসারদের নিয়ে। তাহলে তারা আয়কর বাড়াতে সহায়তা করতে পারেন। রাজস্ব বোর্ড এটা ভালো প্রস্তাব বলে মনে করে। তবে প্রস্তাবের ভেতরে বিশদ কী আছে, আগে সেটা তাদের জানা দরকার।\nতিনি আরও বলেন, রাজস্ব বিভাগকে সম্প্রসারণের একটি প্রস্তাব বর্তমানে সরকারের বিবেচনাধীন রয়েছে। প্রস্তাবটি হলো: তাদের কর্মকর্তা বাড়ানো এবং জেলা-উপজেলা পর্যায়ে অফিসার নিয়োগ করা। এই দুটির সঙ্গে একটি সমন্বয় করা প্রয়োজন হবে। এই বিষয়টি আরও বিস্তারিতভাবে পরীক্ষা করতে হবে বলে জানান তিনি।\nরাজস্ব আয় বৃদ্ধির পাশাপাশি কৃষিঋণ ও ক্ষুদ্র ঋণ বিতরন নিয়েও কথা বলেছেন ডিসিরা। এসব ঋণ পেতে স্থানীয়ভাবে পদে পদে হয়রানির শিকার হচ্ছেন তারা। অনেক ক্ষেত্রে ঋণ পেতে নানা ধরনের জটিল শর্ত দেওয়া হয়। ফলে সময়মত ঋণ মেলে না। ডিসিরা বলেছেন, মাঠ পর্যায়ে কৃষি ঋণ পেতে নানা ধরনের ভোগান্তি পোহাতে হয়। যেমন : ঋণ পেতে হলে মহিলাদের সনদ লাগে। গ্যারান্টার প্রয়োজন হয়। জামানতে দরকার হয়।\nএ প্রসঙ্গে প্রধানমন্ত্রীর অর্থনৈতিক বিষয়ক উপদেষ্টা ড. মসিউর রহমান সাংবাদিকদের বলেন, গ্রামে বেশিরভাগ নারীর জমি নেই। থাকলেও বাবা, মা কিংবা স্বামীর অনুমতি কিংবা সমর্থন লাগে। তাদের সহযোগিতা ছাড়া ব্যাংকে জমি বন্ধক রাখা সম্ভব হয় না। ডিসিরা এসব বাধার কথা বলেন এবং ঋণপ্রাপ্তি নিশ্চিত করতে উল্লিখিত শর্ত সহজ করার পরামর্শ দেন। ডিসিরা এক কোটি টাকা করে বরাদ্দ ও একটি ব্যাংক চেয়েছেন- একজন সাংবাদিকের প্রশ্নের জবাবে মসিউর রহমান বলেন, প্রস্তাবটি সরকারি নথিতে আসবে। এরপর পরীক্ষা-নিরীক্ষা চলবে। তারপরই সিদ্ধান্ত নেওয়া হবে।\nমসিউর রহমান আরও বলেন, ডিসিরা যে সকল বিষয় উত্থাপন করেছেন, তার মধ্যে অধিকাংশই হলো ঋণ ও সরকারের ব্যয় বরাদ্দ কীভাবে মানুষের কাজে লাগানো যায় এবং দ্রুত দক্ষতার সঙ্গে বিতরণ করা যায় সে বিষয়ে।


গরু পালনের চেয়ে কবুতর পালন অধিক লাভজনক – Magura News\nগরু পালনের চেয়ে কবুতর পালন অধিক লাভজনক\nআজকের পত্রিকাtitle_li=দক্ষিন বঙ্গ গরু পালনের চেয়ে কবুতর পালন অধিক লাভজনক\nPosted on জুন ৯, ২০১৪ জুন ১০, ২০১৪ by Magura News\nমনিরুজ্জামান বাবলু, চাঁদপুর :\n‘গরু পালনের চেয়ে কবুতর পালন অধিক লাভজনক।’ কথাগুলো বলেন চাঁদপুর জেলার হাজীগঞ্জ উপজেলার কবুতরের খামারি ডা. মাহবুব। তিনি উপজেলার অনেক শখের কবুতর পালনকারীর মতো এখন পুরোদস্তুর কবুতর ব্যবসায়ী। তাদের কাছ থেকে উৎসাহ পেয়ে এলাকায় দিন দিন বৃদ্ধি পাচ্ছে ছোট-বড় খামার। স্বল্প পুঁজিতে প্রায় অর্ধশত যুবক কবুতর পালন থেকে মাসে আয় করছে ২০ থেকে ৫০ হাজার টাকা।\nএ সব খামারে দেশি-বিদেশি দুই শতাধিক প্রজাতির কবুতর রয়েছে। জাতভেদে প্রতি জোড়া কবুতরের মূল্য ৫ থেকে ৮০ হাজার টাকা পর্যন্ত হয়ে থাকে। যেমন- রূপালী, লাল, কালো, হলুদ, চকলেট রঙের লাহর সিরাজী কবুতর ৫ থেকে ৪০ হাজার টাকা, বিভিন্ন রঙের মৌক্ষি ৮ থেকে ৮০ news-kobutor-1হাজার টাকা, বিভিন্ন রঙের আফ্রিকান কৌটারবল ৫ থেকে ১৫ হাজার টাকা, নান ৬ থেকে ১২ হাজার টাকা, কিং মার্কিন ৮ থেকে ৪০ হাজার টাকা, হাউস প্রিজন ৪০ থেকে ৮০ হাজার টাকা, রেন্ট ৮ থেকে ২০ হাজার টাকা, স্ট্রেচার ১০ থেকে ৩০ হাজার টাকা, ভুটান ৬ থেকে ১০ হাজার টাকা, হুমার ৩ থেকে ৬০ হাজার টাকা পর্যন্ত বিক্রি হয়ে থাকে। এ ছাড়া দেশি প্রজাতির গিরিবাজ, গিয়াচুল্লী, ছিলা জিরা গলা, সবুজ গলা ও লাল কবুতর ৬০০ থেকে ১২০০ টাকা পর্যন্ত বিক্রি হয়ে আসছে।\nখামারিরা জানান, তারা সাধারণত কবুতরকে ভুট্টা ভাঙা, খেসারি, গম, ছোলা ও সরিষা মিশিয়ে ২৪ ঘণ্টায় ৩ বার খেতে দেন। খামার বাড়ার সঙ্গে সঙ্গে হাজীগঞ্জ বাজারে চালু হয়েছে কবুতর পালনের আনুষাঙ্গিক সরঞ্জাম নিয়ে তিনটি দোকান। খামারি রোগ-বালাইয়ের জন্য অধিকতর সরকারি পরামর্শ ও সাহায্য দরকার।news-kobutor-in\nএ সব খামারিদের অগ্রগণ্য হলেন- হাজী মো. হারুনুর রশিদ, ডা. মাহবুব, ডা. ওয়াসিক ফয়সাল, এমরান হোসেন, মোস্তাফিজুর রহমান সুজন, হেদায়েত উল্লাহ, পৌর এলাকার খোকন, শাহআলম মাস্টার, মাহবুবুর রহমান মিলন প্রমুখ।\nখামারি হাজী মো. হারুনুর রশিদ বলেন, ‘প্রথমে শখের বশে কবুতর পালন করেছি। এখন ব্যবসায়িকভাবে মাসে প্রায় ১০ হাজার টাকা খরচ করে প্রায় ২৫ থেকে ৩০ হাজার টাকা আয় করছি। সমস্যা হল রোগ-বালাইয়ে সরকারি সাহায্য পাওয়া যায় না।’\nখামারি মোস্তাফিজুর রহমান সুজন জানান, কবুতরের সবচেয়ে বড় রোগ রাণীক্ষেত। ২ মাস পরপর ভ্যাকসিন দিয়ে থাকেন। হোমিও পদ্ধতিতেও চিকিৎসা দিয়ে থাকেন। প্রতিমাসে ৬ হাজার টাকা খরচ করে ৪০ হাজার টাকা আয় করেন তিনি।news-kobutor-th\nখামারের সরঞ্জাম সরবারহকারী এনিমেল এগ্রোর মালিক একে আজাদ বলেন, ‘কবুতরের খাঁচা, খাবার ও ভ্যাকসিনসহ যাবতীয় সরঞ্জাম নিয়ে দোকান দিয়েছি। কবুতর পালনে দিন দিন খামারি বাড়ায় আমরাও ব্যবসায় প্রতিষ্ঠান দিয়ে লাভবান হচ্ছি।’\nকবুতরের মাংস শরীরের উপকারিতা প্রসঙ্গে শাহ মিরান হসপাতালের ডা. সুমন বলেন, ‘অন্যান্য মাংসের মতোই কবুতরের মাংস শরীরের প্রোটিন জোগায়।’\nউপজেলা প্রাণিসম্পদ কর্মকর্তা ডা. মুকবুল আহম্মদ বলেন, ‘কবুতর খামরিরা পরামর্শ নিয়ে থাকেন। তবে সরকারিভাবে বিশেষ কোনো চিকিৎসা সেবার ব্যবস্থায় নেই। সরকারের এই বিষয়ে কোনো পদক্ষেপও নেই।’ রাণীক্ষেত রোগের ভ্যাকসিন সংকট প্রসঙ্গে জানান, হাঁস-মুরগির ভ্যাকসিনটাই কবুতরের জন্য দিয়ে থাকি। ভ্যাকসিনের সংকট নেই বলেও জানান তিনি।\nCategoriesআজকের পত্রিকা, দক্ষিন বঙ্গ\nPrevious PostPrevious দখলের লড়াই আবার শুরু, জানাচ্ছেন প্রত্যক্ষদর্শীরা।\nNext PostNext মাগুরায় স্কুলছাত্র নির্যাতনের প্রতিবাদে মানববন্ধন


2021 উজ্জ্বলা যোজনা বিপিএল নতুন তালিকা: 2021 PMUY List, Ujjwala BPL New List - BanglaBhumi\n2021 উজ্জ্বলা যোজনা বিপিএল নতুন তালিকা: 2021 PMUY List, Ujjwala BPL New List\nPradhan Mantri Ujjwala Yojana New BPL List Online\nভারতের দরিদ্র জনগোষ্ঠীকে LPG ব্যবহারের সুযোগ করে দিতে ভারতীয় সরকার চালু করে উজ্জ্বলা যোজনা। এই যোজনার মাধ্যমে ভারতের সুবিধা বঞ্চিত সম্প্রদায়কে বিনামূল্যে রান্নার জন্য LPG সিলিন্ডার বিতরণ করে থাকে। এই প্রকল্পের মাধ্যমে ভারতের ৫ কোটি দরিদ্র জনগণ LPG সিলিন্ডার সেবা পাবে। এই প্রকল্পের জন্য সরকার ৮০০০ কোটি টাকা বরাদ্ধ রেখেছে। সম্প্রতি এই উজ্জ্বলা যোজনা বিপিএল এর নতুন তালিকা প্রকাশিত হয়েছে। এই তালিকায় নাম থাকা ব্যক্তিরা উজ্জ্বলা যোজনার মাধ্যমে বিনামূল্যে LPG সিলিন্ডার সুবিধা প্রাপ্ত হবে।\nআমাদের বাংলাভূমি সাইটে নিয়মিতভাবে আপনাদের জন্য নানা দরকারী তথ্য নিয়ে আলোচনা করে থাকি। এই সকল তথ্যের মাঝে রয়েছে ভারতের জনগনের জন্য নেয়া ভারতীয় সরকারের নানা পদক্ষেপের বর্ণনা। ভারতের দরিদ্র কবলিত সমাজের জন্য ভারত সরকার বিভিন্ন সময় বিভিন্ন প্রকল্প চালু করে থাকে। এতে করে ভারতের জনগন বিভিন্ন সহায়তা পেয়ে আর্থিকভাবে লাভবান হয়ে থাকে।\nআমরা সবসময় চেষ্টা করে থাকি এই তথ্যগুলি সহজ ভাষায় আপনাদের কাছে তুলে ধরতে, এতে করে আপনারা অতি সহজেই এই সকল কর্মসূচি সম্পর্কে জানতে পারেন এবং যারা যেই কর্মসূচির জন্য যোগ্য হন, তারা সেই কর্মসূচির জন্য আবেদন করতে পারেন। এরই ধারাবাহিকতায় আজ আমরা আপনাদের সাথে উজ্জ্বলা যোজনা নিয়ে আলোচনা করবো। আমরা জানার চেষ্টা করবো, এই উজ্জ্বলা যোজনার বিপিএল নতুন তালিকা সম্পর্কে।\nআসুন দেখে নিই কিভাবে উজ্জ্বলা যোজনা বিপিএল নতুন তালিকা বের করা যায়।\nপ্রধানমন্ত্রী উজ্জ্বলা যোজনা সম্বন্ধে কিছু গুরুত্বপূর্ন তথ্যঃ\nপ্রধানমন্ত্রী উজ্জ্বলা যোজনা (PMUY)/ Pradhan Mantri Ujjala Yojana\n১লা মে ২০১৬\nকারা পাবে এই সুবিধা\nবিপিএল রেশন কার্ড প্রাপ্ত পরিবারের মহিলারা\nবিপিএল এর অধিনে থাকা মহিলাদের এলপিজি সংযোগ সরবরাহ করা।\nপ্রতি এলপিজি সংযোগ এর জন্য ১৬০০ টাকা\n৮০০০ কোটি টাকা\nপ্রধানমন্ত্রী উজ্জ্বলা যোজনাতে আবেদন করার জন্য প্রয়োজনীয় শর্ত কি কি ?\nআসুন দেখে নিই প্রধানমন্ত্রী উজ্জ্বলা যোজনাতে আবেদন করতে কি কি শর্ত দেয়া আছে।\n১) আবেদনকারীর বয়স অবশ্যই ১৮ বছরের বেশি হতে হবে ।\n২) আবেদনকারীকে ভারতের নাগরিক হতে হবে ।\n৩) এই প্রকল্পের সুবিধা কেবল পরিবারের মহিলাদের জন্যই প্রযোজ্য।\nপ্রধানমন্ত্রী উজ্জ্বলা যোজনার জন্য কি কি কাগজপত্র দরকার হয় ?\nআসুন দেখে নিই এই উজ্জ্বলার যোজনার আবেদন করতে কি কি কাগজপত্র জমা দিতে হয়।\n১) পৌরসভার চেয়ারম্যান বা পঞ্চায়েত প্রধানের জারি করা বিপিএল প্রশংসাপত্র।\n২) ফটো আইডি কার্ড প্রমাণ (আধার কার্ড/ভোটার কার্ড)\n৩) বিপিএল রেশন কার্ড।\n৪) পরিবারের সকল সদস্যের আধার কার্ড।\n৫) পাসপোর্ট সাইজ ফটো।\n৬) মোবাইল নম্বর।\n৭) কাস্ট সার্টিফিকেট।\n৮) ঠিকানা প্রমাণ করার জন্য বিদ্যুৎ বিল বা টেলিফোন বিল।\n৯) ব্যাংক অ্যাকাউন্ট এর তথ্য বা জনধন ব্যাংক অ্যাকাউন্ট এর তথ্য।\nআমরা কিভাবে উজ্জ্বলা যোজনার নতুন তালিকা বের করবো?\nআসুন দেখে নিই কিভাবে উজ্জ্বলা যোজনার নতুন তালিকা বের করতে পারি।\nধাপ ১- উজ্জ্বলা যোজনার অফিসিয়াল সাইটে (https://pmuy.gov.in) প্রবেশ করুন।\nধাপ ২- নতুন তালিকা লেখায় ক্লিক করুন।\nধাপ ৩- নতুন তালিকা আপনার সামনে আসবে।\nধাপ ৪- নতুন তালিকাটি ডাউনলোড করে নিন।\nএভাবেই আপনি উজ্জ্বলা যোজনার নতুন তালিকাটি ডাউনলোড করে নিতে পারেন।\nএভাবেই আজ আমরা আপনাদের সাথে উজ্জ্বলা যোজনা কি? উজ্জ্বলা যোজনার নতুন তালিকা কিভাবে ডাউনলোড করা যায়? এই যোজনার জন্য কি কি কাগজপত্র দরকার হয়, এসকল বিষয় বিস্তারিত আলোচনা করলাম। এর ফলে আপনারা উজ্জ্বলা যোজনা সংক্রান্ত তথ্য সহজেই বুঝতে পারবেন, আমাদের সাইটের পরবর্তী লেখায় আপনাদের জন্য এই বিষয়ের উপর আরো বিস্তারিত লেখা থাকবে। তাই আমাদের বাংলাভূমি সাইটে নিয়মিত চোখ রাখুন। এই লেখাটি অনেকের কাজে লাগতে পারে তাই লেখাটি যতটুকু সম্ভব শেয়ার করুন, যাতে করে অনেকে এই লেখা থেকে শিক্ষা নিয়ে ভারত সরকারের নানা উদ্যোগ সম্পর্কে অনেক কিছু জানতে পারবেন।\nTags: Modi Government, Pradhan Mantri Awaas Yojana


ওএসএক্স যোসেমাইটে আইক্লাউড থেকে সাইন আউট করতে বা কীচেইন অক্ষম করতে অক্ষম\nএটি অনেক লোকের কাছে একটি চলমান সমস্যা হিসাবে দেখা যাচ্ছে .. সংক্ষেপে, আমি আমার সিস্টেমে এক টন ত্রুটি পেয়েছি of\nপ্রতি5সেকেন্ডে এটি একবার ঘটে - ধরণের নির্বোধ, তাই না?\nপ্রথম জিনিসটি আমি করতে চেয়েছিলাম আইক্লাউড থেকে সাইন আউট করা কারণ সেখানে স্পষ্টতই কিছু ভুল হয়ে গেছে। আমি সিস্টেমের পছন্দগুলি খুলি, আইক্লাউডে নেভিগেট করি এবং সাইন আউটটি হিট করার চেষ্টা করি। একে একে আইক্লাউড পরিষেবাগুলি সমস্ত অক্ষম হয়ে গেছে, প্রত্যেকে আমাকে জিজ্ঞাসা করে যে আমি স্থানীয়ভাবে ডেটার একটি অনুলিপি রাখতে চাই। এই প্রক্রিয়াটি শেষ হয়ে যায় এবং তারপরে আমি একটি ত্রুটি জানায়:\nএই মুহুর্তে আপনার আইক্লাউড অ্যাকাউন্ট সরানো যায়নি।\nসমস্ত আইক্লাউড পরিষেবা বন্ধ করুন এবং আবার চেষ্টা করুন।\nআইক্লাউড পছন্দসই প্যানে থাকা একটি হোল্ডআউট হ'ল কীচেন। আমি যখন বাক্সটি আনচেক করি, তখন তা তাত্ক্ষণিকভাবে নিজেই পুনরায় পরীক্ষা করে the\nsystem.logকনসোলের মাধ্যমে সন্ধান করা বাক্সটি পুনরুদ্ধার করা মুহুর্তে এই ত্রুটিটি দেখায়:\n(প্রকৃত ইমেল ঠিকানা "myaccount@site.com" দিয়ে প্রতিস্থাপিত হয়েছে)\nSo. আমি আইক্লাউড থেকে সাইন আউট করতে পারি না কারণ আমি আইক্লাউড কীচেইন অক্ষম করতে পারি না। ডব্লিউটিএফ?\nআইডিয়াগুলি যে কাজ করে না\nডিস্ক ইউটিলিটি উভয়ই, এবং সিএমডি-আর-অন-বুট পুনরুদ্ধার সিস্টেমের থেকে আমার হোম ডিরেক্টরি অনুমতিগুলির মেরামত করার অনুমতি। কোন প্রভাব নেই.\nডিস্ক ত্রুটিগুলি পরীক্ষা করা হচ্ছে - কিছুই নেই।\nনিরাপদ মোডে বুট করা - কোনও প্রভাব নেই।\nলঞ্চ সার্ভিসস, ডিল্ড, এক্সপিসি, কার্নেল, বুট এবং সিস্টেমের উপাদানগুলি সহ সম্ভাব্য প্রতিটি ক্যাশে (অনিক্সের মাধ্যমে) সাফ করা হচ্ছে। - কোন প্রভাব নেই.\nআইক্লাউড ডটকমে আমার পাসওয়ার্ড পরিবর্তন করা - এর ফলে এমন পাসওয়ার্ডের অনুরোধ জানানো হয় যা কখনই গৃহীত হয় না এবং এটি বাতিল করার চেষ্টা করার ফলে সিস্টেম পছন্দসমূহ ক্র্যাশ হয়! এটিকে পুনরায় লোড করার পরে, দেখা যাচ্ছে যে আমার সংশোধিত পাসওয়ার্ডটি গ্রহণ করা হয়েছে, তবে অন্য কোনও পরিবর্তন করা হয়নি। সমস্যার কোনও প্রভাব নেই।\nসমস্ত তৃতীয় পক্ষের কেেক্সটগুলি অপসারণ করা হচ্ছে (যেটিতে যে কোনও কিছুই প্রদর্শিত হয় kextstat | grep -v apple)। আমার সেখানে কেবল ভার্চুয়ালবক্স এবং লিটল স্নিচ ছিল, উভয়ই সম্পূর্ণরূপে আনইনস্টল করা হয়েছিল। কোন প্রভাব নেই.\nঅন্য ম্যাক, একটি আইফোন এবং একটি আইপ্যাড সহ অন্যান্য সমস্ত আইক্লাউড ডিভাইসগুলি থেকে সাইন আউট করা হচ্ছে। কোন প্রভাব নেই.\nআইডিয়াগুলি যে গ্রহণযোগ্য নয়\nএকটি নতুন ব্যবহারকারী অ্যাকাউন্ট তৈরি করা হচ্ছে। এটি একান্ত নিখুঁত, এবং যা ভেঙে গেছে তা ঠিক করে না। একই সমস্যা আবার ঘটতে পারে, এবং আমার অ্যাকাউন্টটি যে কোনও সময় ত্যাগ করা সত্যই এটি কোনও স্থায়ী সমাধান নয়।\nআইচ্লাউড কীচেন বিট ব্যতীত সূক্ষ্মভাবে কাজ করে। সাফারিতে সংরক্ষিত নতুন পাসওয়ার্ডগুলি ডিভাইসগুলিতে সিঙ্ক্রোনাইজ হয় না। মেল, নোট, ক্যালেন্ডার ইত্যাদি ঠিকঠাক কাজ করে।\nঅ্যাপল সাপোর্ট এই বিষয়ে অকার্যকর ছিল, আমি উপরে যা চেষ্টা করেছি তার সবই প্রস্তাব দিয়েছিলাম, কেবলমাত্র অন্য বিকল্পটি সম্পূর্ণ আইক্লাউড রিসেট হ'ল এটি পারমাণবিক বিকল্প উভয়ই (আমার সমস্ত সিঙ্কযুক্ত ডেটা চলে যায়), এবং ম্যাকের ক্ষেত্রে সমস্যাটি সমাধান নাও করতে পারে ।\nআমার আইফোনটিতে সাইন ইন করা এবং আইক্লাউড কীচেইন সক্ষম করে আমাকে তা চালিত করে। তাই আমি আমার আইফোনে কীচেনটি পুনরুদ্ধার করেছি এবং তারপরে আমার ম্যাকের কীচেইন স্যুইচটি যাদু হিসাবে অফ স্টেটে পরিবর্তিত হয়েছিল\n— আরমান্ডো রোজনো\nপুরু নিশ্চিত. বিরক্তিকর যে এটি অন্য সমস্ত ডিভাইসগুলি ট্র্যাক করে নিচ্ছে এবং এটিকে ঠিক করার জন্য তাদের সাইন আউট করেছে, তবে এটি ঠিক হয়ে গেছে বলে মনে হচ্ছে। একই অবস্থায় দুটি ডিভাইস একই অবস্থায় শেষ হলে কী হবে তা ধারণা নেই ...\nআশ্চর্যজনকভাবে ... এই উত্তরটি আমি শেষ3মাস ধরে অনুসন্ধান করেছিলাম ... ধন্যবাদ!\n— ব্রায়ান অ্যাডকিনস\nনা, এখানে নেই।\nআমার কাছে পৃথক ব্যক্তিগত + অ্যাপ্লিকেশন রয়েছে (কেবলমাত্র পরিবার ভাগ করে নেওয়ার আগে) অ্যাপল আইডি ছিল। আমি আমার অ্যাপ্লিকেশনগুলি কেবল অ্যাপল আইডি ব্যবহার করে আমার এমবিপ্রিতে আইক্লাউডে সাইন ইন করেছি যাতে আমি পরিবার ভাগ করে নেওয়ার জন্য সেটআপ করতে পারি। আমি ওয়েব মাধ্যমে এটি করতে পারে বলে মনে হচ্ছে না।\nকেবলমাত্র অ্যাপল আইডি থেকে সাইন আউট করার সময় যখন আমি একই সমস্যার মুখোমুখি হলাম তবে পোস্ট সমাধানগুলি আমার পক্ষে কার্যকর হয় না কারণ আমি কেবল অ্যাপল আইডি দিয়ে আমার অন্যান্য আইড্যাভিসেসে আইক্লাউডে সাইন ইন করি নি। আমি সর্বদা আমার ব্যক্তিগত অ্যাপল আইডি ব্যবহার করেছি। কেবলমাত্র অ্যাপল আইডি আইটিউনসে সাইন ইন থাকলেও আমি এটি সম্পর্কিত বলে মনে করি না।\nযাইহোক, আমার জন্য সমাধানটি ছিল ~ / লাইব্রেরি / অ্যাপ্লিকেশন সহায়তা / আইক্লাউড ফোল্ডার এবং ~ / লাইব্রেরি / পছন্দসমূহ / মোবাইল * .প্লিট ফাইল মুছে ফেলা। ওএস এক্স পুনরায় চালু করুন এবং আবার সাইন ইন করুন! :)\nএটি আমার পক্ষে কাজ করেছে। আপনি এই ফাইলগুলি এবং ফোল্ডারগুলির অনুলিপিগুলি রাখতে পারেন\nএটি সাইন আউট করার জন্য পরবর্তী ব্যর্থ প্রয়াসে এই ফাইলগুলি পুনরায় তৈরি করেছে\nএটি আমার পক্ষে কাজ করেছে। এটি কীভাবে করা উচিত তা সম্পর্কে যারা জানেন না তাদের জন্য ওএসএক্সকে টার্মিনালের মাধ্যমে লুকানো ফাইলগুলি প্রদর্শন করতে সক্ষম করুন (গুগল কীভাবে এটি করবেন)। তারপরে ফাইন্ডারে আপনার এইচডি / ব্যবহারকারী / আপনার ব্যবহারকারী নামটিতে যান। সেখানে আপনি লুকানো লাইব্রেরী ফোল্ডারটি পাবেন যাতে আইক্লাউড ফোল্ডার এবং মোবাইলমিএক অ্যাকাউন্টস.পল্লিস্ট ফাইল রয়েছে। লাইব্রেরি ফোল্ডারটি খুলতে, এটিতে ডানদিকের বাটন ক্লিক করুন এবং নতুন ট্যাবে খুলতে নির্বাচন করুন। আপনি যদি এটিতে ডাবল ক্লিক করেন তবে এটি খুলতে পারে না।\nসমস্ত ডিভাইসে আইক্লাউড কীচেন অক্ষম করা আমার জন্য কৌশলটি করেছিল। আমার একটি পুরানো আইপ্যাড ছিল যা এখনও সক্ষম ছিল। এখন আমি কীচেইন অক্ষম করতে পারি।\nসাইমন, সেটাই আমার জন্য কৌশলটি করেছে, ধন্যবাদ! :)\nআপনার সমস্ত ডিভাইসে কীচেন অক্ষম করুন।\nআপনার ম্যাকে আইক্লাউড থেকে সাইন আউট করুন।


মো: শাহাদত আলী আনসারী / Md. Shahadat Ali Ansari (1920-1999) - Jessore, Jhenaidah, Magura, Narail\nমে ২৮, ২০২২, শনিবার গভির রাত; ৩:০০:৩১\nHome সাহিত্যিক / Litterateur > মো: শাহাদত আলী আনসারী / Md. Shahadat Ali Ansari (1920-1999)\nএই পৃষ্ঠাটি মোট 87042 বার পড়া হয়েছে\nমো: শাহাদত আলী আনসারী / Md. Shahadat Ali Ansari (1920-1999)\nমো: শাহাদত আলী আনসারী\nMd. Shahadat Ali Ansari\nমুহাম্মদ শাহাদ ত আলী আনসারীর জন্ম বাংলা ১৩২৭ সালের ভাদ্র মাসে ২৪ পরগণা জেলায় বসিরহাট থানায়, তাঁর মাতুলালয়ে। তাঁর পৈত্রিক নিবাস ছিল বসিরহাট মহকুমার হাসনাবাদ থানায়। তাঁর পিতার নাম মুহাম্মদ শরিয়াতুল্লাহ আনসারী।\nগ্রাম্য পাঠশালায় তাঁর বাল্যশিক্ষা আরম্ভ হয়। পরে ১৯২৮ সাল থেকে আট বৎসর তিনি টাকী সরকারী উচ্চ বিদ্যালয়ের ছাত্র ছিলেন। সাংসারিক বিপর্যয় ও শারীরিক অসুস্থতার জন্যে তাঁর পড়াশুনা বিঘ্নিত হয়। ১৯৩৭ সালে তিনি প্রাইভেট ছাত্র হিসেবে পরীক্ষা দিয়ে কলকাতা বিশ্ববিদ্যালয় থেকে ম্যাট্রিকুলেশন পাশ করে তিনি শিক্ষকতা আরম্ভ করেন। ১৯২৮ সালে পিতার আকস্মিক মৃত্যুতে শুরু হলো তাঁর এক সংঘাতময় জীবন। ১৯৩৯ সালে শিক্ষকতা ত্যাগ করে গ্রহণ করতে হলো সরকারী চাকরি। ১৯৪০ সালে চলে এলেন তিনি যশোরে। যশোর তাঁর কাছে ভাল লাগে এবং এ সময় থেকে তিনি যশোরে বসবাস করার ইচ্ছা পোষন করতে থাকেন। উচ্চ শিক্ষা লাভের দুর্নিবার আকাঙ্খা ও শিক্ষকতার তীব্র মোহ তাঁকে আকর্ষণ করতে থাকে। তিন বছর পরে সরকারী চাকরি ত্যাগ করে, তিনি আবার শিক্ষাকতায় পেশায় যোগ দেন। ১৯৪৭ সালে তিনি যশোর কোতয়ালী থানার অন্তর্গত পদ্মাবিলা সিনিয়র মাদ্রাসার ইংরাজী শিক্ষকের পদ গ্রহণ করেন। ১৯৪৮ সালে তিনি বসুন্দিয়া হাই স্কুলের সহকারী শিক্ষক হিসেবে যোগদান করেন এবং বাঘারপাড়া থানার জয়রামপুর গ্রামে স্থায়ীভাবে বসতি স্থাপন করেন। সাংসারিক জীবনে স্থিতিশীলতা ফিরে পেয়ে, দীর্ঘ বিরতির পরে তিনি ১৯৫৩ সালে ঢাকা বিশ্ববিদ্যালয় থেকে আই-এ এবং ১৯৫৬ সালে রাজশাহী বিশ্ববিদ্যালয় থেকে বি-এ পাশ করে বসুন্দিয়া হাই স্কুলের প্রধান শিক্ষকের পদে উন্নীত হন। ১৯৬৭ সালে তিনি ঢাকা বিশ্ববিদ্যালয় থেকে বাংলা ভাষা সাহিত্যে এম-এ, পাশ করেন। ১৯৭০ সালে তিনি যশোর শহরস্থ সম্মিলনী ইনস্টিটিউশনের প্রধান শিক্ষকের পদে যোগ দেন। ১৯৭৯ সালে তিনি আবার ঢাকা বিশ্ববিদ্যালয় থেকে ইংরাজী ভাষা ও সাহিত্যে দ্বিতীয় এম-এ, ডিগ্রী লাভ করেন। তাঁর শিক্ষকতা ও ছাত্র জীবন চলছে একই সঙ্গে। শিক্ষকতার সাথে সাথে তিনি অনেকগুলি বিষয়ে প্রশিক্ষণও গ্রহণ করেছেন। সব পরীক্ষায় তিনি অংশগ্রহণ করেছেন প্রাইভেট পরীক্ষার্থী হিসাবে। নিজে পড়া আর অপরকে পড়ানো তাঁর নেশা।\nতিনি যশোর সিটি কলেজে ও মহিলা কলেজে খন্ডকালীন অধ্যাপক হিসেবে অধ্যাপনা করেছেন। ১৯৭২ সালে থেকে মৃত্যুর আগ পর্যন্ত সময় যশোর হেমিওপ্যাথির মেডিক্যাল কলেজে সন্ধ্যাকালীন ক্লাসে অধ্যাপনা করেছেন তিনি। ১৯৮৪ সালে তিনি যশোর সম্মিলনী ইনস্টিটিউশন ছেড়ে সাতক্ষীরার পাটকেলঘাটা হাঃ, রঃ মহাবিদ্যালয়ের উপাধ্যক্ষ এবং ভারপ্রাপ্ত অধ্যাক্ষ হিসেবে যোগ দেন। ১৯৮৫ সালের সেপ্টেম্বর মাসে তিনি মাগুরা জেলার অন্তর্গত শালিখা উপজেলার আড়পাড়া মহাবিদ্যালয়ের অধ্যক্ষরূপে দায়িত্ব গ্রহণ করেন। ১৯৮৮ সালের অক্টোবর মাসে সেখান থেকে অবসরগ্রহণ করেন।\nস্কুলজীবনে বিভিন্ন ম্যাগাজিনে ইংরাজী প্রবন্ধ লিখে তাঁর সাহিত্য সাধনা শুরু হয়। তাঁর প্রথম কবিতা বসিরহাট থেকে ১৯৪৪ সালে ‘প্রগতি’ পত্রিকায় প্রকাশিত হয়। পরবর্তীকালে তাঁর লেখা অজস্র রম্যরচনা, ছোট গল্প ও প্রবন্ধ বাংলাদেশ ও পশ্চিম বঙ্গের বিভিন্ন পত্র পত্রিকায় প্রকাশিত হয়।\nতাঁর প্রকাশিত গ্রন্থ : ‘শ্রীমতীর রণভঙ্গ’ (রম্য রচনা, মুক্তধারা, ১৯৭৭), স্বাস্থ্য বিজ্ঞান ও পরিবার পরিকল্পনা’ (বাংলাদেশ হোমিওপ্যাথি বোর্ডের পাঠ্য তালিকা অনুযায়ী লিখিত, ১ম সংস্করণ ১৯৮০ বর্তমানে ৫ম সংস্করণ চলছে), ‘মুন্সী মোহাম্মদ মেহেরুল্লাহ’ ১৯৮৭ সালে তাঁর বাংলা সাহিত্যে যশোরের অবদান প্রকাশিত হয়। ১৯৮৯ সালে প্রকাশিত হয় বিশ্ব শান্তি স্থাপনে ইসলাম। তাঁর অপ্রকাশিত পান্ডুলিপির সংখ্যাও অনেক।\nএ ছাড়াও তিনি বাংলাদেশ ইসলামিক ফাউন্ডেশনের ইসলামী বিশ্ব কোষ প্রকল্পের একজন অনুবাদক।\nএকজন আদর্শ শিক্ষক, সমাজসেবক, ব্যায়ামবিদ ও সাহিত্যিক হিসেবে মুহম্মদ শাহাদত আলী আনসারী জীবনে বহু প্রশংসা ও পুরষ্কার লাভ করেছেন। তিনি ১৯৯৯ সালে বারান্দীপাড়ার বাড়ীতে ইন্তেকাল করেন।


মধ্যরাতের পর ৯৫% ডাচ-বাংলা বুথ বন্ধ! - Digi Bangla\nমধ্যরাতের পর ৯৫% ডাচ-বাংলা বুথ বন্ধ!\nরাজধানী ঢাকা সহ দেশের বিভিন্ন স্থানে রাত ১২টার পরপরই ডাচ বাংলা ব্যাংকের এটিএম বুথ বন্ধ থাকার অভিযোগ পাওয়া গেছে। মেশিনের মাধ্যমে ২৪ ঘণ্টা গ্রাহকসেবা দেয়ার লক্ষ্যে এসব বুথ চালু করা হলেও সাম্প্রতিক সময়ে মধ্যরাতের পর দেশের প্রায় ৯৫ শতাংশ ডাচ-বাংলার এটিএম বন্ধ রাখা হচ্ছে।\nসরেজমিনে দেখা গেছে, অনেক বুথের সাটার বন্ধ। কোনটার ভিতরে আলো জ্বললেও তা কার্যত বন্ধ। গুলশান-২, গুলশান-১, মহাখালী, কারওয়ান বাজার, বাংলা মটর, মগবাজার, মালিবাগ, রামপুরার কোনো বুথই খোলা পাওয়া যায়নি।\nজানাগেছে, বিদেশি একটি চক্র ভিসা কার্ডের মাধ্যমে ডাচ বাংলার এটিএম থেকে ২৫ কোটি টাকা তুলে নেয়ার ঘটনার পর থেকে সারাদেশে সবচেয়ে বেশি এটিএম বুথ স্থাপন কারী এই ব্যাংকটি তাদের বুথগুলোতে বাড়তি নিরাপত্তা ব্যবস্থা গ্রহণ করেছে। এরই অংশ হিসেবে মধ্যরাতের পর অঘোষিত বুথ বন্ধ রাখার পাশাপাশি ক্যাপ পড়ে, সানগ্লাস পড়ে বুথে প্রবেশেও কড়াকড়ি আরোপ করা হয়েছে।\nএ বিষয়ে ভুক্তভোগী একজন সংবাদকর্মী মিজানুর রহমান সোহেল জানান, তিনি ঢাকার বেশ কয়েকটি বুথ ঘুরে ৯৯ শতাংশই রাত ১২টার পর বন্ধ পেয়েছেন। তিনি ব্যাংক সংশ্লিষ্টদের কাছে প্রশ্ন রাখেন- রাতে প্রতিটি ব্যাংকের এটিএম খোলা থাকলেও ডাচ কেন বন্ধ রাখবে? নোটিশ ছাড়া তারা কি এই গ্রাহক ভোগান্তি করতে পারে? কেন তারা সিস্টেম আপগ্রেশন করছে না? তারা কিছুদিন আগেও কয়েকদিনের জন্য পুরো সার্ভিস বন্ধ রেখেছিল। অথচ তাদের বুথের স্ক্রিনে এখনো প্রচুর বানান ভুল। কী করছে তারা?\nTags: এটিএম বুথডাচ বাংলা ব্যাংক\nবসুন্ধরা শপিং কমপ্লেক্সে মোবাইল আউটফিটারস


কোন ঘরের হবে কী রং – কালার সাইকোলজি | Secret Diary\nচিকিৎসক ও পুলিশের পাল্টাপাল্টি বিবৃতি - 12 hours ago\nকোন ঘরের হবে কী রং – কালার সাইকোলজি\nঘর রং করাকে আমরা খুব সাধারণ একটি বিষয় হিসেবে দেখি। প্রায় বাড়িরই দেখা যায়, সব ঘরের রং একই। আলাদা রং করা হলেও আমরা রং এর ক্ষেত্রে শুধু বিবেচনা করি, দেখতে ভাল লাগছে কি না! কিন্তু মনোবিজ্ঞানীরা বলছেন, শুধু চোখের সৌন্দর্য্যের বাইরেও ঘরের রং আপনার মনে এনে দিতে পারে শান্তি, প্রভাব ফেলতে পারে আপনার এবং আপনার পরিবারের মানসিক অবস্থার উপর!\n“রং একটি বিশ্বজনীন, অব্যাক্ত ভাষা আর আমরা সবাই জানি কিভাবে এটি কথা বলে” বললেন লেসলি হারিংটন। তিনি ওল্ড গ্রীনউইচ, কন এর রং বিষয়ক উপদেষ্টা এবং আবাসিক এবং প্রাতিষ্ঠানিক সজ্জায় রঙের ব্যবহার বিশেষজ্ঞ। তিনি আরও বলেন, “আপনার ঘরের দেয়ালে আপনি কোন রং করছেন এটি শুধু নান্দনিকতার বিষয় নয়, এটি এমন একটি অনুসংগ যা প্রভাব ফেলে আপনার আবেগ এবং আচরণে।”\nউষ্ণ রং যেমন লাল, হলুদ এবং কমলা এবং পার্থিব টোন যেমন বাদামী, ধূসর রং যেন মানুষকে আমন্ত্রণ জানায় বসে কিছুক্ষণ গল্প করবার জন্য। ‘ আপনি অন্যদের সাথে উষ্ণ আবেগূই আকর্ষণ এবং ঘনিষ্ঠতা অন্যভব করেন” বলেন কেট স্মিথ। তিনি লর্টন, ভা এর একজন রং উপদেষ্টা।\nরং বিশেষজ্ঞরা বলেন, রান্নাঘরে আপনার যদি কোন ছেলেবেলার আনন্দমূখর স্মৃতি থেকে থাকে তাহলে সেই রং টি আবার আপনার মনে আনন্দ দিতে পারে যদি রান্না ঘরে আবারো নিয়ে আসেন সেই রঙের আবেশ। যদি সেরকম কোন রং মনে না পড়ে তাহলে লাল এবং হলুদ রান্নাঘরের জন্য একেবারে উপযুক্ত রং। তবে আপনি যদি ওজন কমাতে চান তাহলে এসব রং এড়িয়ে যাওয়াই ভাল। কারণ, এই রংগুলো ক্ষুধা বাড়ায়। এজন্যই বেশীরভাগ রেস্টুরেন্ট দেয়ালে ব্যবহার করে এই রঙগুলো। আপনাকে ডায়েটে সাহায্য করবে নীল রং।\nরং বিশেষজ্ঞ হ্যারিংটনের মতে, “আপনার ডাইনিং এর রং যদি হয় লাল, মানুষ ভাববে আপনি ভাল রান্না করেন।” বিষয়টা হাস্যকর মনে হলেও সত্যি। আপনি যদি চান, অতিথি পেট পুরে খাবে আপনার বাড়িতে তাহলে ডাইনিং রুমের এর দেয়াল করুন লাল রং।\nআমাদের সারাদিনের ক্লান্তি থেকে মুক্তি পেতেই যেন আমরা প্রবেশ করি এই ঘরে। তাই ঘরটির রং হওয়া চাই ঠান্ডা, শীতল। ব্যবহার করুন নীল, সবুজ এবং ল্যাভেন্ডার। মনে করা হয়, এই রংগুলো মনে শান্তিময় প্রভাব ফেলে। রং যত গাঢ় জবে তত আপনার চোখে নেমে আসবে প্রশান্তির ঘুম।\nহ্যারিংটন বলেন, ” লাল রং ব্লাড প্রেশার, হার্ট রেট সহ বিভিন্ন স্পন্দনক্রিয়া বাড়ায়। নীল রং কাজ করে একদম বিপরীত ভাবে, মনে আনে বিশ্রাম।”


Home/টাইমলাইন/মহাকাশের সফরে চলল সিঙ্গারা! Viral Video-তে দেখুন সিঙ্গারার রোমাঞ্চক সফর\nবাংলা হান্ট ডেস্কঃ ভারতীয়রা খাবারের খুব প্রচুর শৌখিন হয়। ভারতীয়রা চায়ের সাথে সিঙ্গারা খেতে খুবই পছন্দ করে। কিন্তু আপনি কি কখনো কোনও সিঙ্গারাকে আকাশে উড়তে দেখেছেন? একটি সিঙ্গারা কি গোটা বিশ্বের সফর নির্ধারণ করতে পারে? আমাদের এই প্রশ্নে আপনার মাথা ঘুরতে পারে, কিন্তু আজ আমরা আপনাদের এমনই এক সিঙ্গারার ব্যাপারে বলব।\nএক অদ্ভুত মহাকাশ অভিযানে ব্রিটেনের এক ভারতীয় রেস্তোরাঁর মালিক মহাকাশে একটি সিঙ্গারা পাঠিয়েছিলেন, কিন্তু দুঃখের বিষয় হল, ওই সিঙ্গারা গোটা বিশ্বের ভ্রমণ করতে পারেনি, ব্রিটেন থেকে ফ্রান্সে গিয়ে ক্র্যাশ হয়ে যায়। ওই রেস্তোরাঁ মালিক, একবার না, চার-চার বার মহাকাশে সিঙ্গারা পাঠানোর চেষ্টা করেছিলেন। উনি এই কাজ শুধু মানুষের নজর কাড়ার জন্যই করেছিলেন।\nনীরজ গধরে নামে ব্রিটেনের ‘চা ওয়ালা” রেস্তোরাঁর মালিক মহাকাশে সিঙ্গারা পাঠানোর প্রচেষ্টা করেছিলেন। তিনি হিলিয়ামের বেলুনের মাধ্যমে এই কাজ করেছিলেন। উনি একটি সিঙ্গারাকে একটি বাক্সের মধ্যে রাখেন আর সেই বাক্সটিকে বেলুনের সাথে বেঁধে দেন। ওই বেলুনের সাথে তিনি একটি গো প্রো ক্যামেরা আর একটি GPS সিস্টেম লাগিয়ে দেন।\nনীরজ নিজের এই অদ্ভুত অভিযানের ভিডিও বানিয়েছে। নীরজ বলেন, প্রথম প্রচেষ্টায় বেলুন হাত থেকে পড়ে গিয়েছিল, আর দ্বিতীয় অভিযানে বেলুনে বেশি গ্যাস ছিল না। কিন্তু তৃতীয়বার তিনি নিজের প্রচেষ্টায় সফল হন।\nএই অভিযান নিয়ে নীরজ বলেন, ‘একবার আমি মজার ছলে মহাকাশে সিঙ্গারা পাঠানোর কথা বলেছিলেন। এরপর তিনি একদিন ভাবেন যে, ওনার এই অদ্ভুত অভিযান দেখলে মানুষ খুশি হয়ে যাবে। আমার কাজ মানুষকে খুশি করা ছিল শুধু।”\nনীরজ এই অদ্ভুত অভিযানের ভিডিও ইউটিউবে পোস্ট করেন। ওনার এই ভিডিও সোশ্যাল মিডিয়ায় খুব ভাইরাল হয়। ভিডিওতে নীরজকে তাঁর বন্ধুদের সাথে দেখা যায়। ভিডিওতে সবাইকে একটি সিঙ্গারাকে মহাকাশে পাঠানোর প্রচেষ্টা করতে দেখা গিয়েছে। ইউটিউবে ওই ভিডিও এক লক্ষ বারের বেশি দেখা হয়েছে।\nসোনার পাথর বাটি! তবে এবার ভারতীয় বিজ্ঞানীর আবিষ্কার সোনার গাছ


তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ বলেছেন, নারী নির্যাতন-ধর্ষণের সাথে যারাই যুক্ত থাকুক, যে পরিচয়ই ব্যবহার করুক না কেন, তাদের দৃষ্টান্তমূলক শাস্তি দিতে সরকার বদ্ধ পরিকর। গতকাল দুপুরে সচিবালয়ে তথ্য মন্ত্রণালয়ের সভাকক্ষে তানিয়া সুলতানা হ্যাপি রচিত ‘আমি হবো আগামী দিনের শেখ হাসিনা’ শিশুতোষ গ্রন্থের মোড়ক উন্মোচন শেষে সাংবাদিকদের এক প্রশ্নের জবাব তিনি এ কথা বলেন।\nএসময় বিএনপি’র মন্তব্য ‘সরকারের জবাবদিহিতার অভাবে দেশে খুন-ধর্ষণ বাড়ছে’ এর প্রতি দৃষ্টি আকর্ষণ করলে মন্ত্রী একথা বলেন। তথ্যসচিব কামরুন নাহার অনুষ্ঠানে বিশেষ অতিথি হিসেবে এবং গ্রন্থরচয়িতা তানিয়া সুলতানা বই পরিচিতি বক্তব্য রাখেন।\nড. হাছান বলেন, এ ধরণের অপকর্মের সাথে যারা যুক্ত, তারা দুষ্কৃতিকারী, তাদের কোনো অন্য পরিচয় থাকতে পারে না। এ ধরণের দুষ্কৃতিকারীদের কঠোর হস্তে দমন করার জন্য সরকার বদ্ধপরিকর। ইতোপূর্বে এ ধরণের ঘটনায় অনেক দৃষ্টান্তমূলক শাস্তি হয়েছে। এ ধরণের ঘটনা আগেও ঘটতো, কিন্তু আগে সামাজিক যোগাযোগ মাধ্যমের এমন ব্যাপকতা না থাকায় অনেক ঘটনাই আড়ালে থেকেছে।\nমন্ত্রী বলেন, এখন বেশিরভাগ ঘটনা আড়ালে থাকে না, প্রায় সব ঘটনাই প্রকাশ্যে আসে এবং সামাজিক যোগাযোগ মাধ্যমে যারা নারী নির্যাতন-ধর্ষণের বিরুদ্ধে সোচ্চার, এই বিষয়গুলো যারা তুলে ধরছেন, তাদেরকে ধন্যবাদ। এতে করে সরকারের পক্ষ থেকে এ ধরণের অপকর্ম যারা ঘটাচ্ছে তাদের বিরুদ্ধে ব্যবস্থা নেয়া সহজতর হচ্ছে। এ ধরণের ঘটনা নিয়ে রাজনীতি করার কোনো অবকাশ নেই কিন্তু এগুলোকে রাজনৈতিক রূপ দেয়ার জন্য মাঝেমধ্যেই বিএনপির পক্ষ থেকে অপচেষ্টা চালানো হয়।\nযুগ্ম সাধারণ সম্পাদক বলেন, বিএনপিই দলীয়ভাবে আশ্রয়-প্রশ্রয় দিয়ে বাংলাদেশে নারী ধর্ষণ করেছে। ২০০১ সালের পর ৮ বছরের শিশুকে, অন্তঃসত্ত্বা মহিলাকে এমনকি নৌকায় ভোট দেয়ার অপরাধে পুরো গ্রাম অবরুদ্ধ করে সেখানকার মহিলাদের ধর্ষণ করা হয়েছে। সেই দুঃসহ স্মৃতি এখনো অনেকে বয়ে নিয়ে বেড়াচ্ছে। সুতরাং যারা দলীয়ভাবে এ ধরনের অপকর্ম করেছে এবং এর বিরুদ্ধে কোনো ব্যবস্থা গ্রহণ করে নাই, তাদের এ নিয়ে কথা বলার কতটুকু নৈতিক অধিকার আছে, সেটিই বড় প্রশ্ন।\nমন্ত্রী বলেন, বিএনপির যুগ্ম মহাসচিব রিজভী আহমেদ বলেছেন, মানুষের কথা বলার অধিকার নেই। অথচ তারা সকালে একবার, দুপুরে একবার, আবার বিকেলে আরো একবার সরকারের বিরুদ্ধে বিষোদগার করে। মির্জা ফখরুল সাহেব বললে তার সাথে প্রতিযোগিতা দিয়ে রিজভী সাহেব বা আরো দু’এক নেতা সকাল-বিকাল-দুপুর বিষোদগার করে আর বলে, আমাদের কথা বলার অধিকার নেই, যা হাস্যকর। এসময় ‘আমি হবো আগামী দিনের শেখ হাসিনা’ শিশুতোষ গ্রন্থরচয়িতাকে ধন্যবাদ জানান।\nড. হাছান মাহমুদ বলেন, শিশুরাই জাতির ভবিষ্যত এবং আজকের এই দিনে যেদিন প্রধানমন্ত্রী শিশু দিবসের উদ্বোধন করেছেন, সেদিন এ গ্রন্থের যাত্রা শুরুটি তাৎপর্যপূর্ণ। আমাদের উদ্দেশ্য বস্তুগত উন্নয়নের পাশাপাশি, মানুষের আত্মিক উন্নয়নসমৃদ্ধ একটি উন্নত জাতি গঠন। সেজন্য মানুষের মধ্যে মমত্ববোধ, দেশাত্মবোধ, মূল্যবোধ এগুলোর সমন্বয় ঘটাতে হয় এবং সেটি শিশু বয়সেই করতে হয়। আর সেজন্য এ সকল গুণে গুনান্বিতদের জীবন কাহিনী যদি শিশুরা পড়তে পারে, জানতে পারে তাহলে উন্নত জীবন গঠনে সেটি অত্যন্ত সহায়ক হয়।\nতথ্যসচিব কামরুন নাহার বলেন, বঙ্গবন্ধুকন্যা প্রধানমন্ত্রী শেখ হাসিনার নেতৃত্বে বাংলাদেশ উন্নয়ন, অগ্রগতি ও নারী ক্ষমতায়নে পৃথিবীর সামনে উদাহরণ সৃষ্টি করেছে। তার জীবন ও কর্ম আমাদের শিশু-কিশোরসহ সকলের জন্য অনুসরণীয়। বইমোড়ক উন্মোচনে উপস্থিত ছিলেন- সুপ্রিম কোর্টের আইনজীবী সোহানা জেসমিন, লেখক জাহাঙ্গীর আলম শোভন, সংস্কৃতিকর্মী দিপু সিদ্দিকী, নাদিবা পারভীন লাকী প্রমুখ।


IND vs BAN Day-Night Test 2019: ভারতীয় বোলারদের দাপটে গোলাপি টেস্টের প্রথম ইনিংসে ১০৬ রানে শেষ বাংলাদেশ | 🏏 LatestLY বাংলা\nক্রিকেট Sanjoy Patra| Nov 22, 2019 03:40 PM IST\nকলকাতা, ২২ নভেম্বর: IND vs BAN Day-Night Test 2019- ইডেনে (Eden Gardence) গোলাপি বলে প্রথম দিন-রাতের টেস্টে শুরুটা ভালো হল না বাংলাদেশের (Bangladesh)। ভারতীয় পেসারদের দাপটে ৬ উইকেট খুইয়ে চাপে তারা। গোলাপি বলে ইডেনে প্রথম উইকেট পেলেন ইশান্ত শর্মা। বাংলাদেশের রান তখন ৫০-ও পেরোয়নি। তাঁর বলে এলবিডব্লিউ হয়েছিলেন ইমরুল কায়েস। ম্যাচের এগারোতম ওভারে উমেশ যাদব ফেরান বাংলাদেশ অধিনায়ক মোমিনুল হক ও মহম্মদ মিঠুনকে। ১৭ রানে পড়ে যায় তিন উইকেট। চতুর্থ উইকেট পড়ে ২৬ রানে। এবং ড্রিঙ্কসের পরই পড়ল পঞ্চম উইকেট। স্কোরবোর্ডে তখন ৩৮। লাঞ্চের আগে পড়ে আরও একটি উইকেট। লাঞ্চ বিরতি পর্যন্ত বাংলাদেশের স্কোর ৬ উইকেট হারিয়ে ৭৩।\nবাংলাদেশের দ্বিতীয় উইকেটের নেপথ্যে বোলার উমেশ যাদবের চেয়েও অবশ্য কৃতিত্ব বেশি দ্বিতীয় স্লিপে থাকা রোহিত শর্মার। মোমিনুলের খোঁচা ডানদিকে ঝাঁপিয়ে এক হাতে অবিশ্বাস্য দক্ষতায় ধরলেন মুম্বইকর। কোনও রান না করেই ফিরলেন বাংলাদেশ অধিনায়ক। এর দুই বল পরেই উমেশের বল ব্যাটের কাণায় লাগিয়ে বোল্ড হলেন মিঠুন। তিনিও খাতা খুলতে পারেননি। এর পর পাঁচ নম্বরে নেমে মুশফিকুর রহিমও ব্যাটে লাগিয়ে বোল্ড হলেন। এক্ষেত্রে বোলার ছিলেন মহম্মদ শামি। মোমিনুল, মিঠুন ও মুশফিকুর— প্রত্যেকেই আউট হলেন শূন্য রানে। বাংলাদেশের হয়ে কিছুটা লড়ছিলেন ওপেনার শাদমান। কিন্তু উমেশের বলে উইকেটকিপার ঋদ্ধিমান সাহাকে ক্যাচ দিলেন তিনি। ফিরলেন ২৯ রানে । হলেন উমেশের তৃতীয় শিকার। আরও পড়ুন: India vs Bangladesh Day-Night Test Match 2019: ইডেনে গোলাপি টেস্ট কোথায় কোথায় দেখা যাবে, জেনে নিন ক্লিক করে\nThat will be Lunch on Day 1 of the #PinkBallTest.\nBangladesh won the toss, but India have most certainly won the session. And the pace trio have done all the damage once more.\nBangladesh 73/6 #INDvBAN pic.twitter.com/9oSbf6TGAn\nইডেনে গোলাপি বলে দিন-রাতের টেস্টে টস জিতেছিলেন বাংলাদেশের অধিনায়ক মোমিনুল হক। টস জিতে ব্যাটিংয়ের সিদ্ধান্ত নিয়েছিলেন তিনি। খেলা শুরুর আগে দুই দলের ক্রিকেটারদের সঙ্গে মিলিত হন বাংলাদেশের প্রধানমন্ত্রী শেখ হাসিনা ও পশ্চিমবঙ্গের মুখ্যমন্ত্রী মমতা বন্দ্যোপাধ্যায়। দু’জনে ঘণ্টা বাজিয়ে সূচনাও করেন খেলার। সেখানে তখন ছিলেন ভারতীয় ক্রিকেট কন্ট্রোল বোর্ডের প্রেসিডেন্ট সৌরভ গাঙ্গুলি।\nইন্দোরে প্রথম টেস্টে ইনিংস ও ১৩০ রানে জিতে দুই টেস্টের সিরিজে এগিয়ে রয়েছে ভারত। বিরাট কোহালির দলের সামনে ইডেনে সিরিজ ২-০ করার হাতছানি। একই সঙ্গে এই টেস্ট জিতলে বিশ্ব টেস্ট চ্যাম্পিয়নশিপে পয়েন্টের নিরিখে অনেক এগিয়ে যাবে টিম ইন্ডিয়া। এই টেস্টে ভারতের প্রথম এগারো অপরিবর্তিত রয়েছে। বাংলাদেশ দলে অবশ্য দুটো পরিবর্তন হয়েছে। বাঁ-হাতি স্পিনার তাইজুল ইসলাম ও অফস্পিনার মেহেদি হাসান বাদ পড়েছেন। দলে এসেছেন পেসার আল-আমিন ও অফস্পিনার নাইম হাসান।\nIND vs BAN Day-Night Test 2019 ইডেন গার্ডেন্স গোলাপি টেস্ট ভারত-বাংলাদেশ দিন-রাতের টেস্ট


হাইকোর্টে নিক্সন চৌধুরী আগাম জামিন নিতে - নির্ভীক সংবাদ ২৪ হাইকোর্টে নিক্সন চৌধুরী আগাম জামিন নিতে - নির্ভীক সংবাদ ২৪\n/ আইন ও বিচার, ফরিদপুর, বাংলাদেশ, রাজনীতি\nহাইকোর্টে নিক্সন চৌধুরী আগাম জামিন নিতে\nনিজস্ব প্রতিবেদক নির্ভীক সংবাদ24ডটকম :ফরিদপুর-৪ আসনের স্বতন্ত্র এমপি মুজিবর রহমান চৌধুরী (নিক্সন)। নির্বাচনী আচরণবিধি লঙ্ঘনের অভিযোগে করা মামলায় আগাম জামিন নিতে হাইকোর্টে উপস্থিত হয়েছেন\nবিচারপতি শেখ মো. জাকির হোসেন ও বিচারপতি কে এম জাহিদ সারোয়ার কাজলের হাইকোর্ট বেঞ্চে নিক্সন চৌধুরীর আগাম জামিন আবেদনটি শুনানির জন্য কার্যতালিকায় রয়েছে। তার জামিনের পক্ষে আইনজীবী হিসেবে রয়েছেন ড. শাহদীন মালিক ও আইনজীবী মনজুর আলম।\nগত বৃহস্পতিবার ফরিদপুরের চরভদ্রাসন উপজেলা পরিষদ নির্বাচনের রিটার্নিং কর্মকর্তা নওয়াবুল ইসলাম নিক্সন চৌধুরীর বিরুদ্ধে নির্বাচনী আচরণবিধি লঙ্ঘনের অভিযোগে মামলা করেন। সেই মামলায় গত ১৮ অক্টোবর হাইকোর্টে আগাম জামিনের আবেদন করেন নিক্সন চৌধুরী।


পি কে হালদারের বিচার দুই দেশের আদালতেই : দুদক কমিশনার – Dainik Amader Shomoy\n২৭ মে ২০২২ ০২:০৬ পিএম | আপডেট: ২৭ মে ২০২২ ০৬:৪৪ পিএম\nদুদকের কমিশনার ড. মোজাম্মেল হক খান । ছবি : সংগৃহীত\nদুর্নীতি দমন কমিশনের (দুদক) কমিশনার ড. মোজাম্মেল হক খান বলেছেন, বাংলাদেশের বিভিন্ন প্রতিষ্ঠান থেকে ৩ হাজার ৬০০ কোটি টাকা আত্মসাৎ মামলার মূল অভিযুক্ত প্রশান্ত কুমার (পি কে) হালদারের বিচার বাংলাদেশ ও ভারত উভয় দেশের আদালতেই হবে।\nআজ শুক্রবার সকালে মাদারীপুর সদর উপজেলার পাঁচখোলা এলাকায় কলেজে ‘দুর্নীতি বিরোধী বিতর্ক প্রতিযোগিতা’ অনুষ্ঠানে যোগ দিয়ে সাংবাদিকদের প্রশ্নের জবাবে তিনি এ কথা বলেন।\nএ সময় তিনি বলেন, ‘ভারতে গ্রেপ্তার পি কে হালদারকে দেশে ফিরিয়ে আনতে সর্বাত্মক কার্যক্রম চালানো হচ্ছে।’\nদুদক কমিশনার আরও বলেন, পি কে হালদার ও তার সহযোগীদের বিরুদ্ধে ৩৫টি মামলা হয়েছে। এরই মধ্যে পি কে হালদারের গ্রেপ্তার হওয়া সহযোগীরা অর্থপাচারের বিষয়ে আদালতে জবানবন্দি দিয়েছে। তাকে দেশে ফিরিয়ে এনে আদালতের মাধ্যমে জিজ্ঞাসাবাদ করতে পারলে আরও অজানা তথ্য বেরিয়ে আসবে। এসব তথ্য মামলা নিষ্পত্তি করতে সহায়তা করবে।\n‘দুর্নীতির বিরুদ্ধে অবস্থান নেওয়া দুদকের মূল কাজ’ উল্লেখ করে মোজাম্মেল হক খান বলেন, কারও বিরুদ্ধে অর্থপাচারের অভিযোগ আসলে প্রাথমিক তদন্ত করে তাদের নাম তালিকাভুক্ত করা হয়। অর্থপাচারকারীদের এই নামের তালিকা সব সময় আপডেট করা হচ্ছে।\nঅনুষ্ঠানে উপস্থিত ছিলেন দুর্নীতি দমন কমিশনের (দুদক) মহাপরিচালক এ কে এম সোহেল, দুদকের ঢাকা বিভাগের পরিচালক মো. আক্তার হোসেন, ন্যাশনাল ডিবেট ফেডারেশনের চেয়ারম্যান একেএম শোয়েব, মাদারীপুরের জেলা প্রশাসক ড. রহিমা খাতুন, মাদারীপুর জেলা পরিষদের প্রধান নির্বাহী কর্মকর্তা শ্রীনিবাস, দুর্নীতি দমন কমিশনের মাদারীপুরের উপ-পরিচালক আতিকুর রহমান, সদর উপজেলা নির্বাহী কর্মকর্তা মো. মাইন উদ্দিনসহ অন্যরা।


বড় ইমেজ : তাপ সংকর তেল সংকর স্লিপ রিং এন্টি - ক্ষয় S316l উপাদান সঙ্গে এয়ার কুলিং\nপাইপ ফাইলের আকার:\nআমদানি করা উপাদান বিরোধী জারা S316L\nJARCH প্রেরণ জলবাহী তেল সংকুচিত হাওয়া শীতল জল তাপ তেল ঘূর্ণমান স্লিপ রিং জলবাহী ঘূর্ণমান যুগ্ম সঞ্চালন\nJSR-ML12-N189: বায়ুসংক্রান্ত ঘূর্ণমান যৌগ সংকুচিত বায়ু প্রেরণ করার জন্য একটি যৌথ।\n1. দুটি বড় এবং বড় স্পষ্টতা ভারবহন সমর্থন, স্থিতিশীল অপারেশন, জীবনের জন্য bearings জন্য কোন রক্ষণাবেক্ষণ;\n2. দীর্ঘ জীবন অপারেশন নিশ্চিত করার জন্য বিশেষ সীল আমদানি;\n3. স্টেইনলেস স্টীল খাদ কোর বিশেষ পরিধান প্রতিরোধের নিশ্চিত করার জন্য চিকিত্সা করা হয়;\n4. হাউজিং অ্যালুমিনিয়াম খাদ, স্টেইনলেস স্টীল বা তামা তৈরি করা যেতে পারে;\n5. অনন্য নিষ্কাশন ড্রেন ঘূর্ণন নকশা বাইরে ফুটো প্রতিরোধ এবং পরিবেশ প্রভাবিত;\n6. সমস্ত প্রযুক্তিগত সূচক অনুরূপ বিদেশী পণ্য পৌঁছেছেন;\n7. গ্রাহকদের জন্য প্রয়োজনীয় পণ্য কাস্টমাইজ করতে পারেন;\n1. Papermaking: বিভিন্ন কাগজপত্র জন্য প্রক্রিয়াজাতকরণ সরঞ্জাম, যেমন কাগজ মেশিন, বাষ্প বল, coaters, ক্যালেন্ডার, ইত্যাদি জন্য dryers হিসাবে ইত্যাদি\n2. ফাইবার পণ্য: টেক্সটাইল, রাসায়নিক ফাইবার এবং মুদ্রণ এবং রঞ্জনবিদ্যা, শিট গ্লানি এবং bleaching মেশিন, mercerizing মেশিন, ফ্ল্যাট ওয়াশিং মেশিন, ভ্যাকুয়াম ড্রায়ার, টয়লেট ironing মেশিন, নিয়ন্ত্রক, টেক্সটাইল প্রিন্টিং এবং রঞ্জনবিদ্যা এবং শুকানোর সরঞ্জাম হিসাবে হিম কাটা শিল্প,।\n3. রাবার এবং প্লাস্টিক: ক্যালেন্ডার, স্ক্রু extruders, mixers, kneaders, ঘূর্ণমান এবং laminating মেশিন, রাবার এবং vulcanizing প্রেস জন্য স্বয়ংক্রিয় ড্রাম vulcanizers।\nচামড়া, কৃত্রিম চামড়া এবং সিন্থেটিক চামড়া: চামড়া, কৃত্রিম চামড়া এবং সিন্থেটিক চামড়া জন্য প্রসেসিং সরঞ্জাম: লেপ মেশিন, মূল কাপড় মেশিন, জরিমানা ওয়াশিং মেশিন, গরম রোল প্রেস, বেলন শুকানোর সরঞ্জাম, ইত্যাদি।\n5. মুদ্রণ: ঘূর্ণমান অফসেট এবং গুরত্ব মুদ্রণ যন্ত্র, স্তরযুক্ত শুকানোর সরঞ্জাম, mixers, ইত্যাদি\nকেমিক্যালস ও ফার্মাসিউটিক্যালস: নলাকার, গোলাকার টেবিল এবং ড্রামের মতো শুকনো, রোলিং টেস্ট যন্ত্রপাতি, বল মিলস, ল্যামিনেটিং মেশিন, ক্যালসিয়াম কারবাইড ফারেনেসের জন্য ইলেকট্রোড লিফ্ট এবং চাপ-মুক্ত ডিভাইসগুলি।\n7. খাদ্য: শস্য, খাদ্য শুকানোর সরঞ্জাম, গাদা মেশিন, bleeder, ঘূর্ণায়মান সরঞ্জাম নিষ্পেষণ, ঘূর্ণমান শুকানোর সরঞ্জাম।\n1. প্রযুক্তিগত পরামিতি তথ্য সর্বাধিক মান এবং একই সময়ে ব্যবহার করা যাবে না;\n2. সর্বাধিক কাজের গতি কাজ চাপের বিপরীত আনুপাতিক এবং সিলিং মাঝারি তৈলাক্তকরণ ক্ষমতা এবং সীল তাপ অপচয় নিষ্ক্রিয় করা হয়;\n3. যখন গতি 10RPM এর নিচে থাকে, সর্বোচ্চ কার্য চাপ 30 এমপিএতে পৌঁছাতে পারে;\n4. জলবাহী ঘূর্ণমান যুগের অভ্যন্তরীণ উত্তরণ একে অপরের থেকে লিক হতে পারে এবং ক্রস-দূষণ প্রতিরোধে বিভিন্ন তরলগুলির সামঞ্জস্যের দিকে মনোযোগ দেওয়া উচিত;\n5. কাজ তরল এবং চাপ মাঝারি ফিল্টার করা এবং ব্যবহার করা উচিত, এবং পরিস্রাবণ নির্ভুলতা 10μm এর চেয়ে কম নয়;\n6. স্বাভাবিক অবস্থায় লিকেড তরল সংগ্রহের জন্য ড্রেন গর্ত সরবরাহ করুন;\n7. 21 এমপিএ উপরে ভ্যাকুয়াম এবং চাপ ব্যবহার করার সময়, দয়া করে জার্চ ইলেক্ট্রোমেকনিকাল টেকনোলজি বিভাগের সাথে যোগাযোগ করুন;\nঅভ্যন্তরীণ আকার: 6mm\nটিউব আকার: 8mm\nবৈদ্যুতিক রোটারি জয়েন্ট হাইব্রিড 300 আরপিএম বায়ুসংক্রান্ত স্লিপ রিং\nজলবাহী রোটারি ইউনিয়ন 8 মিমি এয়ার টিউব বৈদ্যুতিক স্লিপ রিংগুলি


ফিজিওথেরাপি পেশার ক্রমবিকাশের ইতিহাস\nMay 22, 2020 May 22, 2020 ssaLeaveaComment on ফিজিওথেরাপি পেশার ক্রমবিকাশের ইতিহাস\nঅনেকেই ফিজিওথেরাপি পেশাকে চিকিৎসা বিজ্ঞানের নতুন শাখা হিসেবে মনে করেন। কিন্তু, সত্যিটা হলো ফিজিওথেরাপি চিকিৎসা উদ্ভবের হয় আজ থেকে প্রায় আড়াই হাজার পূর্বে, প্রাচীন গ্রীসে। তৎকালীন গ্রীক দার্শনিক ও বিজ্ঞানী হিপোক্রেটিস ব্যথা নিরাময়ে মুভমেন্ট ও এক্সারসাইজ এর ভূমিকা বিবৃত করেন। আরেক গ্রীক বিজ্ঞানী হেকটর চিকিৎসায় হাইড্রোথেরাপির ব্যবহার শুরু করেন ঐ সময়েই।\nপ্রাচীন মিসরীয়, চৈনিক, পারস্য সভ্যতায়ও এক্সারসাইজ, মাসাজ ও মুভমেন্টের গুরুত্ব আলোচিত হয়েছে। এরপর দীর্ঘসময় চিকিৎসাবিজ্ঞানের অন্যান্য শাখা সমৃদ্ধ হলেও ফিজিওথেরাপি চিকিৎসা সম্পর্কিত জ্ঞান ও চর্চার পরিধি বাড়েনি।\nঅষ্টাদশ শতকের শুরুর দিকে সুইডিশ জিমন্যাস্টিক এর জনক স্যার ফের হেনরিক লিং এক্সারসাইজ, মাসাজ ও ম্যানিপুলেশন এর শারীরিক প্রয়োগের বিষয়ে কাজ শুরু করেন। অসুস্থ ব্যক্তিদের চিকিৎসার ক্ষেত্রে সুইডেনজুড়ে এই শতকটিতে ফিজিওথেরাপি একটি পেশা হয়ে উঠে। এর ফলশ্রুতিতে সুইডেনের ন্যাশনাল বোর্ড অব হেলথ এন্ড ওয়েলফেয়ার ফিজিওথেরাপিস্টদের রেজিষ্ট্রেশন দেয়া শুরু করে ১৮৮৭ সাল থেকে। ১৮৯৪ সালে চারজন ব্রিটিশ নার্স গঠন করেন ‘চার্টার্ড সোসাইটি অব ফিজিওথেরাপি’।\nবিংশ শতাব্দীতে নিউজিল্যান্ডে ফিজিওথেরাপি স্কুল প্রতিষ্ঠিত হয়। ১৯১৮ তে প্রথম বিশ্বযুদ্ধের পর যুক্তরাষ্ট্রে ম্যারি ম্যাকমিলান এবং কানাডায় এডিন গর্ডন গ্রাহাম ফিজিওথেরাপি শিক্ষাক্রম তৈরী, পেশাজীবি সংগঠন গঠন ও চর্চার ক্ষেত্রে ব্যাপক ভূমিকা রাখেন। ১৯২০ সালে বৈশ্বিকভাবে পোলিও সংক্রমণ ছড়িয়ে পড়ায় ফিজিওথেরাপি পেশার গুরুত্ব আরও বেড়ে যায়। একই সাথে দ্বিতীয় বিশ্বযুদ্ধের সময় পর্যন্ত যুদ্ধাহত সৈনিকদের চিকিৎসা ও পুনর্বাসনে প্রাইভেট ফিজিওথেরাপি ক্লিনিকও চালু হতে থাকে।\nপঞ্চাশের দশকে জার্মান ফিজিওথেরাপিস্ট বার্থা বোবাথ নিউরোলোজিক্যাল রিহ্যাবিলিটেশনে তাঁর বিখ্যাত বোবাথ কনসেপ্ট নিয়ে আসার পর বিশ্বব্যাপী ফিজিওথেরাপিস্টদের চিকিৎসা ও পুনর্বাসনের ব্যাপ্তি বৃদ্ধি পায়।\n৫০ এর দশকে অর্থোপেডিক মেডিসিনের জনক স্যার জেমস সিরিয়্যাক্স সফট টিস্যু ডায়াগনোসিস ও চিকিৎসা পদ্ধতির নতুন শাখা সূচনা করেন। এ সময় অস্ট্রেলিয়ান ফিজিওথেরাপিস্ট জিওফ্রে ডগলাস মেইটল্যান্ড, প্রফেসর সিরিয়্যাক্সের সাথে সাক্ষাত করেন এবং নিজেদের অর্জিত জ্ঞান ও অভিজ্ঞতা বিনিময় করেন।\nএরপর রবিন ম্যাকেঞ্জি স্পাইনাল ডিসঅর্ডারে নিজস্ব থিওরি নিয়ে আসেন। ফিজিওথেরাপি চিকিৎসা সমৃদ্ধ হয় এতে। ব্রায়ান মালিগানও নিজস্ব কনসেপ্ট এনে পেশাকে তথা অর্থোপেডিক ম্যানুয়াল থেরাপিকে করেছেন সমৃদ্ধ।\n১৯৭৪ সালে গঠন হয় আন্তর্জাতিক ম্যানিপুলেটিভ অর্থোপেডিক থেরাপির সংস্থা। এর সাথে সাথে ইলেক্ট্রোথেরাপি ফিজিওথেরাপি চিকিৎসায় একটি গুরুত্বপূর্ণ চিকিৎসা হিসেবে অন্তভূক্ত হয়।\nএরপর গবেষণা, চর্চা মাধ্যমে গত চার দশকে ফিজিওথেরাপি পেশা সমৃদ্ধ থেকে সমৃদ্ধতর হয়েছে। ফিজিওথেরাপি চিকিৎসার বিভিন্ন সাব সেক্টর যথা- অর্থোপেডিক, নিউরো, স্পোর্টস, কার্ডিওপালমোনারি, জেরিয়্যাট্রিক শাখা সন্নিবেশিত হয়েছে জোরালোভাবে।\nবর্তমানে ফিজিওথেরাপি চিকিৎসা বিশ্বের অন্যতম জনপ্রিয় চিকিৎসা ব্যবস্থা। প্রতিনিয়ত গবেষণা ও চর্চা এটিকে আরও এগিয়ে নিয়ে চলেছে। মানুষের স্বাস্থ্যসেবার গুরুত্বপূর্ণ চিকিৎসা পদ্ধতি বর্তমানে- ফিজিওথেরাপি!\nডা. মনিরুজ্জামান অলিভ\nপ্রতিষ্ঠাতা, স্যার ফের হেনরিক লিং ফিজিওথেরাপি আর্কাইভ ও মিউজিয়াম\nTagged ফিজিওথেরাপি পেশার ক্রমবিকাশের ইতিহাস\nসৈয়দ শামীম আহসানের মায়ের ৬ষ্ঠ মৃত্যুবার্ষিকী আজ\nরেস্পিরেটরি ফিজিওথেরাপিস্টদের প্রয়োজনীয়তা সরকারি-বেসরকারি হাসপাতালে\nরাত ৮টায় লাইভে আসছেন রোকনুজ্জামান কাঞ্চন\nJune 8, 2020 June 8, 2020 ssa\nরাত ১০টায় লাইভে আসবেন প্রথম বাংলাদেশী ১৪০ দেশ ভ্রমণের রেকর্ড সৃষ্টিকারী নাজমুন নাহার\nJune 12, 2020 June 12, 2020 ssa\nশামীম লাইভে আসছেন আ আ ম স আরেফিন সিদ্দিক\nJune 7, 2020 June 7, 2020 ssa


ডেইলি সিলেট ডট কম :: প্রকাশিত হয়েছে : সেপ্টেম্বর ২৩, ২০১৬ | ১:৩২ অপরাহ্ন\nজাতিসংঘের সাধারণ অধিবেশনে ভাষণ দিয়েছেন প্রধানমন্ত্রী। তার ভাষণে উঠে এসেছে সন্ত্রাসবাদ, জঙ্গিবাদ ইস্যু। শরনার্থী নিয়েও কথা বলেছেন প্রধানমন্ত্রী। ইত্তেফাক অনলাইনের পাঠকদের জন্য বাংলাদেশ আওয়ামী লীগের ওয়েব সাইট থেকে সংগৃহিত তার ভাষণটি হুবুহু তুলে দেয়া হলো।\nজাতিসংঘ সাধারণ পরিষদের ৭১তম অধিবেশনের সভাপতি নির্বাচিত হওয়ায় আপনাকে আন্তরিক এবং উষ্ণ অভিনন্দন জানাচ্ছি।বিগত এক বছর সাধারণ পরিষদে অসাধারণ নেতৃত্ব প্রদানের জন্য আমি আপনার পূর্বসূরী মি. মগেনস লিকেটফ্ট্-কে (Mogens Lykketoft) আন্তরিক ধন্যবাদ জানাচ্ছি।\nজাতিসংঘ মহাসচিব মি. Ban Ki-moon এবছর তাঁর দায়িত্ব গ্রহণের পূর্ণ মেয়াদশেষ করতে যাচ্ছেন। গুরুত্বপূর্ণ বিভিন্ন বিষয়ে আমাদেরমধ্যে অনেক বৈঠক এবং আলোচনা হয়েছে। আমি কৃতজ্ঞচিত্তে সেগুলো স্মরণ করছি। তিনি সবসময়ই একজন বিশ্বস্ত বন্ধু হিসেবে বাংলাদেশের উন্নয়নের অর্জনগুলোকে বাকি বিশ্বের জন্য ‘রোল মডেল’ হিসেবে তুলে ধরেছেন। আমি তাঁর এবং Madame Ban -এর অব্যাহত সাফল্য ও সুস্বাস্থ্য কামনা করছি।\nবাংলাদেশের জাতির পিতা বঙ্গবন্ধু শেখ মুজিবুর রহমান ১৯৭৪ সালে এই মহান সাধারণ পরিষদেবলেছিলেন, (কোট): “শান্তির প্রতি যে আমাদের পূর্ণ আনুগত্য, তা এই উপলদ্ধি থেকে জন্মেছে যে, একমাত্র শান্তিপূর্ণ পরিবেশেই আমরা ক্ষুধা, দারিদ্র্য, রোগ-শোক, অশিক্ষা ও বেকারত্বের বিরুদ্ধে সংগ্রাম করার জন্য আমাদের সকল সম্পদ ও শক্তি নিয়োগ করতে সক্ষম হবো।” (আনকোট)\nআমাদের বিশ্ব বর্তমানে এমন এক সন্ধিক্ষণে দাঁড়িয়ে আছে, যখন এসকল অভিশাপ থেকে মুক্তি খুব একটা দূরে নয়। অনেক সৃজনশীল এবং প্রায়োগিক সমাধান এখন আমাদের নাগালের মধ্যে। প্রযুক্তি, নব্য চিন্তাধারা এবং বৈশ্বিক নাগরিকদের বিস্ময়কর ক্ষমতা আমাদের একটি ‘নতুন সাহসী বিশ্ব’ সম্পর্কে ভাবতে উদ্বুদ্ধ করছে।\nতবে এখনও আমাদের এই বিশ্ব উত্তেজনা এবং ভীতিকর পরিস্থিতি থেকে মুক্ত নয়। বেশ কিছু স্থানে সহিংস-সংঘাতের উন্মত্ততা অব্যাহত রয়েছে।অকারণে অগণিত মানুষের প্রাণহানি ঘটছে। যাঁরা সংঘাত থেকে পালিয়ে বাঁচার চেষ্টা করছেন, প্রায়শঃই বিভিন্ন দেশ তাঁদের নিরাপত্তা দিতে অস্বীকার করছে। কখনও কখনও অত্যন্ত জরুরী মানবিক চাহিদা অগ্রাহ্য করা হচ্ছে অথবা সেগুলো প্রবেশে বাধার সৃষ্টি করা হচ্ছে।\nকী অপরাধ ছিল সাগরে ডুবে যাওয়া সিরিয়ার ৩-বছর বয়সী নিষ্পাপ শিশু আইলান কুর্দীর? কী দোষ করেছিল ৫-বছরের শিশু ওমরান, যে আলেপ্পো শহরে নিজ বাড়িতে বসে বিমান হামলায় মারাত্মকভাবে আহত হয়েছে? একজন মা হিসেবে আমার পক্ষে এ সকল নিষ্ঠুরতা সহ্য করা কঠিন। বিশ্ব বিবেককে কি এসব ঘটনা নাড়া দিবেনা?\nগত ১৯ সেপ্টেম্বর ২০১৬ তারিখেজাতিসংঘে অভিবাসী ও শরণার্থী বিষয়ক একটি ঐতিহাসিক সম্মেলন অনুষ্ঠিত হয়েছে।আমি আশা করি, এই সম্মেলনের ফলাফল বর্তমান সময়ে অভিবাসনের ধারণা এবং বাস্তবতাকে নতুনভাবেসংজ্ঞায়িত করতে সাহায্য করবে। অভিবাসী ও শরণার্থীদের স্বদেশএবং গন্তব্য উভয়স্থানের জন্যই সম্ভাবনাময় পরিবর্তনের নিয়ামক হিসেবে বিবেচনা করতে হবে। বাংলাদেশ নিরাপদ, সুশৃঙ্খল এবং নিয়মিত অভিবাসন সংক্রান্ত Global Compact- এর রূপরেখা প্রণয়নে সহযোগিতা করতে আগ্রহী। আগামী ডিসেম্বর মাসে আমরা Global Forum on Migration and Development (GFMD) আয়োজন করতে যাচ্ছি। এই ফোরামে আমরা অভিবাসন-সম্পর্কিত সকল বিষয়ে গঠনমূলক সংলাপের প্রত্যাশা করছি।\nগত বছর অর্থাৎ, ২০১৫ সালে আমরা একটি উচ্চাভিলাষী উন্নয়ন এজেন্ডা-টেকসই উন্নয়ন লক্ষ্যমাত্রা (এসডিজি) গ্রহণ করেছি। এই এজেন্ডার রাজনৈতিক অঙ্গীকারকে পশ্চাৎপদ দেশগুলোর জন্য একটি পূর্ণাঙ্গ এবং অর্থবহ অবলম্বনে রূপান্তরিত করা প্রয়োজন।এজন্য উন্নয়নশীল দেশগুলোতে পরিবর্তনশীল প্রযুক্তির প্রবেশাধিকার নিশ্চিত করতে হবে।\nআন্তর্জাতিকভাবে সম্মত উন্নয়ন প্রুতিশ্রুতিসমূহের সঠিক বাস্তবায়নের মধ্য দিয়েই স্বল্পোন্নত দেশগুলোর পক্ষে তাদের বর্তমান অবস্থান থেকে উত্তরণ সম্ভব। উদ্ভাবন এবং সম্ভাব্য সম্পদ সরবরাহ ব্যবস্থা জোরদার করতে স্বল্পোন্নত দেশগুলোর জন্য প্রস্তাবিত প্রযুক্তি ব্যাংক-কে দ্রুত কার্যকর করতে হবে।\nআমরা ইতোমধ্যেই বেশিরভাগ এসডিজিগুলোকে আমাদের জাতীয় উন্নয়ন নীতিমালায় সম্পৃক্ত করেছি। কাজের সমন্বয় ও যাচাইয়ের জন্য আমারতত্ত্বাবধানে একটি প্ল্যাটফর্ম তৈরি করা হয়েছে। স্থানীয় সরকারের প্রতিনিধি, সুশীল সমাজ, গণমাধ্যম এবং শিক্ষাবিদদের সঙ্গেআলোচনা ও পরামর্শ চলমান রয়েছে।\nজাতির পিতা বঙ্গবন্ধু শেখ মুজিবুর রহমানের ক্ষুধা, দারিদ্র্য, নিরক্ষরতা এবং শোষণমুক্ত স্বপ্নের’সোনার বাংলাদেশ’ প্রতিষ্ঠার জন্য আমরা যে ‘ভিশন-২০২১’ এবং ‘ভিশন-২০৪১’ বাস্তবায়ন করছি, তার সঙ্গে এগুলোরসমন্বয় করা হয়েছে।\nআমাদের লক্ষ্য একটি অন্তর্ভুক্তিমূলক, শক্তিশালী, ডিজিটাল এবংজ্ঞানভিত্তিক সমাজ প্রতিষ্ঠা করা। সেজন্য আমাদের সরকার উদ্ভাবনমূলক সরকারি সেবা বিতরণ, জনসাধারণের তথ্য লাভের অধিকার এবং রাষ্ট্র পরিচালনা ও সেবা খাতে স্বচ্ছতা ও জবাবদিহিতা নিশ্চিতকরণের ওপর গুরুত্ব দিচ্ছে।\nজনগণের দোরগোড়ায় ২০০ ধরনের সেবা পৌঁছে দিতে আমরা দেশব্যাপী প্রায় ৮ হাজার ডিজিটাল কেন্দ্র স্থাপন করা হয়েছে। স্বাস্থ্যসেবা পৌঁছে দিতে সারাদেশে ১৬ হাজার ৪৩৮টি কমিউনিটি ও ইউনিয়ন স্বাস্থ্য কেন্দ্র প্রতিষ্ঠা করা হয়েছে। মোবাইল ফোন এবং ওয়েব পোর্টালের মাধ্যমেও এসব সেবা দেওয়া হচ্ছে। আগের তুলনায় আরও অধিক সংখ্যক শিক্ষা প্রতিষ্ঠানে মাল্টিমিডিয়া শ্রেণিকক্ষ এবং ডিজিটাল ল্যাব ব্যবহৃত হচ্ছে।\nবাস্তব ও পরাবাস্তব সংযোগের ক্রমবর্ধমান বিস্তৃতি বিশ্বের সকল মানুষের জন্য নতুন নতুন সুযোগ সৃষ্টি করছে। অর্থনৈতিক উন্নয়নের অন্যতম প্রধান নিয়ামক হিসেবে বিশ্বের সকল নাগরিকের কাছে ব্রডব্যান্ড সংযোগ পৌঁছে দেয়া প্রয়োজন। এই লক্ষ্য বাস্তবায়নের জন্য আমি বিশ্ব নেতৃবৃন্দের পাশাপাশি আন্তর্জাতিক সহযোগীদের সমবেত প্রয়াস কামনা করছি। সকলের দোরগোড়ায় ভয়েস ও ডাটা সংযুক্তি পৌঁছে দিতে আমাদের সরকার দৃঢ় প্রতিজ্ঞ।\nকৌশলগত অবস্থান বাংলাদেশকে আঞ্চলিক সংযোগ,বৈদেশিক বিনিয়োগ এবং বৈশ্বিক আউটসোর্সিং-এর ক্ষেত্রে একটি উদীয়মান কেন্দ্রস্থলে পরিণত করেছে। আমাদের উন্নয়ন উচ্চাকাংক্ষার সঙ্গে সঙ্গতি রাখতে আমরা বেশ কিছু বৃহাদাকার অবকাঠামো প্রকল্প গ্রহণ করেছি। বাংলাদেশ, ভুটান, ভারত এবং নেপাল (বিবিআইএন)-এরমধ্যে বাণিজ্য এবং নাগরিকদের মধ্যে যোগাযোগ বৃদ্ধির জন্য মাল্টি-মোডাল ট্রান্সপোর্ট নেটওয়ার্ক তৈরি করা হচ্ছে।\nনিজস্ব অর্থায়নে আমরা ৬ দশমিক ১৫ কিলোমিটার দীর্ঘ পদ্মা বহুমুখী সেতুনির্মাণ করছি। একটি গভীর সমুদ্র বন্দর নির্মাণের আলোচনা চলছে। তৃতীয় সমুদ্র বন্দর পায়রার কার্যক্রম শুরু হয়েছে। রাজধানী ঢাকা শহরে মেট্রোরেলের নির্মাণ কাজওশুরু হয়েছে।\nসম্ভাব্য বিনিয়োগকারীদের বাংলাদেশে বিনিয়োগ করার সুযোগ তৈরি করে দিতে দেশব্যাপী একশ’টি অর্থনৈতিক অঞ্চল প্রতিষ্ঠা করা হচ্ছে।\nসামষ্টিক এবং আর্থ-সামাজিক সূচকের উল্লেখযোগ্য অগ্রগতি আমাদের অব্যাহত উন্নয়ন অভিযাত্রাকেই সমর্থন করে। ২০১৫-১৬ অর্থ-বছরে আমাদের অর্থনৈতিকপ্রবৃদ্ধির হার ছিল ৭ শতাংশের বেশি।\nবাংলাদেশ বিশ্বের অন্যতম দেশ যেখানে সীমিত সম্পদের সদ্ব্যবহারের মাধ্যমে দারিদ্র্যের হার দ্রুত হ্রাস পাচ্ছে। দারিদ্র্যের হার ১৯৯১ সালের ৫৬.৭ শতাংশ হতে বর্তমানে ২২.৪ শতাংশে হ্রাস পেয়েছে। আমরা ইতোমধ্যে ইউএনডিপি’র মানব উন্নয়ন ক্যাটাগরিতে মধ্যম এবং বিশ্বব্যাংকের মান অনুযায়ী নিম্ন মধ্যম-আয়ের দেশে উন্নীত হয়েছি।\nবিশ্ব মন্দা সত্ত্বেও বিগত সাত বছরে আমাদের রপ্তানি আয় প্রায় তিন গুণ বৃদ্ধি পেয়ে ৩৪.২৪ বিলিয়ন মার্কিন ডলার হয়েছে। প্রবাসীদের পাঠানো রেমিটেন্স তিনগুণ বৃদ্ধি পেয়েছে। বৈদেশিক মুদ্রার রিজার্ভ ৩.৫ বিলিয়ন থেকে সাড়ে আট গুণ বৃদ্ধি পেয়ে ৩১ বিলিয়ন ডলার ছাড়িয়ে গেছে।এ সময়ে বিদ্যুৎ উৎপাদন সক্ষমতা প্রায় তিনগুণ বৃদ্ধি পেয়েছে। সরাসরি বৈদেশিক বিনিয়োগের পরিমাণও তিনগুণ বৃদ্ধি পেয়েছে।\nসামাজিক সুরক্ষা, শোভন কর্মসংস্থান এবং অন্তর্ভুক্তিমূলক অর্থনীতি নিশ্চিতকরণের মাধ্যমে অসমতা দূর করা আমাদের উন্নয়ন কৌশলের অন্যতম প্রধান লক্ষ্য। আমরা আমাদের বাজেটের প্রায় ১৩ শতাংশ সামাজিক নিরাপত্তা বেষ্টনী খাতে বরাদ্দ করছি, যা আমাদের মোট জিডিপি’র ২.৩ শতাংশ।\nজলবায়ু পরিবর্তন আমাদের অনেকগুলো উন্নয়ন অর্জনকে হুমকির মুখোমুখি করছে। ঐতিহাসিক প্যারিস জলবায়ু চুক্তিটি অভিযোজন, ক্ষয়ক্ষতি এবং জলবায়ু সম্পর্কিত ন্যায় বিচারের গুরুত্বকে স্বীকৃতি দিয়েছে। বাংলাদেশ ইতোমধ্যেই এই জলবায়ু চুক্তিটি অনুসমর্থন করেছে। আমি আশা করি বৃহৎ কার্বন নিঃসরণকারী দেশগুলি অতি সত্বর চুক্তিটিতে অনুসমর্থন জানাবে।\nপরবর্তী প্রজন্মের জন্য প্রাকৃতিক স¤পদকে সংরক্ষণ করতে আমাদের অবশ্যই একসঙ্গে কাজ করতে হবে। বাংলাদেশ ‘ব্লু ইকোনমি’র সম্ভাবনাকে কাজে লাগাতে সামুদ্রিক স¤পদ সংরক্ষণ ও এর টেকসই ব্যবহারের প্রয়োজনীয়তাকে গুরুত্ব দিয়ে আসছে।\nজীবনধারণের জন্য অত্যাবশ্যকীয় পানি একটি সীমিত স¤পদ। অভিন্ন পানি সম্পদের বিচক্ষণ ও ন্যায়সঙ্গত ব্যবহার নিশ্চিতকরা আমাদের সম্মিলিত দায়িত্ব। সকলকে নিরাপদ ও সুপেয় পানি এবং স্যানিটেশন সুবিধা প্রদান করতে আমরা অঙ্গীকারাবদ্ধ। এ বিষয়ে সবাইকে অবশ্যই অবিচল থাকতে হবে। পানি স¤পর্কিত উচ্চ পর্যায়ের প্যানেলের একজন সদস্য হিসেবে আমি এ বিষয়ে সর্বদা সোচ্চার থাকব।\nআমি দৃঢ়ভাবে বিশ্বাস করি, নারীর অংশগ্রহণ ছাড়া টেকসই উন্নয়ন সম্ভব নয়। প্রায় অর্ধ দশক পূর্বে নারী শিক্ষার উন্নয়নে গৃহীত বিভিন্ন পদক্ষেপের ফল আমরা পেতে শুরু করেছি। বাংলাদেশের নারীরা এখন উন্নয়নের অবিচ্ছেদ্য অংশীদার। প্রায় ৩.৫ মিলিয়ন নারী এখন আমাদের প্রধানতম রপ্তানি খাত ‘তৈরি পোশাক’ শিল্পে কর্মরত। সকল পেশায় নারীর অংশগ্রহণের হার দ্রুত বৃদ্ধি পাচ্ছে।\nসম্ভবতঃ বাংলাদেশ বর্তমানে পৃথিবীর একমাত্র দেশ যেখানে প্রধানমন্ত্রী ও সংসদ নেতা, বিরোধী দলীয় নেতা, স্পিকার এবং সংসদ উপনেতা সকলেই নারী। চলমান জাতীয় সংসদে আমাদের ৭০জন নারী সংসদ সদস্য রয়েছেন, যা সংসদের মোট আসনের ২০ শতাংশ। ১২ হাজার ৫ শ’র বেশী নির্বাচিত নারী প্রতিনিধি স্থানীয় সরকার ব্যবস্থায় কাজ করছেন।\nগত বছর আমি বলেছিলাম, বর্তমান সময়ের দু’টি প্রধান বৈশ্বিক চ্যালেঞ্জ হচ্ছে সন্ত্রাসবাদ ও সহিংস চরমপন্থা। আমরা দেখতে পাচ্ছি যে, এই চ্যালেঞ্জগুলো এখন কোন নির্দিষ্ট গণ্ডির মধ্যে আবদ্ধ না থেকে বিশ্বের সকল স্থানেই ছড়িয়ে পড়ছে। কোন দেশই আপাতঃদৃষ্টিতে নিরাপদ নয়, কোন ব্যক্তিই এদের লক্ষ্যবস্তুর বাইরে নয়।\nআমেরিকা থেকে ইউরোপ, আফ্রিকা থেকে এশিয়ায় অগণিত নিরীহ মানুষ সন্ত্রাসবাদের শিকার হচ্ছে।\nআমরা মনে করি, সন্ত্রাসীদের কোন ধর্ম, বর্ণ বা গোত্র নেই। এদেরকে সর্বোতভাবে সমূলে উৎপাটন করার সংকল্পে আমাদের ঐক্যবদ্ধ থাকতে হবে। সন্ত্রাস ও সহিংস জঙ্গিবাদের মূল কারণগুলো আমাদের চিহ্নিত করতে হবে। একইসঙ্গে এদের পরামর্শদাতা, মূলপরিকল্পনাকারী, মদদদাতা, পৃষ্ঠপোষক, অর্থ ও অস্ত্র সরবরাহকারী এবং প্রশিক্ষকদের খুঁজে বের করতে হবে। তাদের বিরুদ্ধে কঠোর ব্যবস্থা নিতে হবে।\nনিজে একজন সন্ত্রাসী হামলার শিকার হিসেবে সন্ত্রাস ও সহিংস জঙ্গিবাদেরবিরুদ্ধে আমি ‘জিরো টলারেন্স’ নীতিতে বিশ্বাসী। আমাদের দেশে যেসব সন্ত্রাসী গ্রুপের উদ্ভব হয়েছে, তাদের নিষ্ক্রিয়করা, তাদের নিয়মিত অর্থসরবরাহ ব্যবস্থা নিয়ন্ত্রণ করা এবং বাংলাদেশের ভূখণ্ড থেকে আঞ্চলিক সন্ত্রাসীদের কার্যক্রম নির্মূল করার ক্ষেত্রে আমাদের সরকার সফল হয়েছে। কয়েকটি আন্তর্জাতিক সন্ত্রাসীচক্রের উত্থানের সঙ্গে সঙ্গে স্থানীয় কিছু প্রান্তিক গোষ্ঠী তাদের দ্বারা অনুপ্রাণিত হয়ে পুনঃসংগঠনের মাধ্যমে নতুনরূপে আবির্ভূত হয়েথাকতে পারে।\nবাংলাদেশ একটি অসাম্প্রদায়িক দেশ। গত পহেলা জুলাই আমরা এক ঘৃণ্য সন্ত্রাসী হামলার শিকার হই। ঢাকার একটি রেঁস্তোরায় কিছু দেশীয় উগ্রপন্থী সন্ত্রাসী ২০ জন নিরীহ মানুষকে হত্যা করে। এসময় ১৩ জন জিম্মিকে আমরা উদ্ধার করতে সমর্থ হই। এই ভয়ঙ্কর ঘটনা বাংলাদেশের জনগণের মনে এক গভীর ক্ষতের সৃষ্টি করেছে।\nবর্তমানে আমরা এই নতুন সন্ত্রাসের বিরুদ্ধে যুদ্ধ চালিয়ে যাচ্ছি। সন্ত্রাস ও জঙ্গিবাদ প্রতিরোধে জনগণকে সচেতন করতে এবং এর বিরুদ্ধে অবস্থান নিতে আমরা ব্যাপক কর্মসূচি হাতে নিয়েছি। এতে সাড়া দেওয়ার জন্য আমি সমগ্র জাতির প্রতি আহ্বান জানিয়েছি। আমরা সমাজের প্রতিটি স্তর থেকে অভূতপূর্ব সাড়া পাচ্ছি। আমি আতœবিশ্বাসী যে, জনগণের দৃঢ়তা ও সহযোগিতায় আমরা বাংলাদেশের মাটি থেকে সন্ত্রাসীদের সমূলে উচ্ছেদ করতে পারব।\nএকইসঙ্গে আমি সন্ত্রাসী এবং উগ্রবাদীদের অর্থ ও অস্ত্র-শস্ত্রের যোগান বন্ধ এবং তাদের প্রতি নৈতিক এবং বৈষয়িক সমর্থন না দেয়ার জন্য বিশ্ব সম্প্রদায়কে আহ্বান জানাচ্ছি।\nবাংলাদেশ জাতিসংঘের অন্যতম প্রধান কর্মসূচি ‘শান্তির সংস্কৃতি’র বিস্তারের পক্ষে প্রচার চালিয়ে যাবে। শান্তি রক্ষা এবং শান্তি প্রতিষ্ঠায় আমাদের অবদান অব্যাহত থাকবে। ঢাকায় ‘শান্তি প্রতিষ্ঠা কেন্দ্র’ স্থাপনের সিদ্ধান্ত সহিংসতারকবল থেকে বেরিয়ে আসা দেশগুলোর সঙ্গে আমাদের অভিজ্ঞতা বিনিময়ের সুযোগ করে দিবে।\nএকইভাবে, আমরা নির্বিচারে হত্যার ক্ষেত্রে দায়বদ্ধতা ও বিচার নিশ্চিত করতে জাতীয় বিচারিক প্রক্রিয়ার ভূমিকাকে গুরুত্ব প্রদানে সোচ্চার থাকব। ১৯৭১ সালে আমাদের মহান মুক্তিযুদ্ধের সময় গণহত্যা এবং মানবতাবিরোধী অপরাধের জন্য স্থানীয় অপরাধীদের বিচার নিশ্চিত করার মাধ্যমে আমরা বিগত কয়েক দশকের বিচারহীনতার সংস্কৃতি থেকে বেরিয়ে আসতে সক্ষম হয়েছি।\nমধ্যপ্রাচ্য শান্তি প্রক্রিয়া পুনরায় চালু ও ভ্রাতৃপ্রতিম ফিলিস্তিনী জনগণের প্রতি বৈরিতা নিরসনের জন্য সাম্প্রতিক প্রচেষ্টাগুলোকে অবশ্যই সঠিক দিকে পরিচালিত করতে হবে।\nবিশ্বায়নের এই যুগে আমদের সামনে অনেক চ্যালেঞ্জ রয়েছে। তবে, যদি আমরা সঠিক পন্থা অবলম্বন করি, তাহলে এখানে সম্ভাবনা ও সুযোগও রয়েছে প্রচুর।\n‘এক মানবতার’ জন্য কাজ করার উদ্দেশে আমরা সকলে এখানে সমবেত হয়েছি। মতের ভিন্নতা থাকা সত্ত্বেও আসুন আমরা মানবতার স্বার্থে সকলে অভিন্ন অবস্থানে উপনীত হই এবং বিশ্ব থেকে সংঘাত দূর করে শান্তির পথে এগিয়ে যাই। এক্ষেত্রে জাতিসংঘই হতে পারে আমাদের জন্য একটি অনন্য প্লাটফর্ম।আসুন আমরা এই সংস্থাকে আরও টেকসই এবং প্রাসঙ্গিক করে তুলতে নতুন করে শপথ গ্রহণ করি।\nসূত্র: বাংলাদেশ আওয়ামী লীগ ওয়েবসাইট


মুখ্যমন্ত্রীর সভাকে কেন্দ্র করে সৃষ্টি হলো তুমুল বিতর্ক,প্রকাশ্যে এলো দলীয় অন্তর্দ্বন্দ্ব। » BrightBengal.Com\nHome/Uncategorized/মুখ্যমন্ত্রীর সভাকে কেন্দ্র করে সৃষ্টি হলো তুমুল বিতর্ক,প্রকাশ্যে এলো দলীয় অন্তর্দ্বন্দ্ব।\nনিজস্ব প্রতিবেদন:-সামনেই বিধানসভা নির্বাচন,তাই এরইমধ্যে নিজেদের সংগঠন মজবুত করতে চেয়ে জোর প্রচারকার্য চালাচ্ছে শাসকদল সহ অন্যান্য দলীয় কর্মী সমর্থকরা। কিন্তু অন্যান্য দলের তুলনায় বারবারই রাজ্যের বিভিন্ন জায়গায় শাসকদলের অন্তর্দ্বন্দ্ব প্রকাশ্যে আসছে।\nস্বভাবতই এই নিয়ে জোর কদমে কটাক্ষ শুরু করে দিয়েছে বিরোধী দলগুলি।সম্প্রতি মুখ্যমন্ত্রীর দলীয় জনসভায় মঞ্চে জায়গা পাওয়া নিয়ে বিতর্কে জড়াতে দেখা গেলো ইটাহারের বিধায়ক অমল আচার্যের গোষ্ঠীর সঙ্গে জেলা তৃণমূল কংগ্রেসের সভাপতি কানাইয়ালাল আগরওয়াল এবং গোয়ালপোখরের তৃণমূল কংগ্রেস বিধায়ক তথা রাজ্যের শ্রম দফতরের প্রতিমন্ত্রী গোলাম রব্বানির গোষ্ঠীকে।\nআরও পড়ুন-‘সব কাজ হয়ে গিয়ে থাকলে দুয়ারে সরকার কেন’?তৃণমূলকে উদ্দেশ্য করে তোপ শুভেন্দুর!\nজানা গিয়েছে,রায়গঞ্জ স্টেডিয়ামে উত্তর–দক্ষিণ দিনাজপুরের তৃণমূল কংগ্রেসের নেতা–কর্মীদের নিয়ে জনসভার আয়োজন করা হয়েছিল। কিন্তু সভামঞ্চে কেন ছোট নেতাদের জায়গা দেওয়া হল তা অমলের সঙ্গে কানাইয়া ও রব্বানির অশান্তির সৃষ্টি হতে দেখা যায়।পরিস্থিতি তর্কাতর্কি থেকে শুরু করে প্রায় হাতাহাতি অবধি পৌঁছে যায়। ভোটের আগে তৃণমূলের এই দলীয় অশান্তিতে কতটা প্রভাবিত হবে নির্বাচন তা নিয়ে অনেকটাই সন্দিহান বিশেষজ্ঞরা।\nPingback: '২৯৪ আসনেই আমি প্রার্থী,এটা ভেবে ভোট দিন'; বঙ্গবাসীকে বার্তা মমতার। » BrightBengal.Com\nPingback: বাম যুবাদের নবান্ন অভিযানকে কেন্দ্র করে সৃষ্টি হল বিতর্ক,আহত বেশ কয়েকজন।জানুন বিস্তারিত তথ্য\nফের অস্বাভাবিক মূল্যবৃদ্ধি পেঁয়াজের,অস্বস্তিতে সাধারণ জনগন!\nফের রাজ্য জুড়ে বাড়ছে তাপমাত্রা, রয়েছে বিক্ষিপ্ত বৃষ্টির সম্ভাবনা!\nগুচ্ছ গুচ্ছ স্বাস্থ্য সাথী কার্ডের ফর্ম পড়ে রয়েছে নর্দমায়; অভিযোগের তীর পদ্মফুল শিবিরের দিকে!


খুলনা ব্যুরো : | প্রকাশের সময় : ১১ জানুয়ারি, ২০২২, ১২:০২ এএম\nখুলনার বয়রাস্থ ডায়াবেটিক হাসপাতালের জন্য ভারত সরকার কর্তৃক একটি অ্যাম্বুলেন্স হস্তান্তর অনুষ্ঠান গতকাল সোমবার সকালে ডায়াবেটিক হাসপাতাল চত্বরে অনুষ্ঠিত হয়। অনুষ্ঠানে প্রধান অতিথি ছিলেন খুলনা সিটি করপোরেশনের মেয়র তালুকদার আব্দুল খালেক। খুলনাস্থ ভারতীয় সহকারী হাইকমিশনার রাজেশ কুমার রায়না প্রধান অতিথি ও হাসপাতাল কর্তৃপক্ষের কাছে অ্যাম্বুলেন্সের চাবি হস্তান্তর করে।\nপ্রধান অতিথির বক্তৃতায় সিটি মেয়র বলেন, প্রতিবেশি ভারত বাংলাদেশের অকৃত্রিম বন্ধু রাষ্ট্র। মুক্তিযুদ্ধসহ বিভিন্ন সময়ে তারা বাংলাদেশকে সাহায্য সহযোগিতা করেছে। তিনি বলেন, পদ্মার এপারে খুলনা ডায়াবেটিক হাসপাতাল একটি বড় হাসপাতাল। ডায়াবেটিকস জীবনব্যাপী রোগ। এই রোগ একেবারে নির্মূল করা সম্ভব নয়। তবে এই রোগ নিয়ন্ত্রণে রেখে সম্পূর্ণ সুস্থ ও কর্মঠ থাকা যায়। পাশাপাশি যাদের ডায়াবেটিকস হয়নি তারা একটু সচেতন হলেই এই রোগ প্রতিরোধ করা সম্ভব।\nঅনুষ্ঠানে বিশেষ অতিথির বক্তৃতা করেন খুলনা মেডিক্যাল কলেজের উপাধ্যক্ষ ডা. মেহেদী নেওয়াজ। সাবেক সংসদ সদস্য ও ডায়াবেটিক সমিতির আহ্বায়ক মো. মিজানুর রহমান মিজান অনুষ্ঠানে সভাপতিত্ব করেন। এসময় কেসিসি’র প্যানেল মেয়র আলী আকবর টিপু, ডায়াবেটিক সমিতি’র চিফ মেডিক্যাল অফিসার ডা. মো. আব্দুস সবুরসহ কমিটির সদস্যরা উপস্থিত ছিলেন। অনুষ্ঠানটি সঞ্চালনা করেন ডায়াবেটিক সমিতির নির্বাহী সদস্য মো. মফিদুল ইসলাম টুটুল।\nash ১১ জানুয়ারি, ২০২২, ৪:১৫ এএম says :00\nHAHAHAHAHAHAHAHAHHAHAHAHAHAHAHA O KRITTIM BONDHUUUUUUUUU\nঘটনাপ্রবাহ: ভারত বাংলাদেশের অকৃত্রিম বন্ধু


Faculty of Arts & Humanities Faculty of Biological Sciences Faculty of Business Studies Faculty of Mathematical & Physical Sciences Faculty of Social Sciences Faculty of Law\nInstitute of Business Administration Institute of Information Technology Bangabandhu Institute of Comparative Literature and Culture Institute of Remote Sensing\nStudent's Accomodation TSC Auditorium Central Cafeteria Image Archive\nপ্রকল্প সেমিনার অনুষ্ঠিত\nজাহাঙ্গীরনগর বিশ্ববিদ্যালয় ২০ সেপ্টেম্বর ২০১৭।\nজাহাঙ্গীরনগর বিশ্ববিদ্যালয়ের অর্থায়নে পরিচালিত সমাজবিজ্ঞান এবং কলা ও মানবিকী অনুষদের গবেষণা প্রকল্পের সেমিনার আজ অনুষ্ঠিত হয়েছে। উপাচার্য প্রফেসর ড. ফারজানা ইসলাম প্রধান অতিথি হিসেবে সেমিনার দুইটি উদ্বোধন করেন। উদ্বোধনী অনুষ্ঠানে বিশেষ অতিথি ছিলেন প্রো-উপাচার্য প্রফেসর ড. মো. আবুল হোসেন। সকাল দশটায় সমাজবিজ্ঞান অনুষদের সেমিনার উদ্বোধনকালে উপাচার্য বলেন, আন্তর্জাতিক মানের গবেষণা বিশ্ববিদ্যালয়ের সুনাম ও পরিচিতি বৃদ্ধি করতে পারে। উপাচার্য গবেষণা কাজে সব ধরনের সহযোগিতা অব্যাহত রাখার প্রতিশ্রুতি দেন। এ সেমিনারের উদ্বোধনী অনুষ্ঠানে সভাপতিত্ব করেন অনুষদ ডিন ও প্রো- উপাচার্য প্রফেসর ড. আমির হোসেন।\nবেলা এগারোটায় উপাচার্য কলা ও মানবিকী অনুষদের সেমিনার উদ্বোধন করেন। এ সেমিনারের উদ্বোধনী অনুষ্ঠানে সভাপতিত্ব করেন অনুষদ ডিন প্রফেসর ড. মোজাম্মেল হক। সেমিনারে স্ব স্ব অনুষদের শিক্ষকগণ তাঁদের গবেষণা প্রকল্পের সার-সংক্ষেপ উপস্থাপন করেন।\nজাহাঙ্গীরনগর বিশ্ববিদ্যালয়ের সঙ্গে বাংলাদেশ লিগ্যাল এইড এ্যান্ড সার্ভিসেস ট্রাস্ট (ব্লাস্ট) এর সমঝোতা চুক্তি নবায়ন


এপ্রিল 20, 2019 ফরেক্স ট্রেডিং কৌশল লেখক লিমা হাসান 8815 দর্শকরা\nওয়েবে আপনার বট পরিবেশন অর্ধেক এটি প্রকাশ্যে অ্যাক্সেসযোগ্য করা হয়। Ngrok এর মতো সরঞ্জাম টেকনিক্যালি এটি করবে, কিন্তু একটি ছোট স্কেলে আপনার হোস্টিংয়ের জন্য নিজের কম্পিউটারের প্রয়োজন। গুগল, আমাজন, মাইক্রোসফ্ট ইত্যাদির আধুনিক ক্লাউড পরিষেবাদিগুলি আরো বেশি উপযোগী যা আপনার জন্য হোস্টিংয়ের যত্ন নেবে (অবশ্যই, ফরেক্স ট্রেডিং এর বিভিন্ন সেশন বিস্তারিত অবশ্যই।) Ø নতুন মাসের জন্য টাকা ধার করা দরকার, এবং পুরনোটিকে ফেরত দিতে হবে। এবং অগত্যা ছোট বিল দিতে।\nআমরা আগেই বলেছি, এ নিয়ে পশ্চিমে যেমন, তেমনি আমাদের বাঙালি চিন্তকদের মধ্যেও রয়েছে নানা বিতর্ক। পশ্চিমে কেউ কেউ ‘ইজ দেয়ার আ পোস্টমডার্নিজম? শিরোনামে গ্রন্থও রচনা করেছেন। আমাদের দেশেও অনেক লেখক-বুদ্ধিজীবী পোস্টমডার্নিজম-এর কোনো অর্থ খুঁজে পান না। এসব নিয়ে কথা আরো বাড়তেই পারে। তবে সেসব বিষয়ে আলোচনায় না গিয়ে এটুকু শুধু বলা যায় যে, পোস্টমডার্নিজমকে মহামিলনের সড়ক হিসেবে ভাবা যায়। পোস্ট-পোস্টমডার্নিজম-এর কথা বাতাসে ভাসতে শুরু করলেও সে বিষয়ে আমার নিজের আগ্রহ এখনো সামান্যই। সময় অনুভবের দরজায় কীভাবে ধরা দেবে, সেটি আমাদের সমূহ প্রস্তুতির বিষয়ও বটে। –তোর আবার লিঙ্গ হবার বয়স হয়েছে নাকি ; এখনও তুই খোকানুনুর বয়সে আছিস। একটু বয়স হোক, তারপর দেখিস ; ফেলবি কড়ি আর মাখাবি তেল, মাখবি নয়, মাখাবি।\nআচ্ছা, যদি শিকড়গুলি সহ্য না করে তবে ইউকাকা পুনরুজ্জীবিত হওয়ার সম্ভাবনা বেশি। এই বিন্দু পর্যন্ত, আপনি ভেবেছিলেন যে শারীরিক ক্রিয়াকলাপ কেবলমাত্র যারা ওজন বাড়িয়ে বিদায় জানাতে চান তাদের দেখানো হয়? না! অনেক বৃদ্ধি লক্ষ্য করা হয় পেশী ভর এবং ফরেক্স ট্রেডিং এর বিভিন্ন সেশন বিস্তারিত শরীরের পৃথক অংশ একটি বৃত্তাকার প্রভাব প্রদান।\nগোড়া থেকে একটি মিলিয়ন করতে কিভাবে জানতে, আমরা গত সংখ্যায় বিস্তারিত আলোচনা।\nপ্রাকটিক্যাল এবং উদ্ভাবনী পেটেন্ট পোর্টেবল আলট্রাসনিক তরল শ্রেনী নির্দেশক জন্য জারি করা হয়।\nসংযুক্ত আরব আমিরাতের হয়ে গুপ্তচরবৃত্তির সন্দেহের ভিত্তিতে দুই ব্যক্তিকে আটক করেছে তুরস্ক। ইস্তানবুল কনস্যুলেটে সৌদি সাংবাদিক জামাল খাশোগি হত্যার সঙ্গে এসব ব্যক্তির কোনও সম্পৃক্ততা রয়েছে কিনা তা খতিয়ে দেখা হবে বলে জানিয়েছে তুরস্কের কর্তৃপক্ষ। গত সোমবার তাদের আটক করা হয়। বিচারিক সূত্র উদ্ধৃত করে শুক্রবার দেশটির রাষ্ট্রীয় বার্তা সংস্থা আনাদোলু জানিয়েছে, রাজনৈতিক ও সামরিক গুপ্তচরবৃত্তি সংক্রান্ত অভিযোগে এই ব্যক্তিদের আদালতে পাঠানো হয়েছে। ব্রিটিশ বার্তা সংস্থা রয়টার্স জানিয়েছে, খাশোগি হত্যার কয়েক দিন পরই প্রথম ব্যক্তি তুরস্কে প্রবেশ করে।\nএই কমান্ডটি superuser privileges সহ একটি কে। ডি। ফাইল ম্যানেজার চালু করবে। Gnome মধ্যে, এটি এই মত দেখতে হবে। সফটওয়্যার ডেভেলপমেন্টের মধ্যে আছে—ডেস্কটপ এপ্লিকেশন, গেম ডেভেলপমেন্ট, স্ক্রিপ্ট ও ইউটিলিটি, সফটওয়্যার প্লাগ-ইনস, মোবাইল অ্যাপ্লিকেশন, ইন্টারফেস ডিজাইন, সফটওয়্যার প্রকল্প-ব্যবস্থ াপনা, সফটওয়্যার টেস্টিং, ভিওআইপি ইত্যাদি।\nভ্যানিলা আচরণকে আরও ভালভাবে মেলে ধরার জন্য লড়াইয়ের লড়াইয়ের যুক্তি পরিবর্তন এই কাজ হবে, উদাহরণস্বরূপ, একটি ভাষ্য লিখতে - তাই সিস্টেম নৌকা পরীক্ষা আপনি বা জীবন্ত ব্যক্তি।\nধরে নিলাম আপনি টেকনিক্যাল এনালাইসিস স্ট্রেটিজিতে ট্রেড করবেন বলে স্থির করলেন তাহলে এইবারকার লক্ষ্য হল টেকনিক্যাল টার্মস গুলো শেখা। আপনি ইতিমধ্য জেনে গেছেন যে ট্রেন্ড পাওয়ার ট্রেডিং এর জন্য বিশেষ পদ্ধতি হল ট্রেন্ড সনাক্ত করে ট্রেড করা সেই জন্য অনেক অনেক টুল এবং স্টাডি করতে হবে আপনাকে। আর তাই শুরু করে দিন বিভিন্ন প্যাটার্ন ড্রয়িং, অ্যান্ডস্ট্যান্ডিং এবং এক্সিকিউশন । এতে করে প্যাটার্ন সম্পর্কে আপনার ভালো ধারণা চলে আসবে তারপর এডভান্স পিভট পয়েন্ট এবং ফিভনাসি রিট্রেসমেন্ট নিয়ে কাজ শুরু করে দিন\nবিবিসি তাদের প্রতিবেদনে জানায়, ব্রেক্সিট ক্যাম্পেইন চলার সময় তারা এআইকিউ কে ৩.৪ মিলয়ন ডলার দিয়েছিলো। বিটকয়েন বর্তমানে সাইবার জগতের একটি আলোচিত বিষয়। টাকার নোটের বদলে এই ডিজিটাল মুদ্রা বদলে দিচ্ছে পুরো পৃথিবীর ফরেক্স ট্রেডিং এর বিভিন্ন সেশন বিস্তারিত অর্থব্যবস্থাকে। এই বিটকয়েন কিভাবে এলো এবং কিভাবে এটি কাজ করে তা নিয়ে পূর্বের ব্লগপোস্টে বিস্তারিত আলোচনা করা হয়েছে। এবার বিটকয়েন আপনি কিভাবে ব্যবহার করতে পারেন, এটি ব্যবহার করা কতটা নিরাপদ এবং বিটকয়েন ও অন্যান্য ক্রিপ্টোকারেন্সির ভবিষ্যত নিয়ে কিছু কথা বলা যাক।\nএই প্রোগ্রামের মুল মৌলিকতা হল যে, মাত্র ১০০ ডলার ইনভেস্টমেন্ট করে বিনিয়োগকারীরা এ ব্যবসার একটি পূর্ণ অধিকারসহ সহ – মালিক হবার সুযোগ পাচ্ছেন। বিনিয়োগকারীদের বাসস্থান এ ক্ষেত্রে গুরুত্বপূর্ণ নয়। এই প্রোগ্রামের লাভজনকতা মানে হল এই যে একটি অফিস খোলা থেকে বার্ষিক ৩০-৫০% প্রফিট পাওয়া। এবং আপনার প্রফিট ও নিশিত এবং ফান্ড ও সুরক্ষিত। সাপ তাদের মুখের মধ্যে তাদের মুদ্রার উলটা পিঠ দিয়ে পাহাড় নিচে পাকানো.\nমাটি, বা গাছপালা, গাছ, ঝোপ এক জায়গায় অন্য জায়গায় প্রতিস্থাপন রোপণ করার জন্য একটি ক্ষীণ চাঁদ প্রয়োজন। যখন আপনি এটি করবেন, সকালবেলায় ঘুম থেকে উঠুন, ভোরের দিকে বা উচ্চস্বরে (হৃদয়ে) পানি পান করার জন্য পানিতে ফরেক্স ট্রেডিং এর বিভিন্ন সেশন বিস্তারিত বলুন। সাইটটিতে মূলতঃ ফ্রিল্যান্সাররা কোন কাজের অফার দিয়ে থাকে। যার মূল্য (নির্দ্দিষ্ট) $5. এখানে বায়ার আপনার কাজকে খুঁজে নিবে। যেমনঃ ধরুন, আপনি গ্রাফিক্স ডিজাইনে দক্ষ, ভাল Business Card ডিজাইন করতে পারেন। আপনি এভাবে অফার লিখতে পারেন-I will createasimple & professional business card design only $5.


বিসিসিআইয়ের আর্থিক লোভেই মরণাপন্ন অবস্থায় পড়েছিল...-574663 | কালের কণ্ঠ | kalerkantho\nবিসিসিআইয়ের আর্থিক লোভেই মরণাপন্ন অবস্থায় পড়েছিল ক্রিকেটাররা!\n৭ ডিসেম্বর, ২০১৭ ১৫:৫৫\nদিল্লি টেস্ট ড্র হওয়ার পরও আলোচনা থামছে না এই টেস্ট আয়োজন করা নিয়ে। ভারতের রাজধানীর ভয়াবহ দুষিত বাতাসের মাঝে এমন আন্তর্জাতিক ম্যাচ আয়োজন করা একেবারেই অনুচিত হয়েছে বলেই মত দিয়েছে ইন্ডিয়ান মেডিক্যাল অ্যাসোসিয়েশন (আইএমএ)। বিসিসিআইকে এক চিঠির মাধ্যমে সংস্থাটি জানিয়েছে, ফিরোজ শাহ কোটলায় 'মরণাপন্ন অবস্থা'য় ছিল ক্রিকেটাররা!\nএ ধরনের দুষিত পরিবেশে অভ্যস্ততা একটা বিষয়। সফররত লঙ্কান ক্রিকেটাররা স্বভাবতই এই ভয়ানক পরিস্থিতিতে অভ্যস্ত নন। তারপরেও ম্যাচ আয়োজন করা হয়েছে এবং একের পর এক ক্রিকেটার অসুস্থ হওয়ার পরও টেস্ট পুরো পাঁচদিনই চলেছে। শেষ পর্যায়ে ভারতের দুই ক্রিকেটার অসুস্থ হয়ে মাঠেই বমি করায় টনক নড়ে বিসিসিআইয়ের। এর আগ পর্যন্ত তারা বিষয়টিকে 'শ্রীলঙ্কানদের ভনিতা' বলেই দাবি করেছিল তারা।\nতবে এই দুষণ নিয়ে শুরু থেকেই ম্যাচ আয়োজনের বিরোধিতা করে আসছিল দিল্লির চিকিৎসকরা। বিসিসিআই তাদের মতের বিরোধিতা করেও পার পায়নি। দিল্লি ম্যারাথনের আগেই ইন্ডিয়ান মেডিক্যাল অ্যাসোসিয়েশন আয়োজকদের জানিয়ে দিয়েছিল এই পরিবেশে খেলার আয়োজন করা ঠিক নয়। কিন্তু বিপুল ক্ষতির কথা মাথায় রেখে সেই সময় ম্যারাথন বাতিল করা যায়নি। সেই পথ ধরেই ভয়ঙ্কর দুষণের মধ্যে খেলা বাতিল করতে পারেনি বিসিসিআই।\nইন্ডিয়ান মেডিক্যাল অ্যাসোসিয়েশন জানিয়েছে, এই দুষণের বিষয়টিকে বিসিসিআইয়ের সেভাবেই ভাবা উচিত ছিল, যেভাবে বৃষ্টি বা কম আলোর ক্ষেত্রে হয়। আইএমএর প্রেসিডেন্ট কেকে আগরওয়াল বিসিসিআইয়ের কার্যনির্বাহী প্রেসিডেন্ট সিকে খান্না ও সিওএ শীর্ষ কর্তা বিনোদ রাইকে বৃহস্পতিবার এক চিঠিতে এই কথা জানিয়েছেন।\nচিঠিতে তিনি লিখেছেন, 'আবহাওয়া দুষণ ক্রিকেটারদের পারফর্ম্যান্সে প্রভাব ফেলে। যেখানে মিলিসেকেন্ড বা মিলিমিটারের ব্যবধানে একজন ক্রীড়াবিদের সাফল্য বা ব্যর্থতা নির্ভর করে সেখানে দুষণ খুবই গুরুত্বপূর্ণ বিষয়।'\nগত দুদিনে বিশেষ করে পালমোনোলজিস্ট ও কার্ডিওলজিস্টরা দিল্লি টেস্টের দুষণ নিয়ে দীর্ঘ আলোচনা করেছে। আইসিসি ও বিসিসিআইকেও বার বার দুষণের পরিমাণ নিয়ে জানানো হয়েছে। খেলা বন্ধ করতে বলা হয়েছ।\nকেকে আগরওয়াল আরও লিখেছেন, 'এটা সেই সময় থেকে শুরু হয়েছিল যখন ক্রিকেটাররা মাস্ক পরে খেলতে নামে। ডাক্তার হিসেবে আমরা বুঝতে পারছিলাম একটা মরণাপন্ন পরিস্থিতির মধ্যে পড়ে গেছে ক্রিকেটাররা। আমরা ক্রিকেট বোর্ডকে তো এটা বলতে পারি না যে দুষণ হলে তারা কী করবে। কিন্তু আমরা চেয়েছি যথোপযুক্ত ব্যবস্থা নেওয়া হোক।'


পয়লা এপ্রিল থেকে পোস্ট অফিসের একাধিক নিয়মে আসছে বড়োসড়ো বদল! গ্রাহকদের দিতে হবে বাড়তি টাকা - %%IndiaNews24x7%%\nপয়লা এপ্রিল থেকে পোস্ট অফিসের একাধিক নিয়মে আসছে বড়োসড়ো বদল! গ্রাহকদের দিতে হবে বাড়তি টাকা\nআপনি কি পোস্ট অফিসের একজন গ্রাহক? যদি পোস্ট অফিসের গ্রাহক হয়ে থাকেন তাহলে 1 april থেকে পোস্ট অফিসের নিয়মে বড় পরিবর্তন আসতে চলেছে, গ্রাহক কে দিতে হবে বাড়তি টাকা। আসুন সেই সম্পর্কে বিস্তারিত জেনে নেওয়া যাক।\n•1 এপ্রিল থেকে পোস্ট অফিসে টাকা জমা ও তোলার ক্ষেত্রে গ্রাহককে বাড়তি টাকা গুনতে হবে।\n•পোস্ট অফিসের নতুন নিয়ম অনুসারে, Basic Savings Account এ মাসে চার বার লেনদেন (transaction) করলে বাড়তি টাকা দিতে হবে না কিন্তু চার বারের বেশি লেনদেন হলেই 0.5 শতাংশ অথবা 25 টাকা করে অতিরিক্ত চার্জ দিতে হবে।\n•AEPS অর্থাৎ Aadhaar Enabled Payment System এর জন্য গ্রাহকদের অতিরিক্ত চার্জ দিতে হবে। অর্থাৎ গ্রাহকদের অতিরিক্ত লেনদেনের সীমা অতিক্রম করলেই অতিরিক্ত চার্জ দিতে হবে।\n• ইন্ডিয়ান পোস্ট পেমেন্ট ব্যাঙ্ক (IPPB) গ্রাহকদের টাকা জমা ও তোলার ক্ষেত্রে অতিরিক্ত শুল্ক দিতে হবে।\n•পোস্ট অফিসে যে কোনো গ্রাহক মাসে 10000 টাকা পর্যন্ত জমা দিতে পারবেন কোন শুল্ক ছাড়াই। কিন্তু মাসে 10000 টাকার বেশি জমা দিলেই 0.5% অথবা 25 টাকা হিসেবে অতিরিক্ত শুল্ক দিতে হবে।\n•Savings Account অথবাCurrent Account থেকে মাসে 25 হাজার টাকা তোলা যাবে কোনরূপ শুল্ক ছাড়াই। কিন্তু এর বেশি টাকা তুললে 0.5 শতাংশ হারে অথবা 25 টাকা চার্জ দিতে হবে।\n•যেকোনো ফান্ড ট্রান্সফারের ক্ষেত্রে5টাকা করে চার্জ দিতে হবে। অর্থাৎ একাউন্টে যে টাকা টান্সফার করা হবে তার থেকে পাঁচ টাকা বেশি টাকা থাকতে হবে। যদি সেই টাকা না থাকে তবে 100 টাকা জরিমানা দিতে হতে পারে।\n•কোনো গ্রাহকের Non-IPPB থাকলে তিনি মাসে তিনটি বিনামূল্যে লেনদেন করতে পারবেন। এর থেকে বেশি লেনদেন করলে কুড়ি টাকা অতিরিক্ত চার্জ দিতে হবে।\n•এছাড়াও আসুন দেখে নেওয়া যাক পোস্ট অফিসের স্বল্প সঞ্চয় কয়েকটি প্রকল্প সম্বন্ধে।\nস্বল্প সঞ্চয় প্রকল্প গুলির মধ্যে হলো:-\n>সুকন্যা সমৃদ্ধি যোজনা।\n>পাবলিক প্রভিডেন্ট ফান্ড (PPF)\n>সিনিয়র সিটিজেন সেভিংস যোজনা।\n>পোস্ট অফিস টাইম ডিপোজিট (পাঁচ বছরের মেয়াদ)।\n>কিষান বিকাশ পত্র।\n>জাতীয় সেভিংস স্কিম।


ট্রলের দেশ উগান্ডার রাষ্ট্রপতি করোনার কারনে ৩ মাস বাসা ভাড়া না নিতে নির্দেশ! | TRT Bangla\nHome International ট্রলের দেশ উগান্ডার রাষ্ট্রপতি করোনার কারনে ৩ মাস বাসা ভাড়া না নিতে...\nট্রলের দেশ উগান্ডার রাষ্ট্রপতি করোনার কারনে ৩ মাস বাসা ভাড়া না নিতে নির্দেশ!\nসারাবিশ্বের প্রায় অনেক দেশেই করোনার প্রকোপ চলছে। তবে সবদেশেই আতঙ্ক বিরাজ করছে সমানভাবে। করোনা মোকাবেলায় যেকোনো দেশের সরকার এবং সাধারণ জনগণ হিমশিম খেয়ে উঠছে।\nআর এই করোনার প্রকোপে সাধারণ মানুষের অবস্থার কথা চিন্তা করে উগান্ডার রাষ্ট্রপতি ইওর কে মুসেভেনি দেশটির পূর্ত ও পরিবহন মন্ত্রাণালয়ের মন্ত্রী মনিকা আজুবা বরাবর একটি দরখাস্ত দিয়ে দেশটির সকল বাড়ির মালিকদের কড়া নির্দেশ দিয়েছেন।\nপাঠকদের সুবিধার্থে তাঁর দরখাস্তের বাংলা অনুবাদ নিচে তুলে ধরা হলোঃ\nকরোনাভাইরাস সারাবিশ্বব্যাপী ছড়িয়ে পড়েছে এবং এটি আমাদের অর্থনীতিকে খুব বাজেভাবে আঘাত করছে। আমি দেশের সকল বাড়ির মালিকদের নির্দেশ দিচ্ছি, আগামী ৩ মাস (৯০ দিন) কোন উগান্ডার নাগরিকের নিকট বাসা ভাড়া নিবেন না।\nআপনারা এমনটা করুণ, যাতে তারা বাসায় থাকতে পারে, বাইরে কোথাও না যেতে হয়। আর এভাবেই আমরা করোনার বিরুদ্ধে যুদ্ধ করবো। আর যদি কেউ এই নির্দেশ অমান্য করে উগান্ডার কোন নাগরিকের নিকট থেকে ভাড়া নেয় তাহলে তার বিরুদ্ধে আইনি ব্যবস্থা গ্রহণ করা হবে। চলুন আমরা সবাই একসাথে করোনা মোকাবেলা করি, হাত ধোয়ার নিয়ম এবং কারও সাথে না মিশে সতর্ক থাকি।\nPrevious articleএবার তুর্কি আকাশযানগুলি বিদ্যুৎ ও বজ্রপাত সহনশীল করে গড়ে তোলা হবে\nNext articleনওরোজ উৎসবে মেতে উঠল তুরস্ক ও স্বাধীন সিরিয়া


(১ মাস আগে) জানুয়ারি ২০, ২০২১, বুধবার, ৭:০৪ অপরাহ্ন\nবাংলাদেশ স্বল্পোন্নত দেশ (এলডিসি) হতে বেরিয়ে উন্নয়নশীল দেশে উত্তরণের দ্বারপ্রান্তে। তবে এ উত্তরণ ধারাবাহিক রাখতে শ্রম আইন ও অধিকার বিষয়ে চ্যালেঞ্জগুলোর সংস্কার অব্যাহত রাখা জরুরি বলে মনে করে বেসরকারি গবেষণা প্রতিষ্ঠান সেন্টার ফর পলিসি ডায়ালগ (সিপিডি)। সিপিডি আয়োজিত “বাংলাদেশের জন্য ইউরোপীয় ইউনিয়ন-এর ইবিএ এবং জিএসপি+-এর সম্ভাবনা: শ্রম আইন ও অধিকার সম্পর্কিত চ্যালেঞ্জ মোকাবিলা” শীর্ষক ভার্চ্যুয়াল সংলাপে এই সংস্কারে কথা উঠে আসে। কর্মক্ষেত্রে হয়রানি সম্পর্কিত বিষয়গুলো কে আইনি কাঠামোতে অন্তর্ভুক্ত করা; বাধ্যতামূলক শ্রম ইস্যু সঠিকভাবে মোকাবিলা; আইএলও বিশেষজ্ঞ কমিটির উদ্বেগের দিকে দৃষ্টি দেয়া এবং সার্বিক তদারকি ও বাস্তবায়নের ওপর জোর দেয়ার বিষয়গুলোও তুলে ধরা হয় সংলাপে। সিপিডির প্রতিবেদনে বলা হয়, মসৃণ এই উত্তরণের ক্ষেত্রে বাংলাদেশকে শ্রমমান পরিস্থিতি সম্পর্কিত বিভিন্ন আইন, কাঠামোগত দূর্বলতা এবং প্রশাসনিক চ্যালেঞ্জগুলো নিয়ে গভীরভাবে ভাবতে হবে। অন্যদিকে এলডিসি থেকে উত্তরণের ফলে বাংলাদেশ রপ্তানির ক্ষেত্রে যে অগ্রাধিকার বাজার সুবিধা (preferential market access) পায়, তা সংকুচিত হবে। বাংলাদেশের জন্য বৃহত্তম রপ্তানি বাজার ইউরোপীয় ইউনিয়নের ক্ষেত্রে এই বিষয়টি অত্যন্ত গুরুত্বপূর্ণ। ইউরোপীয় ইউনিয়নের জিএসপি+ সুবিধার জন্য বাংলাদেশ প্রস্তুত হতে পারলে উত্তরণ-পরবর্তীকালে ইউরোপীয় ইউনিয়নে রপ্তানির ক্ষেত্রে বাড়তি শুল্ক দেয়া থেকে সুরক্ষা পাওয়া যেতে পারে।\nএই সুবিধা পাওয়ার জন্য বাংলাদেশকে সাতাশটি মানবাধিকার ও শ্রমমান সম্পর্কিত আন্তর্জাতিক রীতি মেনে চলতে হবে। যার মধ্যে ১৫টি আইএলওর শ্রমমানের সাথে সম্পর্কিত। গত প্রায় আট বছর সময় ধরে শোভন কাজ নিশ্চিত করার ক্ষেত্রে বাংলাদেশে বিভিন্ন আইন ও বিধিমালা সংশোধন করা হয়েছে। কিন্তু এই উদ্যোগগুলো বাস্তবায়নের ক্ষেত্রে আরোও উন্নতির সুযোগ রয়েছে। সংলাপে সূচনা বক্তব্য প্রদান করেন সিপিডি’র নির্বাহী পরিচালক ড. ফাহমিদা খাতুন। তিনি বলেন, বাংলাদেশের জিএসপি+ সুবিধা পেতে প্রাসঙ্গিক মানদণ্ডগুলোর পর্যবেক্ষণ ও প্রয়োগের ক্ষেত্রে আইনগত ত্রুটিগুলো পর্যালোচনা এবং শ্রমের মান সম্পর্কিত জিএসপি+ এর সমস্ত প্রয়োজনীয়তা পূরণ বিষয়ে যৌথভাবে সিপিডি ও নেটওয়ার্কস ম্যাটার এই গবেষণা পরিচালনা করেছে। মূল প্রতিবেদন উপস্থাপনায় সিপিডি’র গবেষণা পরিচালক ড. খন্দকার গোলাম মোয়াজ্জেম বলেন, ইউরোপীয় ইউনিয়নের জিএসপি সুবিধা একটি বাণিজ্য কাঠামো প্রদান করে, যা পেতে ব্যবসায়ী প্রতিষ্ঠান এবং সরকারকে মানবাধিকার ও শ্রম অধিকারের সুরক্ষা এবং প্রচারের পাশাপাশি টেকসই উন্নয়ন সুনিশ্চিত করতে হয়। এলডিসি থেকে উত্তরণের পর জিএসপি+ সুবিধা পেতে শ্রম আইন নিয়ে কাজ করার অনেক সুযোগ রয়েছে। এক্ষেত্রে শিশু শ্রম, ট্রেড ইউনিয়ন আইন, বিকল্প বিরোধ নিষ্পত্তিসহ শ্রম আইন ও অধিকারের সংস্কারের উন্নতির সুযোগ রয়েছে বলে তিনি মনে করেন।


MarketDeal24.Com কোম্পানিটি www.marketdeal24.com ওয়েবসাইট এবং marketdeal24.com এপ্লিকেশনটির স্বত্বাধিকারী। MarketDeal24.Com আপনার গোপনীয়তা রক্ষা করার ব্যাপারে বদ্ধ পরিকর এবং আমরা জানি যে আপনি আপনার তথ্য গোপন, নিরাপদ এবং অক্ষত রাখতে চান। এই গোপনীয়তা নীতিটি আপনার জন্য তৈরি করা হয়েছে যেখানে আপনি সিদ্ধান্ত নিতে পারবেন যে আমাদের সেবা আপনি গ্রহন করবেন কিনা এবং আপনার তথ্য আমরা কিভাবে সংগ্রহ করি, ব্যবহার করি তা সম্পর্কে জানতে পারবেন।\nতথ্য ব্যবহারের অনুমতি\nএই নীতিমালাটি আপনার আর আমাদের মধ্যে একটি আইনত সম্পর্ক। আমাদের ওয়েবসাইটে প্রবেশ করে, আমাদের ওয়েবসাইট এবং এপ্লিকেশন থেকে সেবা গ্রহন করার ক্ষেত্রে যেকোনো ভাবে আমাদেরকে তথ্য দেওয়ার মাধ্যমে আপনি আমাদের গোপনীয়তার নীতিমালাটি মেনে নিচ্ছেন এবং আপনার তথ্য নীতিমালা অনুসরণ করে ব্যবহারের অনুমতি দিচ্ছেন। আমরা আপনাকে অনুরোধ করবো যে আমাদের গোপনীয়তার নীতিমালাটি ভালোভাবে পড়বেন এবং সময়ের ব্যবধানে পরিক্ষা করবেন যে নীতিমালায় কোনো পরিবর্তন হয় কিনা। যদি আপনি আমাদের নীতিমালা অনুসরণ করতে আগ্রহী না হয়ে থাকেন তাহলে আমাদের সেবা গ্রহন করা থেকে বিরত থাকার জন্য অনুরোধ করা হলো।\nআমরা যে সকল তথ্য সংগ্রহ করি?\nআমরা আপনার থেকে দুই ধরনের তথ্য সংগ্রহ করে থাকিঃ\n১) অব্যক্তিগত তথ্য – আমরা আপনার থেকে কিছু অব্যক্তিগত তথ্য নিয়ে থাকি আপনার পরিচয় বা অবস্থান নিশ্চিত হওয়ার জন্য যেমন, আপনার ভৌগলিক অবস্থান, আপনার ওয়েব আবেদন, ব্রাউজার টাইপ, ব্রাউজার এর ভাষা, আমাদের ওয়েবসাইটে আসার আগে এবং পরে কোন ওয়েবসাইটে প্রবেশ করেছেন, ইউ আর এলস, অপারেটিং সিস্টেম, ক্লিক নাম্বারস, ল্যান্ডিং পেজেস, এবং কোন পেইজে কত সময় ব্যয় করেন। এই তথ্যগুলো আমরা সংগ্রহ করি নিরাপত্তার জন্য এবং আমাদের এফিলেট এর হিসেব রক্ষা করার জন্য। আমরা কুকিস এর মাধ্যমে আপনার অব্যক্তিগত তথ্যগুলো সংগ্রহ করে থাকি সেইজন্য আমাদের ওয়েবসাইটে প্রবেশের সময় আমরা আপনার থেকে কুকিস ব্যবহারের অনুমতি নিয়ে নেই।\n২) ব্যক্তিগত তথ্য – ব্যাক্তিগত তথ্য হলো ওইসকল তথ্য যেগুলো খুবই গোপন এবং সংবেদনশীল হয়ে থাকে যেমন আপনার নাম, লিঙ্গ, মোবাইল নাম্বার, ইমেইল এড্রেস, মেইলিং এড্রেস, আইপি এড্রেস। আমরা আইপি এড্রেস ব্যবহার করি আপনার সেবা দেওয়ার জন্য। আমরা আপনার থেকে এইসকল তথ্য গ্রহণ করি যখন আপনি আমাদের ওয়েবসাইটে একাউন্ট ওপেন করেন যা কিনা কিছু সেবা পেতে গেলে বাধ্যতামূলক ভাবে প্রয়োজন হয়।\nঅর্থ বিনিয়োগ – আমরা হয়তো কখনো আপনাকে কোনো ফর্ম পূরন করতে বলতে পারি আমাদের থার্ড পার্টি পার্টনারদের বিভিন্ন অফার এর পরিপ্রেক্ষিতে যেখানে আপনার তথ্য ( যেমন নাম, ঠিকানা, ইমেইল এড্রেস এবং মোবাইল নাম্বার), এছাড়া ( শিক্ষাগত যোগ্যতা, চাকরীর বিবরণী) দেওয়া লাগতে পারে। আমাদের সেবা গ্রহণ করতে আপনি এইসব তথ্য প্রদান করতে বাধ্য থাকবেন না। আপনি এই তথ্যগুলো দিলে আমরা তা সংগ্রহ করে রাখবো।\nতথ্য সংগ্রহ করার উদ্দেশ্য\nআমাদের সেবা পেতে হলে ব্যবহারকারীদের ফর্ম পূরণ করতে হতে পারে যেখানে ব্যবহারকারীর ব্যক্তিগত তথ্য দিতে হতে পারে। প্রশ্নের মধ্যে যদি (*) চিহ্ন না থাকে তাহলে সেই প্রশ্নের উত্তর না দিলেও হবে। তবে যেসব তথ্য অতীব জরুরী তা সঠিক ভাবে না দিলে অনেক সেবা নাও পেতে পারেন।\nআপনার তথ্য সংগ্রহ করার উদ্দেশ্য হলো আপনার একাউন্ট ওপেন করে আমাদের সেবা প্রদান করা। এছাড়া আপনাকে বিভিন্ন মার্কেটিং অফার পাঠাতে আমাদের উক্ত তথ্য গুলোর প্রয়োজন হতে পারে।\nঅব্যক্তিগত তথ্যের দরকার হয় গবেষণা এবং পরিসংখ্যান এর জন্য। এই সব রিসার্চের মাধ্যমে আমরা আমাদের সেবা প্রদানে প্রয়োজনীয় পরিবর্তন আনতে পারি।\nআপনার তথ্য আর কারা সংগ্রহ করবে?\nআমরা আপনার ব্যাক্তিগত ও অব্যক্তিগত তথ্যাবলি আমাদের থার্ড পার্টি পার্টনারদের সাথে শেয়ার করতে পারি আমাদের সেবা প্রদানে উন্নতি সাধনের লক্ষ্যে। আমরা থার্ড পাটি পার্টনারদের সাথে তথ্য শেয়ার করি তারা যেন আপনাকে বিভিন্ন বিজ্ঞাপন এবং অফার প্রদান করতে পারে।\nআমরা যাদের সাথে আপনার তথ্যাবলি শেয়ার করতে পারিঃ\nথার্ড পার্টি পার্টনার যারা আমাদের এনালাইসিস, ইমেইল সার্ভিস এর ক্ষেত্রে সাহায্য করে।\nথার্ড পার্টি পার্টনার যারা আমাদের ওয়েবসাইট এর উন্নতি সাধনে কাজ করে।\nকোম্পানির অন্যান্য বিনিয়োগকারীরা\nকোম্পানির সাথে সম্পর্কিত বিজ্ঞাপন কোম্পানি।\nআইনি প্রতিষ্ঠানকে তথ্য দিতে পারি যদি দরকার হয়।\nআমরা যেকোনো থার্ড পার্টি বিজ্ঞাপন প্রযুক্তি ব্যবহার করতে পারি আপনি ওয়েবসাইটে প্রবেশ করার সময় বিজ্ঞাপন দেখানোর জন্য। এই প্রযুক্তি আপনার ইন্টারনেট ব্যবহারের তথ্য সংগ্রহ করে আপনাকে ওই সম্পর্কিত বিজ্ঞাপন দেখাবে।\nআমরা আপনার পুরো নাম, ইমেইল এড্রেস এবং ফোন নাম্বার কোনো নির্দিষ্ট ব্রোকারকে শেয়ার করতে পারি যদি আপনি রেজিস্ট্রেশন এর সময় ব্রোকারের প্রচার মূলক বিজ্ঞাপন গ্রহণ করার ব্যাপারে সম্মতি দিয়ে থাকেন। ব্রোকার আপনার নাম, ইমেইল এড্রেস এবং ফোন নাম্বার ব্যবহার করে আপনাকে বিভিন্ন প্রচারণা মূলক বিজ্ঞাপন পাঠাতে পারে। যদি আপনি বিজ্ঞাপন দেখতে ইচ্ছুক না হোন তাহলে যেকোন সময় সেটিংস থেকে আনসাবস্ক্রাইব করতে পারবেন। আপনি যেকোন সময় ব্রোকারের সাথে যোগাযোগ করতে পারবেন আপনার একাউন্ট ডিলেট করার জন্য।


শবে বরাত : যা করতেন নবীজী (সা.) শবে বরাত : যা করতেন নবীজী (সা.) – News Monitor 24\n২৯৫\tসংবাদটি দেখা হয়েছে\nআল্লাহ তা’আলা মানুষদের তার ইবাদতের জন্য সৃষ্টি করেছেন। কিন্তু অধিকাংশ মানুষই সর্বদা দুনিয়ার পেছনে ব্যস্ত সময় পার করে। তাদের চিন্তা-চেতনা ও দৌড়-ঝাঁপ দুনিয়ার সাথেই জড়িয়ে থাকে। ধীরে ধীরে আল্লাহ তা’আলার ইবাদত ও নৈকট্য থেকে তারা বহু দূরে সরে পড়ে। এমন বান্দাদের জন্য আল্লাহ তা’আলা কিছু বিশেষ দিন ও মাসে তার ক্ষমা ও নৈকট্য লাভের অফার রেখেছেন। সেই অফার চলাকালীন সময়কে কাজে লাগিয়ে যেন একজন বান্দা রবের সাথে দূরত্ব কমিয়ে তার কাছাকাছি আসতে পারে।\nশাবান মাসের ফজিলত: শাবান মাস ফজিলতপূর্ণ মাস। এ মাসেই আমাদের আমলগুলো আল্লাহ তা’আলার দরবারে পেশ করা হয়। তাই রাসূলুল্লাহ (সা.) এই মাসে ইবাদতের প্রতি বিশেষ গুরুত্ব দিয়েছেন।\nউসামাহ বিন যায়দ (রাঃ) বলেন, ‘একদা আমি বললাম, হে আল্লাহর রসূল! আপনাকে শাবান মাসে যত সিয়াম রাখতে দেখি তত অন্য কোন মাসে তো রাখতে দেখি না, (এর রহস্য কী)?’ উত্তরে তিনি বললেন, “এটা তো সেই মাস, যে মাস সম্বন্ধে মানুষ উদাসীন, যা হল রজব ও রমযানের মাঝে। আর এটা তো সেই মাস; যাতে বিশ্ব জাহানের প্রতিপালকের নিকট আমলসমূহ পেশ করা হয়। তাই আমি পছন্দ করি যে, সিয়াম রাখা অবস্থায় আমার আমল (আল্লাহর নিকট) পেশ করা হোক। (আহমাদ: ২১৭৫৩, নাসাঈ: ২৩৫৭, সহীহ তারগীব: ১০০৮, তামামুল মিন্নাহ: ৪১২পৃঃ)\nরাসুলুল্লাহ (সা.) শাবান মাসের বরকত কামনায় এ দোয়া বেশি বেশি পড়তেন, ‘আল্লাহুম্মা বারিক লানা ফি রজব ওয়া শাবান, ওয়া বাল্লিগনা রমাদান’। অর্থ: ‘হে আল্লাহ! রজব মাস ও শাবান মাস আমাদের জন্য বরকতময় করুন; রমজান আমাদের নসিব করুন।’ (মুসনাদে আহমাদ: ২৫৯, বায়হাকি: ৩৭৫)\nশাবান মাসের বৈশিষ্ট্য : রাসুলুল্লাহ (সা.) এই মাসে সবচেয়ে বেশি নফল ইবাদত, নফল রোজা পালন ও নফল নামাজ আদায় করতেন। রাসূলুল্লাহ (সা.) বলেছেন, রজব হলো আল্লাহ তা’আলার মাস, শাবান আমার মাস এবং রমজান হলো আমার উম্মতের মাস। রজব মাস হলো ইবাদতের মাধ্যমে মনের ভূমি কর্ষণের জন্য, শাবান মাস হলো আরও বেশি ইবাদতের মাধ্যমে মনের জমিতে বীজ বপনের জন্য; রমজান হলো সর্বাধিক ইবাদত-বন্দেগির মাধ্যমে সফলতার ফসল ঘরে তোলার জন্য।\nনবীজি (সা.) এর আমল : রাসূলুল্লাহ (সা.) পূর্বের অন্যান্য মাসের তুলনায় শাবানে ইবাদতের পরিমাণ বাড়িয়ে দিতেন এবং রমজানের প্রস্তুতি নিতে অধিক সংখ্যায় রোজা রাখতেন। তিনি এক হাদিসে বলেছেন, ‘রমজানের রোজার পরেই শাবানের রোজার শ্রেষ্ঠত্ব, যে রোজা রমজানের প্রস্তুতির জন্য রাখা হয়।’\nআয়েশা (রাঃ) বলেন, ‘নবী (সাল্লাল্লাহু ‘আলাইহি ওয়াসাল্লাম) শাবান মাস চাইতে বেশি নফল সিয়াম অন্য কোন মাসে রাখতেন না। নিঃসন্দেহে তিনি পূর্ণ শাবান মাস সিয়াম রাখতেন।’ অন্য বর্ণনায় আছে, ‘অল্প কিছুদিন ছাড়া তিনি পূর্ণ শাবান মাস সিয়াম রাখতেন।’ (বুখারী: ১৯৭০, মুসলিম: ২৭৭৮)\nআয়েশা (রাঃ) আরো বলেন, ‘আমি আল্লাহর রসূল (সাল্লাল্লাহু ‘আলাইহি ওয়াসাল্লাম) কে রমযান ছাড়া অন্য কোন মাস সম্পূর্ণ সিয়াম রাখতে দেখিনি। আর শাবান মাস ছাড়া অন্য কোন মাসের অধিকাংশ দিনগুলিতে তাঁকে সিয়াম রাখতে দেখিনি।’ (বুখারী: ১৯৬৯, মুসলিম: ২৭৭৭)\nসাহাবাদের (রাজি.)-দের আমল : হজরত আনাস (রাজি.) বলেন, রাসুলুল্লাহ (সা.) এর প্রিয় সাহাবারা শাবান মাসের চাঁদ দেখে নিম্নোক্ত কাজগুলো করতেন—\n# পবিত্র কুরআন তেলাওয়াত করতেন।\n# তাদের সম্পদের যাকাত বের করে দিতেন, যেন গরিব-মিসকিনরা স্বাচ্ছন্দ্যে রমজানের রোজা রাখতে পারে।\n# বিচারকরা জেলখানার কয়েদিদের হাজির করে আপরাধী ব্যতিত বাকি লোকদের মুক্তি দিয়ে দিতেন।\n# ব্যবসায়ীরা এ মাসে তাদের ঋণ পরিশোধ করে দিতেন এবং অন্যদের কাছে যা পাওনা তা আদায় করে নিতেন।\n# রমজান মাসের চাঁদ দেখা গেলে তারা গোসল করে ইতিকাফে বসে যেতেন।\nশাবান মাসে অধিক রোজা রাখা প্রিয়নবী (সা.) এর বিশেষ আমল হিসেবে প্রমাণিত। এছাড়া এ মাসে প্রিয়নবী (সা.) বেশি বেশি কুরআন তেলাওয়াত ও দান-সাদকা করতেন। সাহাবায়ে কেরাম (রাজি.)-রাও প্রিয়নবী (সা.) এর আমলগুলোর অনুসরণ করতেন।\nশবে বরাত নিয়ে কিছু কথা : শবে বরাতের ব্যাপারে শাইখুল ইসলাম তাকী উসমানী বলেন, রাসূলুল্লাহ (সা.) শবে বরাতের ফজিলত বর্ণনা করেছেন। সাহাবায়ে কেরাম (রাজি.)-দের যুগেও এ রাতের ফজিলত থেকে উপকৃত হওয়ার প্রমাণ পাওয়া যায়। সে যুগের লোকেরা এ রাতের ইবাদতে বিশেষ গুরুত্ব দিয়ে থাকতেন। সুতরাং এটা ফজিলতপূর্ণ রাত। এ রাতে জাগরণ করা, ইবাদত করা পূণ্য লাভের মাধ্যম এবং এর বিশেষ বৈশিষ্ট্যও রয়েছে।\nরাসূলুল্লাহ (সা.) শবে বরাতে সারা জীবনে একবার জান্নাতুল বাকীতে গিয়েছিলেন। তাই অনেক মুসলমানরাও এটার অনুসরণে এ রাতে কবরস্থানে যায়। কোনো মুসলমান যদি এই দৃষ্টিকোণ থেকে কবরস্থানে যায় যে, রাসূলুল্লাহ (সা.) গিয়েছিলেন, তাই আমিও তার অনুসরণ করে কবরস্থানে যাচ্ছি, তাহলে ইনশাআল্লাহ সওয়াবের অধিকারী হবে। কিন্তু প্রতি বছর যাওয়াকে গুরুত্ব প্রদান করবে না। কেউ যদি এটাকে জরুরী মনে করে এবং এ রাতের বিশেষ কাজ মনে করে, তাহলে তা বাড়াবাড়ি হবে।\nরমজানের প্রস্তুতি শুরু করে দিন : রমজান আল্লাহ তা’আলার মাস। কুরআন নাজিলের মাস। সর্বশ্রেষ্ঠ মাস। এ মাসের প্রতিটি মুহূর্ত অত্যন্ত দামি ও গুরুত্বপূর্ণ। আল্লাহ তা’আলা এ মাসে প্রতিটি ইবাদতের সওয়াব বহুগুণ বাড়িয়ে দেন। তাই এ মাসের একটি মুহূর্তও যেন নষ্ট না হয়, ইবাদতগুলো যেন পরিপূর্ণভাবে আদায় হয় এবং অর্জিত সওয়াব যেন বরবাদ না হয়ে যায়; সেজন্য এখন থেকেই প্রস্তুতি নিতে হবে। রমজানের প্রস্তুতিমূলক কয়েকটি কাজ এখানে উল্লেখ করছি—\n১. আল্লাহর নাফরমানি ছেড়ে দিন। ২. ফরজের পাশাপাশি ওয়াজিব, সুন্নাত ও মোস্তাহাবের প্রতি যত্নশীল হোন। ৩. সময়ের হেফাজত করুন এবং সময় থেকে সর্বোচ্চ উপকৃত হওয়ার চেষ্টা অব্যাহত রাখুন। ৪. সহজ নেকীর কাজগুলো কী? তা বিশদভাবে জানুন এবং বেশি বেশি আমল করুন। ৫. অনর্থক ও ফায়দাহীন কাজ থেকে বেঁচে থাকুন। ৬. ইবাদত ও আমল মনোযোগ, অভিনিবেশ ও নিষ্ঠার সাথে আদায় করুন। শুধুমাত্র আল্লাহর সন্তুষ্টি লাভের নিয়ত রাখুন। ৭. কৃত নেক আমল হেফাজতের প্রতি লক্ষ্য রাখুন। কিছু কাজ আছে যেগুলোর কারণে আমল নষ্ট হয়ে যায় কিংবা আমলের সওয়াব ও ফায়দা শেষ হয়ে যায়। যেমন— রিয়া, খোটা দেওয়া, হিংসা-বিদ্বেষ, পারস্পরিক সম্পর্ক নষ্ট করা; ইত্যাদি।\nকিছু বিষয় আছে যেগুলোর কারণে আল্লাহর দরবারে দুআ ও ইবাদত কবুল হয় না। সেগুলো থেকে বেঁচে থাকুন। যেমন— খাবার, বাড়ি, নিত্য ব্যবহার্য জিনিস হারাম উপার্জনের হওয়া ও বিদআতে লিপ্ত হওয়া।\nকিছু গুনাহ এমন আছে যেগুলোর কারণে হাশরের ময়দানে সওয়াবের পাহাড় নিয়ে উপস্থিত হলেও নিংস্ব হয়ে যেতে হবে। সেই গুনাহগুলো হয়ে থাকে আল্লাহর মাখলূক ও আল্লাহর বান্দাদের সাথে সম্পৃক্ত বিষয়াদির ক্ষেত্রে। যেমন— কারো গীবত করা, কারো উপর অপবাদ আরোপ করা, কাউকে গালি-গালাজ করা, কাউকে কষ্ট দেওয়া, কারো হক না দেওয়া, এতিমের সম্পদ গ্রাস করা, হকদারকে মীরাছের সম্পদ না দেওয়া, নিরীহ পশু-পাখিকে কষ্ট দেওয়া। এইসব গুনাহ থেকে বেঁচে থাকুন।\nশাবান মাসে বেশি বেশি ইবাদত করুন এবং রমজান মাসের প্রস্তুতি এখন থেকেই শুরু করে দিন। বেশি বেশি দোয়া করুন— হে আল্লাহ, আমাদের জন্য শাবান মাসে বরকত দান করুন এবং আমাদেরকে রমজান মাস পর্যন্ত পৌঁছিয়ে দিন!


সত্যজিতের গল্প নিয়ে তৈরি সৃজিতের নতুন ওয়েব সিরিজে জুটিতে শ্বেতা-আলি ? - Srijit Mukherji's 'X-Ray' Web Series Based On Satyajit's Short Stories may have Shweta Basu Prasad and Ali Fazal as lead in one story : Report, Bangla News\nবাংলা নিউজ > বায়োস্কোপ > সত্যজিতের গল্প নিয়ে তৈরি সৃজিতের নতুন ওয়েব সিরিজে জুটিতে শ্বেতা-আলি ?\nশ্বেতা বসু প্রসাদ ও আলি ফজল (ছবি-ইনস্টাগ্রাম)\nসত্যজিতের গল্প নিয়ে তৈরি সৃজিতের নতুন ওয়েব সিরিজে জুটিতে শ্বেতা-আলি ?\n১ মিনিটে পড়ুন . Updated: 01 Oct 2020, 10:41 AM IST লেখক HT Bangla Correspondent\n‘এক্স রে : সিলেক্টেড সত্যজিত শর্টস’-এর কাজ অবশেষে শুরু হতে চলেছে। চলতি বছর অক্টোবরেই ফ্লোরে যাচ্ছে এই ওয়েব সিরিজ।\nX-RaySatajit RoyAli FazalShweta Basu PrasadSrijit Mukherji\nসৃজিত মুখোপাধ্যায়ের হাত ধরে আবার পর্দায় আসতে চলেছে সত্যজিৎ-এর গল্প । পথের পাঁচালির পরিচালকের লেখা ১২টি নানা স্বাদের গল্প নিয়েই ওটিটি প্লাটফর্মের জন্য সৃজিতের ‘এক্স রে : সিলেক্টেড সত্যজিত শর্টস’ তৈরির সামনে এসেছি্ল বছর দুয়ের আগেই । ফের সেই কাজে গতি এল। শুধু তাই নয় , গুঞ্জন রটেছে ভায়াকম এইন্টিন প্রয়োজিত এই সিরিজের একটি গল্পে নাকি জুটিও বাঁধতে চলেছেন মির্জাপুর খ্যাত তারকা অভিনেতা আলি ফজল এবং শ্বেতা বসু প্রসাদকে,খবর আনন্দবাজার সূত্রে। ইতিমধ্যেই আড্ডা টাইমস এর ' ফেলুদা ফেরত ' এর কাজ শেষ করে ফেলেছেন । আপাতত পরবর্তী কাজের সুবাদেই বর্তমানে মুম্বইতে রয়েছেন বাইশে শ্রাবণ খ্যাত পরিচালক ।\nঅতিমারির পর্বের আগে দেশের নানা জায়গায় শুট করার কথা ছিল ‘এক্স রে’র। কিন্তু বর্তমানে সমস্ত দিক পর্যালোচনা করে, সরকারি নির্দেশিকা মেনে আপাতত গোয়াতেই শুট করা হবে এই সিরিজ। তবে পরবর্তীকালে , পরিস্থিতি বদলালে শুট হতে পারে হায়দরাবাদ, কর্ণাটক, কোলহাপুর, কেরল-সহ দক্ষিণ ভারতের বেশ কিছু রাজ্যে।\nআলি ফজলের উপস্থিতির সৌজন্যেই বর্তমানে এই প্রোজেক্ট নিয়ে জোর চর্চা শুরু হয়েছে ইন্ডাস্ট্রিতে । সত্যি কি তাই ? এই প্রসঙ্গে আনন্দবাজার ডিজিটালকে দেওয়া সাক্ষাৎকারে তিনি যে সৃজিতের সাথে কাজ করছেন এই কথাটুকু স্বীকার করে নেন শ্বেতা । তবে কোন প্রজেক্টে তা নিয়ে মুখ খোলেননি । পরিচালকের কথা উঠতেই উচ্ছ্বসিত শ্বেতা জানান , ‘অটোগ্রাফ’ দেখার পর থেকেই আমি সৃজিতদার ডাই হার্ড ফ্যান। মারাত্মক ক্রাশ বুম্বাদার উপরেও।’\nপ্রযোজনা সংস্থার তরফে এই সিরিজের ঘোষণা হয়েছিল ২০১৮ সালের মে মাসে, সত্যজিত রায়ের ৯৭তম জন্মবার্ষিকীতে।চলতি বছর এপ্রিলের গোড়া থেকেই শুট শুরুর কথা ছিল। কিন্তু আচমকা অতিমারি সব হিসেব উল্টে দেয়। জানা গিয়েছে রোমান্স, নাটক, রঙ্গ ব্যঙ্গ, ভয়— সব কিছুর ককটেল ‘এক্স রে’। আর মুম্বইতে গিয়ে খিচুড়ি যে একটা পাকাচ্ছেন তাঁর প্রমাণ তো সম্প্রতি পরিচালকের টুইটারের দেওয়ালও দিয়েছে। যেখানে সেক্রেড গেমস খ্যাত সিনেমাটোগ্রাফার স্বপ্নিল সোনাওয়ানের সঙ্গে ছবি পোস্ট করে সৃজিত জানিয়েছেন- তিনি হলেন তাঁর নতুন ছবির নতুন পার্টনার।\nA new film...a new partner...the incredibly exciting Swapnil Sonawane, the man behind the camera in Sacred Games, Newton, Taandav and Angry Indian Goddesses! pic.twitter.com/hQpCce4I20\n— Srijit Mukherji (@srijitspeaketh) September 29, 2020\nসেই পথে কিছুটা হলেও যে 'এক্স রে' এগিয়ে দিচ্ছে শ্বেতাকে তা বলাই বাহুল্য । সূত্রের খবর, সব কিছু ঠিক থাকলে অক্টোবরেই শুরু হবে ‘এক্স রে’-র শুট ।


NewsChittagong24.Com » বিএনপির সাবেক এমপি বকুল,এমপি শাম্মী আক্তারসহ আরো ৪ জন আটক\nবিএনপির সাবেক এমপি বকুল,এমপি শাম্মী আক্তারসহ আরো ৪ জন আটক\nপ্রকাশ:| বুধবার, ২৫ ডিসেম্বর , ২০১৩ সময় ০৮:৩২ অপরাহ্ণ\nবিএনপিআটকের পর আরএ গনিকে ছেড়ে দিয়েছে পুলিশ\nবিএনপির সংসদ সদস্য শাম্মী আক্তারকে আটক করেছে পুলিশ। রাত সাড়ে আটটার দিকে বিএনপি চেয়ারপারসনের গুলশানের কার্যালয়ের সামনে থেকে তাকে আটক করা হয়। এর আগে দলের স্থায়ী কমিটির সদস্য আরএ গনিকে আটক করা হলেও তাকে ছেড়ে দেয়া হয়। এর আগে সন্ধ্যায় সাবেক এমপি সরদার সাখাওয়াত হোসেন বকুলকে আটক করে গোয়েন্দা পুলিশ।\nএর আগে সন্ধ্যা সাড়ে ৬টার দিকে চেয়ারপারসনের বাসভবনের সামনে থেকে গোয়েন্দা পুলিশের হাতে আটক হন নরসিংদী-৪ আসনের সাবেক এমপি সরদার সাখওয়াত হোসেন বকুল।\nবিএনপির স্থায়ী কমিটির সদস্য ও প্রবীণ নেতা আরএ গনিকে আটকের পর ছেড়ে দিয়েছে পুলিশ। রাত আটটার পর বিএনপি চেয়ারপারসনের গুলশানের কার্যালয়ের সামনে থেকে আটক করা হয়। তিনি কার্যালয়ে প্রবেশের সময় গোয়েন্দা পুলিশ গাড়িসহ তাকে আটক করে নিয়ে যায়।\nএছাড়া, দলের স্থায়ী কমিটির আরেক সদস্য ড. আব্দুল মঈন খান কার্যালয়ে ঢুকতে চাইলে তাকে পুলিশ বাধা দেয় বলে জানা গেছে।\nআরএ গনি ও তার দুই সহযোগীকে আটকের বিষয়টি নিশ্চিত করেছেন গুলাশন জোনের সিনিয়র সহকারী কমিশনার মো. নুরুল আমিন।\nসাবেক এমপি সাখওয়াত হোসেন বকুলকে আটকের বিষয়টিও নিশ্চিত করে তিনি বাংলামেইলকে বলেন, ‘ডিবি পুলিশের উত্তরের একটি টিম সাবেক এমপি বকুলকে আটক করেছে। আটকের পর তাকে গাড়িতে করে ডিবি হেফাজতে নিয়ে যাওয়া হয়।’\nএদিকে, ১৮ দলীয় জোটের ৮৩ ঘণ্টার অবরোধ কর্মসূচি শেষে মঙ্গলবার সন্ধ্যায় জাতির উদ্দেশে ভাষণ দেন খালেদা জিয়া। ভাষণে তিনি আগামী ২৯ ডিসেম্বরে ‘মার্চ ফর ডেমোক্রেসি’ কর্মসূচির ঘোষণা দেন। এরপর রাত থেকেই খালেদা জিয়ার গুলশানের বাসভবন ও রাজনৈতিক কার্যালয়ের আশাপাশে অতিরিক্ত পুলিশ মোতায়েন করা হয়।\nপুলিশ কাউকে বাসভবন ও কার্যালয়ে যাওয়া-আসা করতে দিচ্ছে না। পুলিশের এরকম কড়া নজরদারির মধ্যে সন্ধ্যায় সাখাওয়াত হোসেন বকুলকে আটক করলো ডিবি পুলিশ।


viewer sues Shahrukh Khan's film 'Fan' and wins at Supreme Court\n‘জাবরা ফ্যান’ গানটাই নেই সিনেমায়, অভিযোগ জানিয়ে সুপ্রিম নির্দেশে ‘ক্ষতিপূরণ’ পেলেন ভক্ত\nPosted on: September 22, 2021 8:08 pm\nUpdated: September 22, 2021 8:59 pm\nসিনেমা দেখতে গেলে টাকা লাগে, সে তো আমরা সবাই জানি। কিন্তু সিনেমা দেখে কেউ টাকা পেয়েছে, এমনটা কখনও শুনেছেন? ঠিক সেই ঘটনাই ঘটল এবার। তাও খোদ বলিউডের বাদশা, অর্থাৎ শাহরুখ খানের সঙ্গে! কী সেই ঘটনা?\nকাঠগড়ায় দাঁড়ালেন শাহরুখ খান। থুড়ি, তাঁর সিনেমা। শাহরুখ খান অভিনীত সিনেমা ‘ফ্যান’-এর বিরুদ্ধে মামলা করেছিলেন সিনেমাটির এক দর্শক। মামলায় জিতেও গেলেন তিনি। আর তার ফলেই তাঁর পকেটে এল বেশ কিছু টাকা। কারণ, তাঁকে জরিমানা দিচ্ছে খোদ যশ রাজ ফিল্মস। এমনই নির্দেশ এসেছে সুপ্রিম কোর্টের তরফে।\nধোঁয়াশার মতো লাগছে তো? ব্যাপারটা তাহলে খুলেই বলি।\nআসলে ২০১৬ সালে যশ রাজের ব্যানারে ‘ফ্যান’ নামে একটি সিনেমায় নায়কের চরিত্রে দেখা দেন শাহরুখ খান। সেই সিনেমার প্রোমোতে ব্যবহার করা হয়েছিল ‘জাবরা ফ্যান’ বলে একটি গান। সেই সময় এসআরকে ভক্তদের মুখে মুখে ছড়িয়ে পড়ে এই গান। শাহরুখকে নিয়ে তাঁদের যে উন্মাদনা, তার সঙ্গে এই গানের কথাগুলির মিল খুঁজে পেয়েছিলেন তাঁরা।\nআরও শুনুন: ‘Fan’ আবার কী! কেন এই কথাটা না-পসন্দ Pankaj Tripathi-র?\nআফরিন ফতিমা জাইদি-ও হয়তো তেমনই একজন ফ্যান। আর সেই কারণেই মূল সিনেমায় এই গানটির না-থাকা মেনে নিতে পারেননি তিনি। সিনেমা হলে গিয়ে তিনি যখন বড় স্ক্রিনে গানটি দেখতে পাননি, রাগের চোটে সরাসরি মামলা ঠোকেন যশ রাজ ফিল্মসের বিরুদ্ধে। তাঁর বক্তব্য ছিল, নিজেকে প্রতারিত বলে মনে করছেন তিনি। তাই যেভাবে কোনও ক্রেতা ক্ষতিপূরণের জন্য মামলা করেন, তিনিও সেই একই পথে হাঁটলেন। ডিস্ট্রিক্ট ফোরামে তাঁর অভিযোগ নাকচ হয়ে যাওয়ার পরেও হাল ছাড়েননি আফরিন। এরপর তিনি হানা দেন মহারাষ্ট্রের ‘স্টেট কনজিউমার ডিসপুটস রিড্রেসাল কমিশন’-এ। এবার প্রযোজনা সংস্থাটির সঙ্গে সরাসরি বিরোধ বাধে তাঁর। মামলা গড়ায় ক্রেতা সুরক্ষা দপ্তরের জাতীয় স্তর পর্যন্ত। কিন্তু অবশেষে শেষ হাসি হাসলেন তিনিই। প্রযোজনা সংস্থাটিকে সুপ্রিম কোর্ট নির্দেশ দিয়েছে, জাইদিকে দশ হাজার টাকা ক্ষতিপূরণ দেওয়ার জন্য। আর আরও পাঁচ হাজার টাকা তিনি পাবেন এই আইনি লড়াইয়ের খরচ হিসেবে।\nভক্তের এহেন কার্যকলাপে শাহরুখ খান কি আদৌ খুশি হলেন? সে কথা অবশ্য তিনিই জানেন।\nসিংহরাজের কেশর জোড়া আর হাওয়ায় ভাসা পুজোর ছুটি\nশুনে নিন পুজোর দিনের কথকতা। লিখছেন সরোজ দরবার।\nHoroscope: ভুল সিদ্ধান্ত নেওয়া থেকে বিরত থাকবেন কারা? জেনে নিন রাশিফল\nঘরে ঘরে উত্তোলিত হোক জাতীয় পতাকা, স্বাধীনতা দিবসে বিশেষ পরিকল্পনা কেন্দ্রের\n'আজাদি কা অমৃত মহোৎসব'-এর অঙ্গ হিসেবেই নেওয়া হয়েছে এই নয়া প্রকল্প।\nএকই গাছে ফলবে বেগুন আর টম্যাটো, বিস্ময়কর আবিষ্কার বিজ্ঞানীদের\nনতুন এই গাছের নাম কী জানেন? শুনে নিন।\nআশ্চর্য মনের জোর! পক্ষাঘাতকে বুড়ো আঙুল দেখিয়ে হুইলচেয়ারে চড়েই শৃঙ্গজয় ব্যক্তির\nবিস্ফোরণে হাঁটার ক্ষমতা হারিয়েও হারাননি সাহস। শুনে নিন।